ABA: 



Mas impuesto lo 
stagna economia 

Mas impuesto riba sector bancario, 
lo produci un “over transaction.” 
Segun Javier Wolter di CMB, y 
miembro di ABA, “over transaction” 
kiermen cu e cliente ta paga impues- 
to riba tur transaccion bancario. 

Lesa mas riba pagina A2 


Caso di rumannan 
Kalpoe contra dr. 
Phil rechasa 

Deepak y Satish Kalpoe a cuminsa un 
caso di difamacion contra dr. Phil y 
CBS. Esaki debi na un reporte den cual, 
segun e rumannan Kalpoe, nan a altera 
imagennan pa pone nan mustra manera 
nan tabatin algo di haber cu e caso Hol- 
loway. 

Lesa mas riba A23 




Despues protesta ayera na Colegio Santa Filomena 


Awe acclon atrobe pa mas slgurldad na scol 



ORANJESTAD - E sin- 
dicato Simar a haci un 
yamada na tur maestro 
y otro persona cu kier 
mustra nan preocupacion 
pa siguridad na scol, pa 
bin Wilhelmina Park awe- 
tardi, bisti na preto, pa 
cana hunto pa Bestuurs- 
kantoor. Unda lo sigui un 
reunion cu ministernan di 
Enseñansa y di Husticia 
riba e topico aki. 


SKOA, e directiva di Colegio 
Santa Filomena (scol basico) 
na San Nicolas, tambe lo 
atende e reunion aki. E scol a 
bin den publicidad for di di- 
amars atardi, ora cu un grupo 
di hoben a ataca su cabesante 
Marion ‘Onty’ Lopez. Y ay- 
era e docentenan a dicidi di 
para trabou un rato merdia, 
pa mustra nan sosten na sr. 
Lopez. Pero tambe pa duna 


gobierno y instancianan con- 
cerni un mensahe cu ‘nos kier 
siguridad’. Asina e cabesante 
suplente Angelique Lampe a 
bisa Bon Dia Aruba durante 
e accion. “Nos ta sinti cu nos 
bida ta na peliger. Nos no ta 
sinti safe mas pa traha na un 
manera trankilo sin garantia 
pa nos siguridad personal. Ni 
tampoco di e muchanan, cu 
ta sinta bo dilanti y cu ta bo 
responsabilidad.” 


E accion cu tabata algo spon- 
taneo, a haya sosten di cabe- 
santenan di otro scol tambe. 
Di e scol bisiña Filomena 
College Mavo, un gran gru- 
po di docente a yega duna 
sosten, pero tambe e cabe- 
santenan manera esun di 
Colegio Pastoor Kranwinkel 
situa na Paradera y di e scol 
publico (pues no catolico cu 
ta cay bou SKOA) a presenta. 
Entre otro di Kudawecha, e 
scol basico cu tambe a haya 
su porcion di publicidad ora 
e directiva (Dienst Publieke 
Scholen) a manda un docen- 
te cas temporalmente, pa su 
conducta contra un alumno. 
E cabesante di Kudawecha 
ayera no kier comenta, pero 
Bon Dia Aruba ta compron- 
de cu mescos cu e otro cabe- 
santenan, e tabata presenta pa 
mustra su sosten na sr. Lopez 
y e yamada pa mas siguridad 
den enseñansa. 

Atake 

Polis te ayera laat no por duna 
Bon Dia Aruba mucho detaye 
ainda riba kico a pasa diamars 
atardi ora e cabesante tabata 
den preparacion pa cera e 
scol. E vocero di polis no por 
confirma mucho di locual 


Bon Dia Aruba si a tende di 
banda di scol. Pa motibo cu e 
caso ta den man di recherche, 
e vocero ta bisa cu Ministe- 
rio Publico (OM) ta encarga 
cu publicidad. Pero ora Bon 
Dia Aruba a yama, OM no 
por duna niun informacion, 
pasobra no a haya nada di po- 
lis ainda. 

Esaki ta locual Bon Dia Aruba 
si tin di un fuente hopi cerca: 
Un poco dia prome e cabe- 
sante a entrega keho contra 
un ex alumno cu, a base di 
testigo, a horta un laptop for 
di scol. Diamars atardi un 
grupo di hoben (5) a drenta 
scol y a reclama esaki cerca e 
cabesante. E hobennan no ta 
alumnonan di Colegio Santa 
Filomena. 

Nan a dal e cabesante den su 
cara y tambe a skop sr. Lopez 
cu pia halto, banda di su cara/ 
nek. E victima a sangra y a 
bay poli pa tratamento. Ay- 
era e cabesante no tabata pre- 
sente (AO). Bon Dia Aruba 
ta compronde di e scol cu ta 
‘duda’ si lo bin bek. Pasobra 
sr. Lopez tambe tabata bay- 
endo cu pensioen. 

Continua ribapagina 3 

Pronostico di tempo: 

Parcialmente nubia 


ORANJESTAD - Pro- 
nostico di tempo ta indica 
cu tempo ta parcialmente 
nubia y no ta anticipa 
awasero significante. 
Temperatura maximo ta 
32° grado y temperatura 
minimo ta 26°. 


Tempo pa mainta: Parcial- 
mente nubia. Maximo: 32. 
Heatindex te 36°. Indice ul- 
travioleta:ll. Biento di oost 
alrededor di 20 nudo cu raf- 
aga di 31 nudo. 


Tempo pa anochi: Parcial- 
mente nubia. Leve posibili- 
dad di awa despues di madru- 
ga. Biento di oost alrededor 
di 18 nudo cu rafaga di 29 
nudo. Posibilidad di awa me- 
nos di 20%.Q 



Asociacion di Bankeronan diAruba (ABA) 

Mas impuesto riba banco lo stagna economia 

y aumenta inflacion 

ORANJESTAD - Aso- 
ciacion di Bankeronan 
di Aruba (ABA) ta ob- 
serva cu preocupacion cu 
e introduccion di impu- 
estonan nobo riba sector 
bancario lo produci un 
“over transaction”. 

Sr. Javier Wolter di CMB y 
miembro di Asociacion di 
Bankeronan di Aruba a splica 
cu “over transaction” kier- 
men cu pa cualkier transac- 
cion cu bo lo haci, nan ta 
bay cobra bo impuesto. E ta 
considera esaki mescos cu un 
Bbo of un Bazv cu comercio 
tampoco lo por absolve stag- 
nando nos economia y cau- 
sando impacto social. 

E1 a laga sa cu impuestonan 
introduci riba producto of 
servicio, e ta crea inflacion. 
Sr. Wolter a señala cu e suma 


di 8.8 miyon cu Banco Cen- 
tral lo haya di entrada nobo 
aki riba benta di divisa lo sali 
entre otro di e personanan cu 
mester di dollar pa bay biaha 
di vakantie. 

“Tur cos ta bay subi, con- 
struccion, cas ta bay subi pa- 
sobra cu bo ta importa cual- 
kier cos di cas bo tin cu page 
den dollar y dollar ta bay haya 
un change mas halto...tur cos 
ta bay subi”, el a bisa. 

Impacto economico 

Encuanto e parti di economia 
el a reitera cu e tipo di me- 
dida cu ta wordo impone riba 
banconan ta bay stagna nos 
economia. E1 a pone como 
e ehemplo cu e hendenan 
ta bay bek cu placa cash pa 
cumpra nan auto na Merca. 
Nan no ta bay via banco pa 
evita pago fee di transaccion 
pa cumpra di divisa, y nan lo 


opta di cumpra dollar poco- 
poco den casino of otro esta- 
blecimento. E ta mira cu nos 
lo bin bek na decada di aña 70 
y 80, locual ta nifica cu nos ta 
bay atras. “Nos no kier bay 
bek mas. E ta gewoon para e 
desaroyo completo”, el a bisa. 
E preocupacion aki ABA a 
yega di vocifera na gobierno, 
na e minister concerni y na 
Banco Central aña pasa. 

Pagado di belasting 

Sr. Wolter no ta haya husto 
cu un sector chikito manera e 
sector bancario mester carga 
tanto belasting. E1 a indica cu 
sector bancario ta e pagado 
mas grandi directo y indi- 
rectamente di belasting na 
Aruba. Igualmente el a laga 
sa cu via nan trahadonan cu 
ta alrededor di 1000 trahado, 
banconan ta paga tur belast- 
ing. Ademas di esey, banco- 


nan ta procesa tur e trans- 
accionnan di dolarisacion 
di florin unda nan tambe ta 
contribui na caha di gobi- 
erno. “Tur esaki ta genera 
hopi entrada pa gobierno”, el 
a bisa. 

Ademas un “fmancial transfer 
tax” cu lo wordo introduci na 
mita di aña di 1%, lo crea otro 
impacto socio-economico. 
Sr. Wolter a bisa cu e peso aki 
adicional lo crea hopi conse- 
cuencianan. E consecuencia 
principal ta cu hopi hende lo 
trata di evita di paga e trans- 
accion bancario. Esaki lo por 
trece cu ne cu hopi hende lo 
bay bek den e sistema di antes 
di paga cash y “pone placa bou 
di corchon”. Esaki lo trece un 
stagnacion riba nos economia 
ya cu banco no lo tin placa pa 
fia pa sigui stimula economia 
pa comerciante sigui importa 
y consumido sigui cumpra.Q 

Continuacion di A1 

Awe accion atrobe pa mas signridad na scol 


‘Hopi caso’ 

Segun e maestronan, ayera na 
Colegio Santa Filomena tin 
mas y mas casonan di violen- 
cia contra nan. Ora Bon Dia 
Aruba a puntra secretario di 
sindicato Simar, Maroeschka 
Croes Cornelie riba e canti- 
dad, e tambe ta bisa cu e si- 
tuacion a bira pio. Pero cu no 
por duna cifra, pasobra may- 
oria biaha maestronan no ta 
entrega keho. 

Nan ta prefera di no haci esaki 
pa motibo di publicidad. Pero 
locual ta falta tambe, y e pun- 
to ey Simar kier adresa awe 
tambe cu e ministernan, ta cu 
no tin procedura. Unda mes- 
ter acudi, kico mester haci. Y 
no ta prome biaha cu Simar 
ta purba di pone e topico di 
siguridad den enseñansa riba 
e agenda di gobierno. 

A entrega un manifiesto y 
rapport cu tur e puntonan 
importante y tambe un comi- 
sion den cuadro di Dialogo 
Social a trata e topico pero 
segun sra. Croes Cornelie: 
“Te awe nada a wordo con- 
cretisa.” 

Den renobacion di cierto 
scol, puntonan ‘chikito’ pa 
siguridad, manera un telefon 
den cada klas, a keda realisa, 
e sindicalista ta menciona. 
Pero e puntonan importante 
a keda sin solucion. Esaki Jani 
Stamper ta confirma tambe. 
Banda cu e ta cabesante di 
Colegio Cristo Rey (Brasil), 
e tambe ta presidente OCEB, 
organisacion di e cabesan- 


tenan enseñansa basico. “Nos 
ta aki pa demonstra sosten pa 
pa nos colega Marion Onty 
Lopez, cu a wordo agredi na 
un forma hopi brutal, cobar- 
de tambe. 

Ora di cera e scol el a keda 
ataca pa 4 mucha. Nos no sa 
kico ta mucha awendia, paso- 
bra hopi di nan tin 
problema psicolo- 
gico y nan manera 
di reacciona hopi 
biaha ta for di sla. 

Nos ta condena e 
echo aki.” 

Y e ta sigui: “Esaki 
no ta algo di awe, 
tin casonan di 
maestronan cu a 
wordo agredi den 
tal forma cu hasta 
a perde bista. Nos 
kier haci un yamada 
pa tur instancianan 
concerni, gobierno 
tambe, pa por fm 
tuma accion. 

Nos tin entendi cu kisas lo 
bin un comision cu lo studia 
tur e casonan aki, pero esaki 
lo tuma hopi tempo. Mi sa 
tambe cu tin hopi protocol 
di conducta riba mesa caba, 
traha desde hopi añanan y di 
diferente instancia manera 
Simar tambe. Pero awor ta 5 
pasa 12 nos kier awor cu ac- 
cion lo wordo tuma.” 

Bon Dia Aruba a puntra sr. 
Stamper pa duna ehempel di 
accion. Y dicon mester acudi 
na gobierno: scolnan of nan 
directivanan mes no por haci 


algo? “Dado momento tur 
actividad cu scolnan por haci 
ta surpasa pa e magnitud di e 
problema. Naturalmente den 
e scolnan mes bo ta purba di 
anda mas sigur posibel cu tur 
mucha y maestro. 

Pero tin cos cu bo no tin den 


bo man. Si un persona kier 
drenta scol, e por haci esaki 
libremente. Actualmente nos 
tin un borchi cu ta prohibi pa 
drenta scol sin permiso. Pero 
nos a ripara cu esey no ta un 
barera pa hende drenta y haci 
malo den scol. E 

punto aki a wordo atendi va- 
rios biaha den nos reunion- 
nan, cu tur directiva di scol 
tambe. Nos no kier protocol 
so pero tambe accion y no ora 
baca a hoga. Y un maestro a 
keda bati, hasta un cabesan- 
te.” 


Solucion 

Segun e presidente di OCEB 
accion ta na unda un maestro 
mester acudi, kende ta salva- 
guardia un maestra na scol 
fisicamente. 

“Na diferente pais tin perso- 
nal di siguridad na scol. Na- 


turalmente mester wak unda 
esey ta posibel of no. Pero 
por lo menos bo por cuminsa 
den e barionan unda bo sa 
unda tin muchanan proble- 
matico, pa crea un cordon pa 
yuda e scol. 

Bo por yama polis tambe pero 
kizas nan no tin suficiente 
personal y nan tambe tin nan 
prioridad den ki casonan nan 
ta atende. Of nos mester pone 
heki di tur scolnan na candal 
y mayornan mester primi bel 
pa por drenta. Cosnan asina 
si ta dificil. 


Mi ta kere si ta bin un comi- 
sion of kico cu ta, tur mes- 
ter bin hunto y scucha for di 
otro. Pasobra e solucion no 
ta den man di uno, pero den 
man di tur.” 

Bon Dia Aruba tambe a com- 
pronde cu tin docente cu ta 
papia di entrada unda ta de- 
tecta arma (metal detector). 
Pasobra asina leu e insiguri- 
dad a yega por lo menos na 
e scol basico Santa Filomena 
na San Nicolas: e maestro- 
nan tin miedo di alumno cu 
ta menasa, cu no ta worry ni 
cu castigo, pasobra nan ‘ta 
menor’ y no por duna menor 
castigo grave. 

Y primordialmente e echo cu 
ta trece mas y mas arma na 
scol. Nan no ta mustra dede 
solamente na e alumnonan, 
pasobra pe muchanan tambe 
e situacion ta birando cada 
biaha mas peligroso. 

Si realmente lo bin un solu- 
cion pronto, mester warda 
ainda kico lo resulta di entre 
otro e reunion atardi. Minis- 
ter di Enseñansa, Michelle 
Winklaar, ya a bisa cu agre- 
sion manera na Colegio San 
Filomena lo no tolera y cu lo 
bin cu un comision y codigo 
di conducto pa tur scol. Sra. 
Croes Cornelie ta bisa Bon 
Dia Aruba fmalmente, cu ta 
spera algo lo pasa. “Mester 
wak kico ta e posibilidadnan 
pasobra nos a mira cu a baha 
bastante atrobe den presu- 
puesto. Pues lo ta bay ta un 
challenge grandi. Pero esaki 
mester tuma luga.”Q 



Den parlamento 

Awe tratamento presupuesto contraloria general y conseho di consulta 



ORANJESTAD - Riba 
agenda di parlamento tin 
poni e prome reunionnan 
di presupuesto di contral- 
oria general y conseho di 
consulta cual ta cuminsa 
den forma di un comision 
central unda cu e 9 par- 
lamentarionan por haci 
pregunta. 

Sigui pa reunion publico riba 
e dos leynan aki. 

Presidente di parlamento 
Marisol Lopez - Tromp a 
bisa cu unabes cu esakinan 
wordo trata y aproba, e ora 
ey colegionan halto lo sigui 
e proximo siman cu e presu- 
puesto di pais Aruba. Na a e 
momentonan aki preguntan- 


an a bay for di miembronan 
di parlamento pa gobierno, e 
preguntanan ta riba e dife- 
rente ministerionan unda lo 
mester haya contesta por es- 
crito pa despues por prepara 
pa yama reunion publico riba 
e ley di presupuesto. 

CFT 

E situacion di e carta di CFT 
a bay di tal forma cu como 
presidente di parlamento sra. 
Tromp a haya e documento 
10 di april cu na su turno a 
mande na tur miembro tam- 
be. Esaki ta un conseho pa 
minister di fmancia Angel 
Bermudez, riba presupuesto 
2015 y opinion di CFT riba 
con e presupuesto ta aworaki. 


CFT a pone cu nan deseo ta 
pa nan conseho wordo trata 
of teni na cuenta ora cu par- 


lamento trata presupuesto 
2015. “Unabes cuminsa trata 
e presupuesto y documen- 


tonan mara na esaki, ta keda 
na parlamento pa trece mo- 
cionnan cu lo por trece cam- 
bionan den presupuesto di 
Aruba. 

Si minister di fmancia kier 
haci adaptacion e por bin cu 
nota di cambio, cual no ta 
algo in usual y parlamento 
na su turno tambe por haci 
cambio por medio di amien- 
da como un di e derechonan 
cu nan tin, sra. Tromp a bisa. 
Retraso den tratamento por 
conduci na debate y ta,be 
depende con profundo den 
contenido e ministernan 
contesta e miembronan di 
parlamento ta determina con 
largo e reunionnan por dura, 
el a fmalisa. □ 

pa siguridad na pia di trabou 

ORANJESTAD - Awe dia- 
huebs 16 di april, directiva 
di Sindicato di Maestro di 
Aruba (SIMAR) lo reuni 
cu Minister di Enseñansa 
pa trata entre otro e topi- 
co di siguridad di maestro 
na pia di trabou. Tambe 
lo bolbe lanta comision di 
siguridad di maestro. 

Simar ta haci un apelacion 
na tur maestronan pa topa 
den Parke Wilhelmina awe 
diahuebs pa 2:30pm, pa asina 
sali hunto pa 2:45pm y cana 
hunto bay Oficina di Gober- 
nacion pa compaña su repre- 
sentantenan. 

Esaki lo no ta un manifesta- 
cion riba caminda publico, ya 
cu no tin un permiso pa es- 
aki. Mas bien ta pa demostra 
malcontento y cu tin union. 
Despues di e reunion Simar 
lo ricibi e maestronan na su 
sede na Sabana Blanco pa 
asina duna relato di e reunion 
cu Minister y pa scucha e de- 
seo y sugerencianan di mae- 
stronan. E siman aki nos tur 
por a tuma nota cu un cabe- 
sante a wordo bati pa hoben- 


ORANJESTAD - Den 
varios media di comuni- 
cacion esaki tabata topico 
di dia. Bon Dia Aruba den 
su publicacion di ayera a 
trece esencia di e expre- 
sion haci pe directiva di 
ABA durante e rueda di 
prensa. 

Hopi tabata e reaccion ricibi 
di nos lectornan cu a ex- 
presa cu e directiva a insulta 
e inteligencia di e pueblo di 
Aruba cu e splicacion cu nan 
a trece dilanti. 

Awe nos ta duna un reaccion 
cortico di e reaccionnan cu 
nos a ricibi. 

E realidad ta cu Banco Cen- 
tral ta encarga cu e maneho 
di divisa di Aruba. Esaki na 
su turno a duna e banconan 
priva autorisacion pa nan 
eherce e funcion como banco 
di divisa (cambio di placa di 
por ehemplo dollar) 

Den e funcion aki e banconan 
comercial no ta haci esaki por 
nada. Banconan ta autorisa 
pa Banco Central pa cumpra 
y bende moneda stranhero. 
Nos tur por lesa tur dia den 


nan antisocial. E preguntanan 
cu ta lanta awor ta: Kico mas 
nos por spera? Unda nos ta 
bayendo? Kico nos como 
maestro ta desea y ta spera 
di nos gobernantenan pa nos 
siguridad na pia di trabou? 

Malcontento 

Siman pasa maestro y do- 
centenan a demostra nan 
malcontento pa e situacion 
actual, cu ta inclui e inkietud 
cu ta reina bou di nan pa loke 
ta nan siguridad, respet y ba- 
lor pa nan trabou y tambe pa 
intimidacion, agresion y me- 
nasa. Simar a urgi Minister 
pa trata e topico aki pa asina 
yega na solucionnan a corto 
plaso pa cu e situacion. 

Metanan cu Simar tin ta en- 
tre otro pa yega na un proto- 
col pa cuido, guia y sosten pa 
e maestro. Tambe lo mester 
traha riba procedura den caso 
di acusacion contra un mae- 
stro. Ya cu actualmente no 
tin ningun instancia pa haci 
esaki. 

E prome accion cual tabata 
di bisti na preto y post potret 


corant e tarifanan di compra 
y benta di e monedanan dicta 
pa Banco Central cu e ban- 
conan ta permiti di cumpra 
y bende na publico. Nos kier 
duna un ehemplo chikito: 

Bo ta bay banco y bo kier 
bende bolOO dollar cash pa 
florin. Aki bo ta ricibi e suma 
di 177 florin esta e cambio ta 
1.77 florin pa dollar. Esey ta 
sin gastonan extra hinca aden. 

Bo ta bay banco y bo kier 
cumpra 100 dollar cash cu 
florin. Aki bo ta wordo co- 
bra pa e 100 dollar, 180 flo- 
rin, mas 1.3% di impuesto di 
divisa cu ta bay pa Gobierno. 
E diferencia di e 3 florin aki 
ta bay completamente pa e 
banconan comercial. Segun 
informacion ricibi esaki ta 
acumula na un ganashi bruto 
di 100 miyon florin pa aña. 

Por ta cu Banco Central mes- 
ter ta mas flexibel y no asina 
riguroso den su control. Esaki 
lo por yuda di baha gastonan 
di Banco Central. No ta kita 
afo cu e tin di eherce su con- 
trol y esaki ta costa placa. Sin 
e control di Banco Central 
Aruba lo aparece riba e lista 


riba facebook a haya hopi 
atencion. Maske no ta tur 
maestro y docente a sintinan 
mes yama pa sostene esaki, 
tabata obvio cu un gran may- 
oria a demostra nan preocu- 
pacion y a mustra cu a yega 
tempo pa bisa: “ta basta”. 

Comision siguridad mae- 
stro 

Den pasado tabatin un comis- 
ion cu a traha riba siguridad 
di maestronan den enseñan- 
sa, y a bay asina leu cu a en- 
trega un manifiesto na gobi- 
erno. Lamentablemente den 
combinacion cu enseñansa el 
a keda atras como hopi tin di 
haber cu placa presidente di 
Simar Sheila Tromp a bisa. 
Den e reunion awe simar lo 
papia riba comision nacional 
unda ta papia riba protocol- 
nan nacional cu por uza pa tin 
un procedura cu sosten di go- 
bierno. Di parti di gobierno, 
ta mustra preocupacion pues 
ta mira kico lo bay haci cu 
esaki pa maestronan por sinti 
sigur un biaha mas. A reuni 
ayera tambe cu cabesantenan 
unda a scucha for di nan kico 
nan kier. Sra. Tromp a enfati- 


preto di FATF cual lo nifica 
cu nos no por haci ningun 
transaccion internacional. 
Con Banco Central ta gasta 
su placa no ta den discusion 
aki den. 

No ta husto pa e banconan 
comercial pasa nan obliga- 
cionnan riba lomba di pueb- 
lo. No mester perde for di bi- 
sta cu esaki ta un cobransa na 
e banconan comercial y no na 
pueblo. Esun cu mester carga 
e peso fmanciero ta e banco- 
nan comercial. 

E total di 8% riba un ganashi 
di 100 miyon florin no ta 
irasonabel. E suma aki, mas 
o menos 8 miyon, cu nan ta 
paga Banco Central ta un gas- 
to cu nan por deduci di im- 
puesto, pues efectivamente 
esaki ta costanan alrededor di 
5.8 miyon florin. 

E lector ta sigui bisa: 
“Scuchando declaracion di e 
presidente di ABA por yega 
na otro conclusion cu e ne- 
goshi di divisa ta e “core busi- 
ness” di banconan comercial. 
Mientras cu semper a kere 
of siña na scol cu e negoshi 
principal di un banco com- 


sa cu mester ta mas conscien- 
te cu parti di educacion di e 
muchanan. “E rol di maestro 
como educador y duna les a 
wordo amplia y mester hasta 
carga e educacion basico di e 
mucha. Pues lo kier revisa 
leynan cu nan lo por sigui 
actua y duna proteccion na 
maestronan.” Pues cu gobi- 
erno kier mira e proposicion 
y kico mester sigui haci den e 
situacion cu ta bayendo. 

KPA pa siguridad 

A puntra sra. Tromp con e 
rol di cuerpo policial ta den 
e situacion di siguridad rond 
di scol. EL a bisa: “Mi sa cu 
tin polis di bario cu scolnan ta 
traha hunto cu nan, esakinan 
den cierto caso ta presenta 
mes ora pero ta depende kico 
ta pasando den comunidad cu 
nan por reacciona di biaha.” 
Segun sra. Tromp, KPA mes 
tin falta di personal pa e dife- 
rente casonan na Aruba pues 
ta hacie dificil pa nan presen- 
ta mes ora cu scol yama nan 
tur biaha. E presion no por 
wordo poni di biaha riba po- 
lis solamente el a fmalisa.Q 


ercial ta pa atrae deposito na 
un interes abou y fia esaki na 
pueblo contra un interes mas 
halto. 

Si e 5.8miyon florin di gasto 
extra pa banco riba un suma 
di entrada di 100 miyon flo- 
rin ta asina indispensabel pa 
cubri gastonan di operacion 
di banconan esaki ta nifica 
cu e banconan local no por 
ta ganando placa riba loke 
supuestamente ta nan “core 
business”. Y ta aki ta insulta 
inteligencia di pueblo paso 
pueblo ta nenga di kere e bar- 
baridad ey. 

Si e situacion ta manera e di- 
rectornan di banconan local 
ta pinta esaki ta obliga sentido 
comun yega na e conclusion 
cu ta pueblo ta subsidiando e 
banconan local. 

Si esaki ta berdad manera e 
dirigentenan di ABA ta insi- 
nua e ora ey directornan aki a 
duna nan mes un “brevet van 
onvermogen” 

Ainda e lector a sigui comen- 
ta riba e asunto di formacion 
di cartel di banco. Mirando e 
espacio Bon Dia Aruba a opta 
pa trece esey den un otro 
publicacion.Q 


Realidad riba e asunto di compensacion riba margen 

di cambio di divisa 

Caso penal riba ladronicia for di diferente joyeria 



ORANJESTAD - Ali Kai 
Thielman, Edgar Lacle y 
Oscar Da Camara mester 
presenta mañan mainta 
den Corte di Husticia pa 
e caso penal cu Ministerio 
Publico a cuminsa contra 
nan. 

Ta asina cu Thielman y Lacle 
so ta encarcela ainda. Al- 
gun luna pasa na caso a bin 
dilanti pro forma caminda 
Hues a rechasa peticion di 
abogadonan pa e sospechoso- 
nan haya liber. E caso a keda 
pospone pa mañan caminda e 
otro sospechoso Da Camara 
tambe mester presenta. 

Ladronicia na Joyeria 

E acusacionnan cu Fiscal a 
presenta contra Thielman ta 
cu riba 18 Augustus 2014 el 
a horta of ta complice di la- 
dronicia na un otro joyeria. 
Tambe e ta wordo acusa cu 
riba 21-22-23 September 
2014 el a horta of ta complice 
di ladronicia na un otro joye- 
ria. 

Lacle, kende ta wordo yama 


Chokoy, tambe ta complice 
di e ladronicia. 

Caso posponi 

Na Januari 2015, Fiscal a bisa 
Hues cu investigacion ta an- 
dando ainda y p’esey e caso 
a bin dilanti pro forma. Fis- 
cal a bisa cu dependiendo di 
e investigacion, tur cos lo por 
sosode ainda. E1 a propone pa 
pospone e caso. Hues a pun- 
tra si tin mas sospechoso y si 
no ta miho pa trata tur hunto. 
Fiscal a bisa cu tin dos sos- 
pechoso mas y lo ta un bon 
idea pa trata tur caso hunto. 
E1 a splica Hues cu e no por 
premira si tur investigacion ta 
cla cu e otro dos. 

Sospechoso ta keda cera 

Abogado mr. Hart, kende a 
representa Thielman a bisa 
cu Thielman no ta di acuerdo 
pa warda asina hopi. E1 a pidi 
pa suspende e detencion di 
Thielman y Lacle. E1 a rec- 
lama cu Fiscal ta bisa cu tin 
investigacion andando pero e 
no sa di nada. 

Fiscal a remarca cu e ta contra 


pa laga nan liber. E1 a mustra 
cu e sospechoso Q. a declara 
cu el a hayajoyas for di Thiel- 
man pa bay bende na luga cu 
ta cumpra joyas. Tambe el a 
bisa cu el a bay bende un ren- 
chi pa Thielman. Fiscal a bisa 
Hues cu e ta haya cu e de- 
claracionnan di Thielman no 
ta confiabel. E1 a mustra cu 
ora a detene Thielman, a haya 
4 holoshi cu ta procedente di 
ladronicia den e auto. Thiel- 
man a bisa cu e no a huur 


auto siendo cu Q. a bisa cu e 
mester a hiba e auto di huur 
di Thielman bek. Tambe Fis- 
cal a remarca cu Thielman a 
cambia su celular pa un nobo. 
Tambe el a bisa cu Thielman 
tabata tuma joyas como borg. 
Otro testigo a declara cu el a 
scucha Thielman papia cu un 
otro sospechoso cu tin prob- 
lema pasobra esun cu nan ta 
bende kilonan di oro a wordo 
deteni. E persona aki O. ta 
sospecha cu nan a basha abao 


riba dje. 

Fiscal a sigui bisa cu Nomber 
di Lacle “Chokoy” tambe ta 
wordo menciona di a partici- 
pa den e ladronicia. Na opin- 
ion di Fiscal, cu violencia nan 
a drenta y kibra den joyeria 
y horta joyas. Esaki a sacudi 
comunidad. Tin indicacion 
cu tin mas hende envolvi y 
investigacion ta andando. 

Hues a dicidi cu e ta rechasa 
e peticion di abogado pa sus- 
pende detencion di e sos- 
pechosonan. Hues a bisa cu e 
ta comparti punto di bista di 
Fiscal cu tin motibo di peso. 
Doño di un di e joyerianan 
tabata presente y a entrega na 
Hues un lista cu tur joyas cu 
a wordo horta. 

E1 a splica cu seguro a paga 
solamente 2/3 parti di e daño 
y e kier e resto paga. Tambe 
el a bisa cu e kier e joyas cu 
Recherche tin confisca. Ma- 
ñan mainta tratamento di e 
caso ta sigui y Bon Dia Aruba 
lo informa lectornan di tur 
loke a sosode den Corte. □ 


Caso penal contra chauffeur di bus pirata 



ORANJESTAD - Hopi 
biaha sa scucha di busnan 
pirata caminda chauf- 
feurnan sin permiso ta 
transporta pasaheronan. 
Awor Ministerio Publico 
ta cuminsa un caso penal 
contra un chauffeur di bus 


pirata. 

Acusacion 

E acusacion cu Fiscal ta pre- 
senta awe contra e persona J. 
ta, cu el a transporta pasahero 
riba 9 di October 2013, 24 di 
October 2013 y 7 di Decem- 


Riba dje J. ta wordo acusa di 
intencionalmente riba 18 di 
Mei 2013 tabata core sin be- 
lasting di auto paga, sin luz di 
break y sin luz di patras. 

Aparentemente e lo a wordo 
para diferente biaha pa con- 
trol caminda tur esakinan a 
keda constata. 


ber 2013, sin cu e tabatin per- 
miso di e minister di Trans- 
porte y Comunicacion. 

Number falsifica 

Otro acusacion cu Fiscal tin 
contra J. ta cu riba 14 De- 
cember 2013, e tabata core 
cu plachi di number, di cual 
e tabata sa cu e ta un plachi 
falso. E ta wordo acusa tambe 
di a pasa den luz cora riba e 
mesun 14 December 2013. 
Esaki a sosode na e luznan di 
trafico na altura di Fatum. 



Pa AVIS0 den nos Corant 

aviso@bondia.com 


Bon Dia Aruba lo informa lectornan kico tur a sosode den 
Corte di Husticia. Q 



SIDEBAR 



GOURMET B0R6ERS & 

BARREA6IB 

COCETAUS 


• DAILY SPECIALS 

• FREE 8 AMPLE PARKING 

• 6 FLAT SCREENS 

• BARREL AGED COCKTAILS 


■ FREEWIFI 

• 6ICE-COLD DRAFT BEERS 

• KIDS MENU 8 KIDS CORNER 

• ARUBA’S LARGEST BOURBON SELECTION, 


OPENDAILY: 

SUNDAY - THURSDAY FROM 8:00 AM - MIDNIGHT 
FRIDAY 8 SATURDAY FROM 8:00 AM -1:00 AM 

LOCATED AT RENAISSANCE (SEAPORT) MARKETPLACE ACROSS THE OCEAN SUITES | DOWNTOWN ORANJESTAD 
L.G. SMITH BOULEVARD 9, ORANJESTAD, ARUBA | TEL.+297 588 5511 | INFO@SIDEBARARUBA.COM 
WWW.SIDEBARARUBA.COM 13 □ @ B 

Dos evento pa pueblo di playa pabou 



ORANJESTAD - Centro 
di Bario Playa pabou ta 
invita pueblo di Aruba pa 
participa diabierna 17 di 
april na e servicio ofreci 
pa Bus di Salud. 

Representantenan di centro 
di bario a ripara cu ora Bus 
di Salud ta programa pa bay 
centro e hende ta bin hopi 
tempran pa warda yegada di 
bus pero nan lo wordo atendi 
pa 10’or di mainta. 

Pa evita esaki, nan a papia cu 
representantenan di IBISA pa 
laga miembro di bario mes 
por parti number pa usuari- 
onan. Idea ta cu e persona 


interesa pa bin diabierna 
por pasa diahuebs busca nan 
number y orarionan pa nan 
tin sigur cu nan no mester 
warda hopi. Ta necesario cu 
esunnan cu a logra haya num- 
ber por bin mei ora prome cu 
su cita pa evita cualkier tipo 
di contratiempo. 

Ora cu Bus di Salud ta bishi- 
ta Centro di Bario, otro tipo 
di actividadnan saludabel 
lo tuma luga pa compaña e 
importante gestion aki. Por 
ehempel, dia 17 di april, pu- 
blico presente lo haya un 
demostracion hopi valioso 
tocante e manera di mantene 


tubo di awa limpi. 

Adicional a esaki, Sr Dennis 
Burke a informa cu relaciona 
cu celebracion di Dia di Rey, 
27 di april, lo tin un dia fa- 
miliar cu diferente actividad 
cuminsando desde 9or di 
mainta cu pustamento di fli y 
for di lor pa 6or di atardi lo 
tin un banda musical pa duna 
oportunidad pa hende gosa 
unbol. Tambebary cushina 
lo ta bon surti pa un y tur por 
disfruta di e dia hopi special 
aki yen di entretenimento. 

Sra Iriada Tijsen, hefe di 
departamento di salud, ta 
informa cu esaki ta e di cu- 




atro biaha cu Bus di Salud ta 
presenta na Centro di Bario 
Playa pabou pero den e opor- 
tunidad aki lo tin un servicio 
adicional. Bus di Salud lo of- 
rece un prueba gratis di HIV 
banda di e servicionan regu- 
lar di check peso, haltura, 
peso, presion, colesterol, 
sucu den bo sanger etc. Ade- 
mas di esaki, dependiendo 
di situacion di cada pashent, 
nan lo haya un consulta di 
control medico unda pash- 
ent ta haya consehonan prac- 
tico y saludabel pa mehora 
nan calidad di bida. Na final, 


si e pashent ta desea, tambe 
por haci un test di HIV cual 
ta completamente anonimo 
y gratis. Pashent por haya 
resultado di test di HIV mes 
ora y haya un consulta cu 
personal specialista.. Bus di 
Salud a trece servicio adicio- 
nal aki cu e obhetivo di caba 
cu e tabu genera rond dje, 
argumentando cu ta trata di 
un test hopi comun realisa 
pa hende muhe na estado of 
por ehempel ora bo mester 
cera un hipoteca. Ademas ta 
importante tene cuenta cu si 
bo ta tuma e decision di haci 
e test lo mas pronto posibel 
mayor posibilidad tin di haya 
un solucion medico. 

Hefe di departamento di 
salud ta recorda tur hende 
cu kier bishita Bus di Salud 
cu nan ta acepta 30 hende 
solamente pa realisa e test- 
nan regular pero cu e cupo 
disponibel pa e hende in- 
teresa den e test di HIV ta 
uno mayor. Tambe ta bon pa 
remarca cu necesariamente 
e pashent no mester bin na 
yuna.Q 


Delegacion di Aruba a participa na “World Health Care Conference 2015” 



ORANJESTAD- E di 12 
Congreso Mundial Anual 
di Cuido di Salud convoca 
pa esunnan cu ta tuma de- 
cisionnan den tur sector 
di salud, esta e “Health 
Care Convention”, a wor- 
do teni e aña aki na Wash- 
ington, DC. E congreso a 
conta cu mas di 900 par- 
ticipante y 22.000 ehecu- 
tivo cu a participa. Aruba 
tambe a presencia e con- 
vencion aki hunto cu un 


delegacion. 

E conferencia a toca tem- 
anan interesante riba cuido di 
salud, bienestar, prevencion, 
incapacidad y ausencia y a 
conta cu un audiencia hopi 
sofistica, avansa di experien- 
cia e inteligencia. Durante 
seis sesion den e agenda pisa, 
por a conta cu un variedad di 
presentacion cu pensamento 
stimulante. 


World Health Care Conven- 
tion 2015, e convencion mas 
grandi na mundo, a reuni 
durante tres dia pa discuti 
iniciativa strategico pa cu e 
futuro di asistencia medico. 
Mas di 150 orador a comparti 
sabiduria, plannan innova- 
tivo y un miho maneho. 

E booth di Aruba a sirbi pa 
promove e prome “Health 
Care Convention Aruba 
2015”, di cual por bisa cu ta- 
batin masha interes pa tende 
mas di e conferencia y pa sa 
mas con pa participa. En- 
tre dia 1 te 4 di juni 2015 
ta tuma luga na nos isla e 
prome Health Care Con- 
ference Aruba (www.hcca. 
aw), un idea cu a sali for di 
e ultimo reunion Inter Parla- 
mentario di Reino Hulandes 
(IPKO). E enfoke durante e 
conferencia lo ta pa yega na 
mas y miho colaboracion of 
pa reenforsa e colaboracion 
entre e partnernan den Re- 
ino pa yega na solucionnan 
pa retonan comun den ramo 
di salubridad en general. 


Health Care Conference 
Aruba lo tin como enfoke cu- 
ater tema importante: (1) E 
sistema di cuido di salud den 
comunidadnan chikito den 
Caribe; (2) Cuido di salud: 
for di un sistema cu enfoke 
riba produccion pa un siste- 
ma cu enfoke riba calidad; 

(3) For di cuido dividi (cada 
parti riba su mes) pa atencion 
integra (cuido holistico); y 

(4) Colaboracion den y entre 
e paisnan partner den Reino 
Hulandes. 


Pa mas informacion y in- 
scripcion pa participa na e 
conferencia “Health Care 
Conference Aruba”, bishita e 
website www.hcca.aw. Pro- 
fesionalnan medico cu par- 
ticipa lo ricibi 18 punto pa 
acredita pa e parti di e pro- 
grama cu ta encera e sesion- 
nan riba dianan 1, 2 y 3 di 
juni pa cualifica pa por acred- 
ita. Durante di e conferencia 
tambe lo tin un exposicion 
di producto, servicio y ekipo 
medico. □ 

ABA ta comparti mesun sentimento 
cuKvKy ATIA 

Ley riba pago di 
compensacion di divisa 
no tabata necesario 


ORANJESTAD - E sen- 
timento di Asociacion 
di Bankeronan di Aruba 
(ABA) ta den linea di loke 
otro gremio manera Ca- 
mara di Comercio y ATIA 
te hasta Raad van Advies 
a yega di expresa riba e 
ley nobo of Ordenansa di 
Compensacion riba mar- 
gen di cambio di Divisa 
cu a drenta na vigor dia 1 
di april ultimo. 


flexibel y ta duna e posi- 
bilidad pa e banconan lo por 
pasa over e pago aki na con- 
sumido. Ainda tin banconan 
cu no a cuminsa cobra un fee 
adicional, ya cu nan no tabata 


prepara y no tabatin mucho Te hasta tin algun banco cu cional aki riba transaccion di 
informacion riba e ley nobo . ta hacie manual e gasto adi- divisa.Q 


ABA ta kere tambe cu un 
tipo di ley asina no tabata 
necesario, ya cu tabatin otro 
manera pa hacie. 

“Si, mi ta kere cu tabatin otro 
manera por ta pa hacie” asina 
presidente di ABA, sr. Pierre 
Rafmi a declara. Sr. Rafmi a 
indica cu ABA no a wordo 
envolvi tempo cu gobierno a 
cuminsa pensa di introduci y 
traha e ley aki. 


Ley y interpretacion 

Di otro banda director di 
CMB y miembro di ABA, sr. 
Javier Wolter a bisa cu dificil- 
mente banconan comercial 
lo por carga e pago di com- 
pensacion di cambio di divisa 
na Banco Central Aruba. E 
suma calcula ta alrededor di 
8 miyon florin anual cu nan 
mester paga na Banco Cen- 
tral. E ta considera e suma 
aki hopi grandi pa ta un sec- 
tor bancario chikito. Ademas 
ABA no sa con e suma aki lo 
crece mas... 


Sr. Wolter a declara cu banco 
ta mescos cu cualkier ne- 
goshi: si nan ta wordo carga 
cu mas impuesto, “nos tin cu 
pasa e tax ey un caminda, y 
normalmente e consumidor 
ta bay hay’e”. E1 a cita textu- 
almente un pida di e comu- 
nicado cu Banco Central a 
manda prensa unda ta bisa: 
“E ordenansa aki no ta pre- 
scribi cu e banconan comer- 
cial mester wordo compensa 
pa e perdida di entrada rela- 
ciona cu e compensacion aki 
y tampoco nan lo por wordo 
compensa”. Sr. Wolter a bisa 
cu interpretando e liñanan 
aki e ta mustra cu e banconan 
comercial tin opcion “di pasa 
e gasto aki door”. 

Den e poco combersacion 
cu ABA a sostene cu e dig- 
natarionan riba e topico aki 
a wordo bisa cu e ley lo ta 



Bo ta cla pa cumpra of traha bo cas? 

Bishita RBC Royal Banksu “Dia di Informacion di Hipoteca” 
y haya e guia corecto sea pa construccion of compra di bo propio cas! 


Diasabra 25 di april 2015 na RBC Sasaki Branch 


SEMINARIO Dl HIPOTECA GRATIS 

Orario: 11:00 A.M. -12:30 P.M. 


Ricibi informacion valioso y tipsnan practico durante e seminario cu 
lo yuda bo planea e proceso completo di compra, construccion of 
renobacion di bo cas. 

Pa registra yama nos RBC Service Line na 588.01.01. 


REAL ESTATE EXPO 
Orario: 10:00 A.M. - 2:00 P.M. 


Diferente agencianan di Real Estate y contratistanan ta bay ta presente 
pa duna informacion y conseho na tur esnan cu ta interesa di sea cumpra 
of construi un cas of cumpra un tereno. 


OPORTUNIDAD PA PAPIA 

CU NOS EXPERTONAN DEN HIPOTECA 

Orario: 10:00 A.M. - 2:00 P.M. 


Nos Senior Account Managers tambe lo tey presente cla pa contesta 
cualkier pregunta cu bo portin yyuda bo cu bo peticion pa bo hipoteca. 

Bo por pasa libremente sin mester traha un cita y nos lo yuda bo. 

Porfabortrece: 

- 2 tipo di identificacion valido 

- 2 ultimo payslips si ta cobra pa luna of 4 ultimo payslips 
si ta cobra pa quincena 


Pa mas informacion pasa na bo branch preferi of yama nos RBC Service Line na 588.01.01. 

Yega na bo propio cas cu RBC Royal Bank.bo consehero di hipoteca! 


It’s All About You 


D Registered trademark of Royal Bank of Canada. Used under licence. 



3? Dia di Informacion 
di hipoteca 





RBC Royal Bank 

SVB ta duna mas splicacion riba splitmento di pensioen di AOV 


ORANJESTAD - Reci- 
entemente Banco di Se- 
guro Social, SVb, a infor- 
ma comunidad di Aruba 
y pensionadonan en par- 
ticular, cu a cuminsa cu 
splitmento di pensioen di 
parehanan cu ta pensio- 
nado. 

Esaki ta pa cumpli cu e dere- 
cho hancra den ley cu ta in- 
dica cu ambos persona tin 
derecho riba pensioen di 
AOV. Den e comunicado aki 
tambe a indica cu ora suma 
e dos pensionnan cu a split, 
hunto esaki lo ta mes un 
suma di e pensioen cu tabata 
ricibi prome. 


Pa ilustra esaki lo uza un 
ehempel. Un pareha casa, 
cu ambos a biba henter nan 
bida aki na Aruba y tur dos 
a cumpli caba e edad di pen- 
sioen, ta ricibi prome cu e sp- 
litmento pa luna 1.780 florin 
di pensioen di AOV mas ta- 
bata ricibi 200 florin di prima 
di reparacion. Pues en total e 
pareha tabata ricibi 1.980 flo- 
rin tur luna. 

Aki mester aclaria cu e prima 
di reparacion ta un compen- 
sacion cu Gobierno di Aruba 
ta otorga, mediante SVb, na e 
pensionado. E prima di repa- 
racion no ta forma parti di e 


pensioen di AOV. Siguiendo 
cu e ehempel anterior, na 
momento cu SVb split e pen- 
sioen, cada persona lo ricibi 
riba nan cuenta separa of e 
cuenta di banco hunto 890 
florin di pensioen di AOV 
mas 100 florin di prima di 
reparacion. Pues cada per- 
sona di e pareha ta ricibi 990 
florin pa luna. Si conta e dos 
pensionnan hunto, lo yega 
bek na 1.980 florin. 

SVb a manda un carta cu e 
decision di e splitmento pa 
tur e pensionadonan casa, di 
cual a split nan pensioen. E 


decision cu SVb a manda ta 
menciona e suma cu ta co- 
responde na e pensioen di 
AOV y esaki no ta inclui e 
prima di reparacion. Manera 
a indica aki riba, e prima di 
reparacion no ta forma parti 
di e pensioen di AOV, pero ta 
un compensacion di parti di 
Gobierno di Aruba. 

Pues, biniendo na nos ehem- 
pel, e dos pensionadonan 
casa den nos ehempel, lo 
ricibi un decision cu ta men- 
ciona cu cada un tin derecho 
riba 890 florin di AOV. E 
carta lo no menciona e suma 


di 990 florin, cu ta e suma 
cu realmente cu ta keda de- 
posita riba nan cuenta. Cada 
pareha por controla nan pen- 
sioen poniendo ambos suma 
hunto. Den caso cu hunto 
nan no a ricibi e mes un suma 
cu prome, ta pidi e pension- 
adonan pa tuma contacto cu 
departamento di Pensioen di 
SVb na 5272760. 

Banco di Seguro Social, SVb, 
ta spera di por a aclaria du- 
danan cu por ta existi rela- 
ciona cu e splitmento di pen- 
sioen di AOV. Q 


Curso “Empresario Prepara” a start 



Centrale Bank van Aruba 


NR 4367 






OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 15 Apr, 2015 EN TOT NADER ORDER 


vaiuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

PerANG 100 




chq./overboeking 100.00 

Ned. Antil. Gulden 
(perlOO) 

ANG 

98.00 

100.00 


100.20 

Amerikaanse dollar 

USD 

1.77 

1.78 


1.80 

Canadese dollar 

CAD 

1.40 

1.42 


1.44 

Zwitserse frank 
(per 100) 

CHF 

182.35 

183.07 


183.87 

Pond sterling 

GBP 

2.56 

2.61 


2.67 

Japanse yen 
(per 10.000) 

JPY 

147.58 

148.92 


150.42 

EURO 

(perlOO) 

EUR 

186.71 

188.42 


190.31 

Deense kroon 
(per 100) 

DKK 

24.24 

24.96 


25.76 

Noorse kroon 
(per 100) 

NOK 

21.38 

22.10 


22.90 

Zweedse kroon 
(perlOO) 

SEK 

19.22 

19.94 


20.74 


Vaste conversie per 1 EURO 


Niet officieel genoteerd door de CBA; per 1 USD 


Belgische frank 
Duitse mark 
Finnse Markka 
Franse frank 
Griekse drachma 
lerse ponden 
Italiaanse lire 
Luxemburgse frank 
Nederl. Gulden 
Oostenrijkse schilling 
Portugeese escudo 
Spaanse peseta 
Colombiaanse peso 
Flong Kongse dollar 


BEF 

DEM 


FRF 

GRD 


LUF 

NLG 

ATS 

PTE 

ESP 

COP 

HKD 


40.33990 

1.95583 

5.94573 

6.55957 

340.75000 

0.78756 

1936.27000 

40.33990 

2.20371 

13.76030 

200.48200 

166.38600 

2554.00000 

7.75090 


Aña 2015 a habri cu hopi interes 
di empresarionan nobo 


ORANJESTAD - Dia- 
mars ultimo, Iniciativa 
pa Desaroyo di Empresa 
Arubano (IDEA) con- 
huntamente cu Enseñan- 
sa Pa Empleo (EPE) a ini- 
cia e curso “Empresario 
Prepara”. 

Asesor di negoshi di IDEA, 
Louella Croes-Ras a declara 
na Bon Dia Aruba cu esaki 
ta un curso di conocemento 
basico pa maneha negoshi. 

Hopi di e participantenan tin 
pensa di habri un negoshi y 
nan ta cuminsa prepara nan 
mes. Sinembargo esaki no 
ta un exigencia pa nan habri 
un negoshi. Pero ta bon pa 
e empresario nobo por tin 
conocemento basico riba 
mercadeo, business plan, y 
mas instrumentonan basico 
y strategianan pa maneha un 



Career Opportunities 


A well repried Ambl Wine & Dme OrganLttliort W thç iñb nd i$ looking fqr 
suitable team meniber foril$varioiis exquisite r«Hurait losated m the 
risc holel area and sfapart markel plaoe 




33 lesnan den dos fase: 


Sous Chef- Hadicurari Restaurant 
Chef Cook - Moomba Beach Restaurant 

- EKpertence in similar work 

- Enlhusiaslic and able to work independenlly 

- Shoul<9 be EHiciéni jn ell activities reiated t o Ihe kitchen 

- Exceileni ettention lo deteils 

- Able to work flexible hours and on holidays 

- Excellent knowledge of Dutch and English (spoken & written) 


Join the AWD family and grow in your oareer 

Apply 1 in person al pur mai n nffine locstod Sahrta Cerc.i 2-A„ Moorca or sfl-nrt 
ycMjr pplica hon and CV lo tin@-arubawiri?andrJine.-CQfn 


Empresarionan nobo 

E aña aki a habri cu hopi in- 
teres di empresarionan nobo 
pa habri negoshi pero awora- 
ki a baha un poco. Un grupo 
di 23 persona ta participa ac- 
tualmente den e curso aki. 
“Nos a logr’e, 23 ta basta!”, 
el a bisa. IDEA ta bay sigui 
cu e segundo meta cu nan 
tin cu ta educa nos empresa- 
rionan a base di tayernan cu 
nan ta organisa gratis durante 
henter aña. E curso “Empre- 
sario Prepara” ta consisti di 


E prome fase ta ciencia em- 
presarial tocante mercadeo, 
logistica di compra, intro- 
duccion di leynan Arubano, 
conocemento di leynan gen- 
eral, plan pa negoshi, mer- 
cadeo riba tereno industria 
turistico, quickbooks, y 
liderazgo y maneho. E di dos 
fase e cursistanan ta haci uzo 
di e teoria den practica. Lo 
siña traha un business plan 
y ta duna diferente ehercicio 
tocante con pa maneha un 
negoshi.Q 





































Huma den ex edificio di Aruba Bank 


NOORD - Diamars anochi 
un persona cu a drenta ATM 
mashin di Aruba Bank na 
Noord a constata cu tabata 
tin basta huma den e luga. A 


kere cu ta e mashin ta kiman- 
do y a bati alarma. Di biaha a 
despacha unidad di bombero 
y polis pa e sitio. 


Na yegada di e unidadnan di 
bombero a constata cu ber- 
dad tin huma den e edificio 
bandona di ex Aruba Bank. 
Bomberonan no a confia es- 


aki y a kibra e glas dilanti pa 
drenta paden pa yega na e ori- 
gen di e huma. 

E edificio completo di ex 
Aruba Bank tabata bou di 


huma y a notifica e compania 
di siguridad pa presenta di bi- 
aha y pone esunnan concerni 
na altura. E situacion a wordo 
pacifica. Q 



Accident a laga un persona levemente herida 


STA CRUZ - Ayera tardi riba Kibaima ta sucede un ac- 
na e crusada di Mondi Fierno cidente. Un persona a resulta 


herida di e accidente aki. tio. Personal di ambulance dente tabata entre un Toyota 

Unidad Policial di trafico y ta cuminsa trata e persona cu Corolla y e Ford Everest cu a 
ambulance a acudi na e si- tabata keha di dolor. E acci- dal den otro. Q 


Falta di duna preferencia 
ta causa daño material 



SASAKIWEG - Diaran- 
son mainta riba e crusa- 
da di Sasaki pa bay Caya 
Punta Brabo ta sucede 
un accident. E accident di 
auto tabata basta fuerte. 
Un persona a resulta se- 
riamente herida. Patruya 
Policial hunto cu ambu- 
lance y unidad di rescate a 
acudi na e sitio. 

Den e Tercel tabatin un per- 
sona femenino cu a keda 


herida. Personal medico di 
ambulance a trata e victima 
na e sitio y despues a trans- 
porte pa hospital. E chauffeur 
di e Chevrolet Aveo a keda 
transporta pa hospital. Po- 
lis di trafico a keda na e sitio 
pa haci nan investigacion y a 
determina cu e chauffeur di 
e Tercel a sali di Caya Punta 
Brabo sin duna preferencia 
na e Aveo cu tabata biniendo 
for di direccion noord bay- 
endo zuid. □ 



Oatf Wedneaday, Aprit 22, 2015 
T«ne: 7 '00 ■ 9:00 pm i>i«*H b*entnhj. 

Vtnue, Aruba Chambtr of C&mmarcd Auditanum 
Admission: Frce 

PLEA3E R5VP BY APRIL 29. 2919 
busine&sinfc-@ar\jbacflani:wf wm 
Tel 592 159 « OmI 26 

Spiel di pickup a dal 
trahado di Serlimar 


PIEDRA PLAT - Diaran- 
son mainta riba e brug di 
Piedra Plat ta sucede un 
accidente. Un trahado di 
Serlimar a resulta herida. 
Presencia di Polis a wordo 
solicita y como tal polis a 
presenta na e sitio tambe. 

E informacion ricibi na 
prome momento ta indica 


cu e truck di Serlimar tabata 
bayendo riba e brug y e pick- 
up cu tabata bayendo pariba 
a pasa banda di e truck. Du- 
rante e pasada e spiel banda 
robes di e pickup a dal e tra- 
hado na su brasa. E trahado 
tabata para riba e trucky taba- 
ta wanta na e bara di e truck. 
Polis a tuma tur informacion 
di incidente.. □ 



Chauffeur no a cumpli cu señal di autoridad 



SANTA CRUZ - Diaran- 
son mainta patruya di po- 
lis coriendo riba camin- 
da di Barcadera a tuma 
nota di un Nissan Sentra 
den mal estado cu tabata 
coriendo basta duro. Pa- 


truya di Polis ta bay su 
tras pa para e auto, pero 
e chauffeur no kier a obe- 
dece e señal di autoridad. 

E auto a para na un cas y 
un persona a baha y purba 



sconde pa polis. Ora cu polis 
a wak bon tabata trata di un 
persona cu tin hopi di haci 
cu husticia. E auto tabata den 
mal condicion y den e auto 
autoridad a logra haya un 
cuchiu y a detene e persona. 
E auto no tin seguro tampo- 
co un plachi number. 

Di trempan caba na hal- 
tura di Sero Teishi tabatin 
un recherche cu tabata core 
tras di e auto aki. E agente a 
tuma nota cu e chauffeur di e 
Sentra tabata coriendo basta 
duro. E agente a pone su co- 
leganan na altura di e situa- 
cion peligroso cu e a observa 
riba caretera. Polis a actua y 
a logra aresta e persona cu ta 
forma un peliger riba camin- 
da publico.Q 


Auto sin chauffeur ta basha cura 
di cas abou 




ROOI AFO - Habitan- 
tenan di Rooi Afo diamars 
anochi a tende un zonido 
duro pafo. Ora nan sali 
wak nan a tuma nota cu 
un Van Toyota blauw scur 
a basha nan cura di cas 
abou, y a bin pega te na e 
stupi di e veranda. 

No tabatin ningun hende 
den e auto na e momento ey. 
Mas despues e chauffeur cu 
ta core taxi ta sali di e cas otro 
banda di caminda. E chauf- 
feur a sali cu un baki cum- 
inda den su man y tabata tur 
asombra pa wak su auto den 
e cura di bisiña. E ta splica cu 
ta cuminda el a bin busca na 
cas di su mayornan pa e subi 
warda e momento ey. 

E chauffeur a duna di conoce 
cu e ta sigur cu el a pone e 
auto den speed pa e no bay 
atras. E auto a basha un cura 
di waya abou, y pasa pega 
cu un otro auto den cura pa 
despues bay pega riba e stupi. 
□ 

Zonido pa separa y detecta 
celulanan maligno 


Un grupo cientifico na 
Merca a crea un aparato 
electronico capaz di sep- 
ara celulanan maligno di 
celulanan sano mediante 
e ondanan produci pa 
zonido. 

Ta trata di un “micro chip” 
di e tamaño di un moneda 
di 10 centimetro di Euro cu, 
segun investigadonan, por 
diagnostica cancer , duna 
siguimento na cualkier tipo 
di tratamento y ademas co- 
labora den e proceso di in- 
vestigacion di “metatesis”. 

E “micro chip” nobo ta conta 
cu un canal unda e medico 
encarga por pone den je un 
muestra di sanger sin celnan 
cora. Den e canal aki, ondan- 
an di zonido ta separa celula- 
nan maligno entre miyon di 
celnan blanco, regularmente, 
di menor tamaño y densidad. 
Segun un articulo publica 
riba revista cientifico PNAS, 
e metodo aki no ta modifica e 



celula pero si permiti haci un 
analisis dje. 


20 biaha mas rapido 

Segun expertonan, e tecnica 
aki ta hasta 20 biaha mas rapi- 
do cu otro aparatonan crea 
pa e mesun grupo di cientifi- 
conan teniendo cuenta cu un 
di e prome micro chip cu a 
wordo diseña tabata tarda en- 
tre 30 y 60 ora pa separa e ce- 
lulanan maligno den un ca- 
nal of tubo di sanger di cinco 
mililitro. E micro chip actual 
tin mester di cinco ora so pa 
realisa e proceso aki. 


“ E micro chip por yuda de- 
tecta y extrae un cantidad 
chikito di celulanan maligno 
cu antes no por wordo saca 
di otro manera sin cirugia. 
E test aki por detecta ce- 
lulanan cu ta wordo libera 
via sanger desde cierto tipo 
di cancer manera cancer di 
pancreas, tipo di cancer cu 
generalmente ta rekeri di un 
intervencion di operacion 
extremadamente dificil” asi- 
na Suresh a splica. 

Costo 

Segun Suresh, e test aki tin 
un costo hopi competitivo. 
Actualmente, diferente tec- 
nica di aislamento di celula 
maligno, manera biopsia 
likido, ta costa alrededor di 
400 euro pa cada muestra di 
sanger, asina David Olmos, 
experto di Centro Nacional 
di Investigacion Oncologico 
(CNIO) a señala. 
Demostracion 

Segun Olmos, aunke e 



metodo aki ta representa 
un avance medico hopi im- 
portante, e demostracion di 
utilidad clinica di parti di e 
creadornan di e metodo ta 
algo primordial. Sinembar- 
go, ekipo di Suresh a realisa 
varios prueba di laborato- 
rio logrando e separacion di 
hasta un 83 porciento di ce- 
lula maligno den un muestra 
yen di 100 celula maligno pa 
mililitro di sanger. Ademas di 


esaki, cu e proposito di con- 
firma e utilidad di su metodo, 
Suresh a haci un prueba hopi 
importante cu e muestranan 
di sanger di tres hende muhe 
diagnostica cu cancer di seno 
obteniendo un resultado 
identico na un tecnica realisa 
pa e compania multinacio- 
nal Johnson & Johnson cu a 
wordo aproba na 2004. 
Caption photo: Investigado 
Subra Suresh Q 


Asteroide lo pasa cerca di nos planeta P ub!ta 

riba e revista “Astrowatch. 
net”, un asteroide yama 
2012TC4 lo pasa cerca di 
nos planeta tera dia 12 di 
october di aña 2017. 

Expertonan ta calcula e tama- 
ño di e asteroide ta forma un 
peligro pa motibo cu esaki lo 
por midi entre 12 y 40 me- 
ter di diametro aproximada- 
mente. 



Segun Judita Gyorgyey-Ries, 
cientifico di Observatorio 
McDonald na Universidad 
di Texas na Merca, e piedra 
gigantesco tin un 0.00055% 
di probabilidad pa cay riba 
nos planeta. E probabilidad ta 
di un entre un miyon. E as- 
teroide lo pasa na un distan- 
cia di entre 13.200 y 433.200 
kilometro di e Tera, asina 
Detlef Koschny, director 
di programa di observacion 
NEO a señala. Q 


Terrific Kids di St. Dominicus College a reconoce e letternan RIF 

Na luna di April, 

Terrific Kids di 
St. Dominicus 
College a haci un 
reconocimento 
na tur e studian- 
tenan cu durante 
e prome 3 luna di 
aña 2015 a logra di 
ta un mucha “Re- 
sponsible”, “Inclu- 
sive” y “Friendly”. 



Terrific Kids ta un 
programa cu a wordo 
promove pa Kiwanis 
International na tur e 
scolnan basico unda 
un “Kiwanis” club local ta 
existi. Kiwanis Club of Palm 
Beach a dicidi di implementa 
e programa aki hunto cu e 
guia di e docentenan di St. 
Dominicus College. 

E meta principal di e pro- 
grama ta di duna un recono- 
cemento na tur studiantenan 


cu ta mantene nan mes na 
cada un di e letternan di e 
palabra Terrific cu ta consisti 
di Thoughtful, Enthusias- 
tic, Respectful, Responsible, 
Inclusive, Friendly, Inquisi- 
tive and Capable. Ta pa re- 
salta cu e programa ta wordo 
splica na papiamento pa asina 
e muchanan por comprende 


nan meta. 

E programa aki ta existi na 
St. Dominicus College for 
di aña escolar 2013-2014, y 
desde e inicio tabata un exito 
rotundo. Durante e aña es- 
colar actual, esaki no ta un 
excepcion. E juffrouw y me- 
neernan ta wak un diferencia 


den e studiantenan cu ta logra 
forma nan caracter y alabes 
haci nan habilidad di lider- 
azgo mas fuerte. 

Pa mas Informacion di Ter- 
rific Kids, bishita. http:// 
www.kiwanispalmbeach. 
com/terrific-kids.html 
Kiwanis Club di Palm Beach 
ta orguyoso di e programa y 


tambe di St. Domini- 
cus College cu a tuma 
e proyecto cu man 
habri, dirigi pa e direc- 
tora Caroline Cardose. 
Kiwanis Club of Palm 
Beach Aruba ta forma 
parti di Kiwanis Inter- 
national, un organisa- 
cion mundial di bolun- 
tario dedica na cambia 
mundo, cuminsando 
na un comunidad y 
un mucha. Ta un or- 
ganisacion den crece- 
mento, dedica na yuda 
muchanan di mundo 
henter hisando nan 
calidad di bida. 

Pa mas informacion di Ki- 
wanis Club of Palm Beach 
bishita su website na www. 
kiwanisclubpalmbeach.com y 
riba facebook den su fan page 
na https://www.facebook. 
com/kiwanispalmbeach.Q 

Departamento di Cultura Aruba: 

Exposicion di arte di pintor Noff E1 Hadi na La Cabana 



ORANJESTAD - Departamento 
di Cultura (DCA) ta invita publi- 
co completo diabierna awo pa un 
exposicion na La Cabana. Diabi- 
erna awo dia 16 di april pa 6or di 




atardi. 

Lo presenta exposicion di e pin- 
tor Noff E1 Hadi. 

Segun DCA, sra. E1 Hadi ta un ar- 
tista internacionalmente conoci den 
e mundo di Arte visual. E1 a prueba 
su talento na 46 exposicion di su 
cuadranan na paisnan manera Liba- 
non, Italia, Venezuela, Corsou y Aru- 
ba. 17 di april venidero ta e apertura 
oficial di e exposicion individual y 
permanente titula “Planeta Tierra” di 
su cuadranan den La Cabana Beach 
& Raquet Club, cuminsando pa 6’or 
di atardi. 

Tocante sra. E1 Hadi 

Sra. E1 Hadi a nace na Beirut, Liba- 
non y ta bibando desde 1980 na Ven- 
ezuela. Su mundo ta arte, pintura ta 
un gran parti di su bida. Sra. E1 Hadi 
ta di opinion cu tur pais ta su cas, mas 
cu claro paso nos ta biba riba planeta 
tera. Pa e motibo aki a nace den dje 


un deseo fuerte pa wak su planeta 
liber, e ta biba, e ta desea y e ta pensa 
esey y asina a nace e idea y creacion 
di cada pintura den cada cuadra. Nos 
ta parti di e universo. E planeta tera 
ta nos hogar, e progreso ta depende 
di cada un di nos y nos ta manda nos 
miho sintimento di paz, amor y grati- 
tud den cada palabra, linea, penseel y 
color. Sra. E1 Hadi su pinturanan ta 
invoca universo di e mundo interior 
cu ta bin dilanti traves di su mannan 


den formanan magnifico cu ta resul- 
ta den arte, color y spiritualidad. Su 
coleccion nobo ta expresa e buskeda 
door di ser humano traves di tempo, 
como parti esencial di universo, di 
esunnan cu ta parti di un entidad y 
di e almanan cu ta buscando luz di 
mundo pa realisa e progreso real di 
planeta Tera. Su vision ta cu nos ta 
parti di universo y e planeta tera ta 
nos hogar y e progreso di planeta tera 
ta depende di cada un di nos.Q 


Clayton Croes: 

“Casonan di dengne y chikungnya ta keda activo” 



ORANJESTAD - Casonan di 
dengue y chikunguya ta keda ac- 
tivo den comunidad. Aunke ta 
temporada seco y no tin mucho 
biento. Esaki Clayton Croes di 
Gele Koorts Muskieten Bestrijd- 
ing GKMB ta subraya. 

Segun sr. Croes e ta bon pa compro- 
nde cu asina un melding drenta, no 
ta un so ta wordo atendi. Di biaha ta 
probecha di e situacion pa haci mas 
pregunta en cuanto e camindanan 
cu e hendenan ta frecuenta. Asina 
nan por haya un miho bista di unda 
tur por acudi. Asina nan no ta yega 
un cas spuit pa sangura anto bay. E 
melding nan cu drenta GKMB, ta 
negativo. Asina un dokter ta sospecha 
cu un hende por tin dengue of chi- 
kunguya nan ta yama GKMB pa nan 
por bay na e sitio y atende cu sangura 
di biaha. E tarda un poco pa e testnan 
sali negativo of positivo na laborato- 
rio. Pues nan ta traha un stap dilanti 
y preventivo. 


Sr. Croes ta subraya cu e trabou ta 
uno di suma importancia y e ta un 
trabou pisa tambe pa esunnan cu ta 
haci esaki. Pa bay tur dia na diferente 
cas, cu diferente makinaria ta rekeri 


ta enfoca riba preveni, controla y tra- 
ta e problema di sanguranan cu por 
causa hende daño. 

Tabata tin un temporada, cu e epi- 


demia di Chikunguya den region La- 
tino tabata uno alarmante 
y tabata haya hopi atencion di medio- 
nan noticiero. Pero ultimamente, ta 
parce cu e casonan di chikungunya 
a bira menos of ta menos alarmante 
den comunidad. Den pasado, Bon 
Dia Aruba a publica cu e mayoria ca- 
sonan di chikungunya ta bin di Re- 
publica Dominicana, sinembargo ta 
bin varios di Corsou y Venezuela. 
E ta varia un tiki. Departamento di 
Malesanan Contagioso, ta involucra 
GKMB y tin cu adapta si e casonan 
aumenta. Mester bay na un medida 
mas fuerte, cu ta normalmente, of ta 
haci un accion di swipe of awo aki ta 
bay spuit districtonan masalmente. 
Por mira cu ta localisa na cierto parti- 
nan na Aruba. 

Venezuela, Corsou y algun pais mas 
den Caribe ta luganan gusta pa bay cu 
vacacion pa e temporada di fin di aña. 
Aki ta keda na e persona cu ta bay bi- 
aha pa luganan afecta, pa e percura pa 
e no wordo pica y bira malo.Q 

Muhenan ta trata cu sexismo, hopi mas di locual hende ta pensa 



ORANJESTAD - Hende 
muhe ta trata cu sexismo 
hopi mas di locual hende 
ta pensa. 

E ta yega na e punto cu e ta 
te hasta wordo mira como 
comportacion normal di par- 
ti hende homber. E echo cu 
tin hende homber ta kere cu 
nan por haci locual e kier tur 
ora simplemente paso nan ta 
homber, ta basa solamente 
riba sexismo. 

Cu tempo, muhenan a cum- 
insa lanta ariba pa igualdad y 
ta keda lucha pa trece dilanti 
con grave e problema ta. Un 



fotografo yama internacio- 
nal Allaire Bartel. A diseña 
un serie di fotografia yama 
“Boundaries”. E fotografia 
nan ta ilustra un muhe ho- 
ben cu ta purbando di pasa 
un dia normal, excepto cu tin 
yen man di hende homber ta 
purba gara e constantemente. 
E website di Sra. Bartel ta 
conta “E concepto ta pa ilus- 


tra con hopi derecho homber 
ta sinti cu nan tin. Bo por 
mira e man nan di e hende 
homber tumando accionnan 
cu ta manera un intruso na 
e hende muhe su curpa y 
su bida. Den cada situacion 
e muhe ta keda cu un solo 
expresion di cara. Esaki ta 
demostra e con muhenan a 
wordo condiciona pa acepta 
un atmosfeer aki como uno 
aceptabel”. 

E potretnan y opinion 

E potretnan, cu a captura 
atencion di internet com- 
pleto. Den un di e potretnan 
e muhe ta den un diferente 
situacion. Paso acoso sexual 
ta algo cu ta pasa tur ca- 
minda. Sea ta na trabou, riba 
caya, den un bar, den gym. E 
ta pasa unda cu ta y e ta un 
realidad cu hende muhe ta 
biba cu esey. 

Den pasado, Bon Dia Aruba 
a trece dilanti un articulo di 
opinion tocante sexismo. 

Tin hopi topico cu aki riba e 
isla nos no ta mishi hopi cu 
ne paso nos ta kere nan no ta 
existi. 

Of e no ta mucho grave. Den 
e articulo, studiante Jordy 
Tromp a comenta: 

“Ami ta pensa cu si tin hopi 
sexismo na Aruba. Special- 
mente ora e ta yega na e 
echo cu homber por drumi 
cu ken cu ta y ora un hen- 
de muhe haci esaki nan ta 
yama su persona pa tur sorto 
di cos. Mesun cos ta pasa 
cu homber cu ta kere nan 
ta superior cu homber gay. 
Aparte di esaki homber riba 




caya ta kere cu nan por yama 
muhe pa tur sorto di cos ora 
nan pasa banda di nan y niun 
hende ta wak algo fout cu es- 
aki. Discriminacion den so- 
ciedad Arubiano basa riba un 
hende su sexualidad of sexo 
ta hopi presente. Mi ta pen- 
sa cu na Aruba nos tin hopi 
hende cu tin hopi capacidad 
di haci cosnan y cambia hopi 
cos den sociedad pero no ta 
haya oportunidad pa haci 
esaki. Of nan no ta sinti su- 


ficientemente confortabel pa 
por expresa nan mes y mus- 
tra kico nan por. Tin hopi 
hende muhe y homber gay 
eyfo cu ta revolucionario den 
nan curason pero ta wordo 
wanta abou” 

Feminismo 

Den luna di maart, den un 
entrevista cu e periodista 
internacional sr. Sendra 
Doménech, kende a cues- 
tiona e rol di e medionan 


social pa promove e tipo 
di desigualdad aki contra 
hende muhe. E a remarca 
cu hende muhe ta un parti 
vital di nos sociedad, y nan 
a alcansa logronan enorme 
cu henter mundo a benefi- 
cia di dje. Pero ainda histo- 
ria contemporaneo ta haci 
nan invisibel den bentaha di 
hende homber. E ta indica cu 
e media social ta tapa e papel 
di e hende muhe den nos so- 
ciedad actual, y nan promove 
mas bien e noticianan cu ta 
reforsa un tipo di modelo 
negativo contra hende muhe. 
P’esey e ta haya cu e lucha 
pa logra cierto igualdad ta 
den man di tur hende. “Ser 
feminista no ta un opcion, ta 
un necesidad”, el a bisa en- 
faticamente. E1 a agrega cu 
respet pa hende muhe ta im- 
portante y destaca nan con- 
tribucion den nos sociedad, 
ta e unico opcion. “E ta un 
cuestion di husticia, derecho 
y igualdad”, el a bisa.Q 


fc eropuerto Internacional 

Reina Beatrix 

Mas muchanan ta sufri di presion halto pa motibo di mucho peso 



Presion halto y sucu halto ta afectando mas 
mucha cada dia. Journal of American Medi- 
cal Association a publica un articulo reciente- 
mente unda un investigacion a wordo haci pa 
e Instituto Nacional di Curason y Pulmon di 
Merca tocante e presion halto cerca muchan- 
an. 

E estudio a revela cu den dos aña di tempo e avera- 
he di muchanan cu ta sufri di presion halto a hisa 
dos punto. Segun dokternan y expertonan medico, 
e rason tras di e presion halto cerca mucha ta debi 
mas tanto na e sintomanan di gordura y peso di 
mas. Pa e motibo ey, ta un responsabilidad di e 
mayornan tene cuenta cu e presion di muchanan 
cu tin mas chens di haya presion halto, pa evita 
problemanan di salud mas grandi den futuro. 

Actividad fisico 

E presion cerca un mucha semper ta mas abao cu 
esun di hende grandi. E numbernan por varia di 
acuerdo cu nan edad y actividad fisico di e mucha. 
Un mucha di un aña su presion normal ta entre 
85-93/ 37-50. Un mucha di 9 pa 12 aña su presion 
por ta entre 100-106/61-61. Un mucha di 17 aña 
su presion normal lo ta entre 106-118/62-67. Asina 
nos por mira cu mas edad e mucha tin, mas cerca 
e ta yega di e presion normal di un hende grandi. 
Ora cu e presion ta mas halto cu a wordo indica 
anteriormente, e mucha ta wordo diagnostica cu 


presion halto. 

Un mucha por tin un peso normal no gordo, pero 
si e ta bao di un situacion di stress constante esaki 
por hisa su nivel di presion. Muchanan di un pa 
dos aña cu ta yora hopi cu ta biba irita y no ta gana 
peso mester check su presion di sanger. 


Otro condicion nan medico manera abnormali- 
dadnan di curason, malesa di riñon y diabetes tipo 
I tambe ta causa di presion halto. Sin embargo e ra- 
son mas importante di presion halto cerca muchan- 
an ta e gordura pa lo cual ta asina importante pa e 
mayornan cuminsa for di trempan implementa un 
estilo di bida saludabel. □ 


Peliger di contagia malesa 

Carpata ta forma un peliger grandi durante april te cu september 



E ta zona straño cu algo asina 
simpel y chikito manera un car- 
pata, por causa cierto daño na 
salud di un persona te na e punto 
cu e ta teme pa su bida. Lamen- 
tablemente hopi hende ta iden- 
tifica nan mes cu esaki. Na 2013, 
Centers for Disease Control and 
Prevention (CDC) ta raporta cu 
tabatin un total di 27,203 caso di 
Lyme disease confirma na Merca. 

E tema aki ta wordo treci dilanti na 
paisnan cu tin mas cambio di tem- 
peratura cu aki na Aruba mirando cu 
den temporada cayente, e carpatanan 
y hende ta sali pafo. Pero ta algo cu 
mester wordo teni na cuenta, special 
cu aki na Aruba henter aña tin tem- 
peratura cayente. 

E cifra ariba menciona no ta conta 
full e storia di ora ta trata cu carpata. 
Sinembargo e bestianan aki por carga 
gran variedad di otro bacteria cu por 
causa malesa pa un persona. Carpata 
ta locual ta wordo yama “arthropods” 


nan ta mustra similar na un insecto 
y haraña, pero no ta ningun di es- 
akinan. Mas bien un carpata ta den 
e mesun clase cu “mites”, y nan ta 
alimenta nan mes riba sanger di otro 
criaturanan. 

Tin dos sorto di carpata, esunnan 
duro y esunnan moli. E diferencia 
entre nan ta cu e carpatanan duro 
ta protegi pa un capa duro riba nan 
lomba cu ta limita e cu lihe nan por 
alimenta nan mes. Esunnan moli ta 
alimenta nan mes hopi mas lihe. Tin 
algun carpata cu ta alimenta nan mes 
riba un sorto di bestia solamente, 
mientras cu otro ta menos selectivo y 
lo alimenta riba otro criatura si esun 
di custumber no t’ey. Cu esaki kier- 
men diferente especie. E custumber 
di alimentacion di un carpata por var- 
ia den 4 fase di nan ciclo: webo, larva, 
nymph y adulto. 

Alimentacion 

Carpata ta localisa un potencial cria- 
tura pa alimenta su mes a base di su 


rosea, holo, cayente di curpa, hume- 
dad, vibracion y te hasta sombra den 
algun caso. Como cu carpata no por 
bula, nan ta warda pa e criatura un 
potencialmente nan lo por alimenta 
nan mes for di dje, riba punta di yer- 
ba, di tal manera cu nan ta cla pa bay 
ora cu un criatura frega na e yerba. 
Ora di alimentacion, carpata no ta 
drenta den e cuero pero ta tene pafo 
di e cuero y ta hinca un tubo di ali- 
mentacion den e curpa. Cierto espe- 
cie di carpata tin gara extra pa hancra 
nan mes miho na momento di ali- 
mentacion. Un carpata por ta dificil 
di ripara si bo no ta buscando e. Adi- 
cional, banda di ta hopi chikito, nan 
scupi por verdoof e area unda nan 
ta alimentando, preveniendo cu un 
criatura pa sinti cu nan ta pega na dje. 
Unabes pega, e carpata ta cuminsa 
alimenta su mes, e cantidad di rato cu 
e ta tuma pa haci esaki ta depende na 
cada especie, pero e carpatanan duro 


por tuma varios dia prome cu nan 
yena. Despues cu nan yena, nan ta 
cay for di e criatura y nan ta sigui cu 
e proximo ciclo di nan bida. Locual 
cu ta mas preocupante cu e carpata cu 
ta pega na bo curpa, ta e peliger cu 
e ta carga diferente bacteria cu e por 
traspasa di un criatura pa otro. 

Carpata y malesa 

Carpata ta casi sinonimo di Lyme 
disease, un infeccion di bacteria 
caracterisa pa cansancio, keintura, 
dolor di cabes y grawatashi riba cu- 
ero. Sin tratamento, Lyme disease 
por expande den e curpa completo, 
afectando curason, joints y nervion- 
an. Como un infeccion di bacteria, 
Lym disease frecuentemente ta wor- 
do trata cu antibiotica. Si e malesa 
wordo permiti pa desaroya, despues 
di varios siman, e pashent lo rekeri 
antibiotica mucho mas pisa, depen- 
diendo e seriedad. □ 

Elton L. Lioe-A-Tjam: 


E debilidad di nos economia awor cu acuerdo Cuba y Merca a bira realidad 


Awor cu e cumbre di ‘Las 
Americas 2015’ ta tras di 
lomba, ban mira kico e 
encuentro historico entre 
e presidentenan di Cuba y 
Estados Unidos ta signifi- 
ca pa e region su turismo. 

Pa añanan largo hopi hende 
tabata predica y specula riba e 
fin di e embargo. Cu el a bira 
un realidad awor, tin cu haci 
cu geopolitica y cu e herencia 
di señor Obama. 

E eliminacion di e embargo 
lo tin un efecto directo riba 
e prijs di productonan im- 
porta, locual lo baha dras- 
tico e gastonan di operacion 
di e hotelnan. Tambe e ta 
encera cu e isla lo haya mas 
bishitantenan Norte Ameri- 
cano cu no ta di descen- 
diente Cubano: actualmente 
Cuba ta haya anual 650.000 
bishitante di Merca, di cual 
550.000 ta Cubano Ameri- 
cano. Algun companianan di 
aviacion Norte Americano a 
pida caba un licencia pa bula 
pa Cuba, indicando asina 
mas vuelo y mas turista. Na e 
momento aki, e turismo Cu- 
bano ta crece anualmente cu 
mas di 15%, locual ta 2-3 bes 
mas halto cu e crecemento di 
e region. 

Cuba tambe ta ocupa e di 



dos luga di e paisnan den 
region cu mas camber di 
hotel. E pais tin mas di 263 
hotelnan, di cual 32 ta di ‘5- 
star’, 102 ta di ‘4-star’ y 87 ta 
di ‘3-star’. Tur e hotelnan a 
wordo construi cu placa Cu- 
bano, asina un gran parti di 
e divisa genera ta keda riba 
e isla. Ademas, mas cu 56% 
di e hotelnan ta wordo ad- 
ministra pa 17 cadena di ho- 
tel internacional. Algun data 
adicional ta mustra cu Cuba 
su populacion ta esun mas 
educa di e region. Pues con- 
trario na locual algun hende 
ta pensa cu Cuba no ta un 
menasa pa e turismo di e re- 
gion, Cuba tin tur e potencial 
pa sigui aumenta e 3 miyon 
di bishitante cu el a haya den 
2013 (Oficina Nacional de 
Estadistica e Informacion, 
Republica de Cuba). 


Cuerpo policial: 

“Lo intensifica accionnan di 
ristamento preventivo 
e aña aki” 


ORANJESTAD- Lo in- 
tensifica accionnan di 
ristamento preventivo e 
aña aki. Cuerpo di Polis 
ta anuncia cu e accionnan 
di ristamento preventivo 
pa arma y droga ta bay 
sigui durante di henter 
aña y ta sigui aplica tambe 
e maneho “faya bo haya” 
manera e situacion ta 
rekeri esaki. 

Ristamento preventivo ta 
un accion cu ta cay bao di 
aprobacion y ordo di Minis- 
terio Publico, pa cual mayo- 
ria biaha ta Cuerpo Policial 
mes ta haci peticion pa haya 
e permiso y asina controla 
durante temponan druk of 
unda tin risico halto cu tin 
persona presente sea cu arma 
of droga. 

Armanan 

Liliana Rasmijn di e Depar- 
tamento di Comunicacion, 
Informacion y Prevencion 
di Cuerpo Policial Aruba a 


duna di conoce cu den e ac- 
cion di ristamento preven- 
tivo di dianan 4 y 5 di april 
ultimo, manera custumber a 
conta cu sosten y trabou di 
ekipo cu diferente departa- 
mento di Cuerpo di Polis. 
Mayoria di e interven- 
cionnan policial di e dianan 
ey tabata basa riba e maneho 
conoci como “faya bo haya”. 
Fiscal auxilia a duna boetnan 
di entre 50 te cu 1.700 flo- 
rin pa e diferente delitonan 
identifica pa Polis. E total di 
boetnan ayega Afl. 12.350, = . 

A detene personanan pa stu- 
ur sin rijbewijs y stuur bao 
di influencia di alcohol. Den 
algun caso mester a confisca 
e rijbewijs di e personanan te 
ora nan aparece dilanti Hues 
pa un decision final. Otro 
motibo pa detencion tabata 
posesion di marihuana y pil- 
dernan di XTC, pero mayo- 
ria tabata pa posesion di arma 
blanco manera cuchiu, sker y 
sambechi.Q 


E acercamento entre e dos 
paisnan menciona, lo tin 
consecuencianan serio pa e 
economia di diferente pais- 
nan den Caribe. E paisnan 
Caribense cu conoce un 
porcentahe halto di turista 
Norte Americano lo wordo 
afecta mas. Aruba ta un di 
e paisnan aki. Segun Banco 
Central di Aruba (Statisti- 
cal Table, updated 20 March 
2015), 54% di e turista cu a 
bishita e isla den 2014 ta pro- 
cedente di Merca mientras 
23% ta di Venezuela. 

E Fondo Monetario Interna- 
cional (FMI) tambe a señala 
esaki, bou punto 3, den nan 
rapport di 13 Februari 2015 
(Aruba: Concluding State- 
ment of 2015 Article IV Mis- 
sion): 

‘..the lifting of the US travel 
ban to Cuba could have last- 
ing adverse effects on Aru- 
ban tourism’ 


E di dos mercado di Aruba, 
Venezuela, tampoco lo por ta 
e solucion pa frena e conse- 
cuencianan di e areglo Cuba- 
Mericano. Pasobra e situa- 
cion socioeconomico di e 
pais bisiña y e geopolitica, ta 
mustra complica pa e añanan 
venidero. 

Diamars 14 April, e FMI 
a duna su pronostico eco- 
nomico pa 2015 (World Eco- 
nomic Outlook 2015). Esaki 
no ta pinta mucho bunita pa 
e economia global. FMI ta 
primera cu e economia mun- 
dial lo no crece manera antes 
premira. Pa nos region nan ta 
pronostica un crecemento di 
apenas 1.3% pa e aña aki. 

Turismo ta sigui e desaroyo 
economico mundial. Mas 
incertidumbre cu hende tin 
riba e situacion economico 
of pa nan trabou, menos 
nan lo ta dispuesto pa bay cu 
vakantie of nan lo pasa nan 


vakantie mas cerca di cas. 
Actualmente Aruba ta hopi 
vulnerabel cu su unico pilar 
economico y un debe fman- 
ciero grandi. E lantamento di 
e embargo Cubano, a mus- 
tra con debil y vulnerabel 
nos economia ta. Pero ami 
ta kere cu ainda tin tempo 
pa tuma pasonan concreto 
pa diversifica e mercado tur- 
istico di Aruba. A pesar cu 
Cuba tin tur e potencial y ex- 
perencia turistico, ainda e lo 
tuma algun aña pa yega riba 
su maximo potencial. 

Locual cu tur hende tabata sa 
pa añanan largo, a bira reali- 
dad cu e cambio di e politica 
Mericano. Awor Aruba por 
keda sigui ripiti y kere den 
su mesun fabulanan, crea pa 
manipulacion di e cifranan 
di turismo of e por cuminsa 
actua cu diligencia pa asina 
evita cu tempo lo no defmi 
su futuro. □ 

Xiomara Maduro (MEP) 

Gabinete Eman ta tuma Parlamento haci cu Presupuesto 2015 



ORANJESTAD - Despues di un retraso di mas 
di 6 luna Parlamento a ricibi e Presupuesto 
2015 di Pais Aruba. Awor parlamentarionan 
ta studiando esaki y ta bay manda pregun- 
tanan pa Gobierno por contesta prome cu e 

Rene Herde (AVP) 


debate publico tuma luga. 

Pero e presupuesto cu e Parlamentarionan a haya 
nan dilanti no ta completo,ya cu awor ta Sali na 
cla cu Gabinete Eman tin un Nota di Cambio caba 
traha pa por haci cambio na e Presupuesto 2015. 
Parlamento te ainda no sa cual ta e cambionan aki. 

Remarcabel ta cu Gabinete Eman no a manda e 
cambionan aki pa Parlamento por ta na altura di 
nan prome cu a traha pregunta pa Gobierno. Ta 
di e carta di Conseho Consultativo di 2 di april 
2015dirginaParlamento di Aruba, Parlamentari- 
onan a haya sa di e Nota di Cambio aki. E pregunta 
cu ta surgi ta,si Gobierno sa caba cu e ta bay haci 
cambio, pakico e no a duna Parlamento e cambi- 
onan aki? Pakico el a entrega un presupuesto na 
Parlamento cu no ta completo? Ta ki cambionan 
Gabinete Eman tin den mente caba cu Pueblo no 
por haya sa di nan awor aki caba? 

Normalmente un Nota di Cambio ta wordo en- 
trega na Parlamento durante e debate publico y 
Conseho no mester duna un conseho riba dje. 
Solamente ora cu e cambionan cu Gobierno kier 
haci ta hopi grandi, Gobierno ta pidi Conseho 
Consultativo pa duna su conseho riba dje prome 
cu e presenta esaki na Parlamento. Pues awor cu 
Raad a haya e Nota di Cambio esaki ta indicacion 



cu Gabinete Eman lo bay haci cambionan grandi 
na e Presupuesto 2015. E pregunta ta,dicon no a 
informa Parlamento riba e cambionan aki? Pa mo- 
tibo di keda keto riba e cambionan aki y purba na 
sconde informacion pa Pueblo, Gabinete Eman ta 
tuma Parlamento haci cu Presupuesto 2015.Q 


Reforma fiscal mester alivia peso di belasting y stimula economia 



ORANJESTAD - E re- 
forma fiscal cu gobierno 
ta bay implementa tin 
diferente meta. Dos di e 
metanan principal ta pa 
alivia e peso di belasting 
di trahadonan. Special- 
mente esunnan cu un en- 
trada abou. 

E di dos meta importante ta 
cu e reforma di nos sistema 
di belasting mester haci mas 
atractivo pa inverti na Aruba. 
E efecto di tur dos e meta- 
nan aki ta cu nan lo stimula 
crecemento economico di- 
rectamente y indirectamente. 
E reduccion di e peso di be- 
lasting riba salario lo haci cu 
hende ta bay keda cu mas 
placa. Mas placa den man di 


pueblo ta nifica cu hende tin 
mas placa pa gasta y e placa 
aki den su mayoria ta keda 
aki na Aruba mes. Esaki ta 
stimula economia. 

Un sistema di belasting mas 
simpel, mas indirecto y cu 
ta haci Aruba mas competi- 
tivo den nos region, ta haci 
cu mas compania lo bin in- 
verti den nos pais. E placa 
cu bini di afo, ta drenta nos 
economia y pone crece. Rene 
Herde’: M Nos ta contento cu 
e sistema nobo di belast- 
ing a wordo diseña a base di 
comparacion cu otro paisnan 
den region. Esey ta nifica cu 
a wak con nos ta compara cu 
otro paisnan. Tambe a wak 
kico ta e caracteristicanan 


di e economia di servicio 
chikito cu nos tin y a busca 
forma pa elimina e fayonan 
di e sistema bieu cu nos tin. 
Manera e sistema nobo a 
wordo presenta na nos, ta cu 
e lo bira mas atractivo pa in- 
versionistanan local y inter- 
nacional. E ta bay baha e peso 
di belasting riba mayoria di 
pueblo tambe. Entre otro 
pasobra ta bay elimina algun 
tipo di belasting cu ta anti- 
guo, tiponan di belasting cu 
ta rindi poco placa pero cu ta 
exigi hopi trabou. Ora pone 
e sistema nobo aki banda di 
otro cosnan cu ta haci Aruba 
atractivo pa biba y haci ne- 
goshi, manera e trankilidad, 
e siguridad legal, e opcion 
extenso pa apela den corte, e 
amabilidad di nos hendenan 
y e clima sumamente atrac- 
tivo, hunto nan ta haci Aruba 
sumamente interesante pa 
inverti, pa haci negoshi y pa 
biba trankilo." 

Directo pa indirecto 

Loke expertonan di belasting 
ta boga pe pa hopi aña caba ta 
un sistema di belasting mas 
simpel y mas indirecto. Esey 
kier men cu no ta cobra tanto 
belasting directamente di e 
salario di un hende, pero ta 
haya e belasting di loke hen- 
de cumpra na producto y ser- 
vicionan. E belasting nobo di 
ABB cu nan ta propone den e 
sistema nobo ta simpel y in- 
directo. Rene HerdeV'Esaki 


ta loke tur experto, comer- 
ciante, organisacionnan di 
consumido y sindicato ta 
boga pe. Esta pa duna hende 
e oportunidad pa nan mes di- 
cidi con nan ta uza nan placa 
en bes di saca di nan salario. 

P’esey mi a keda asombra 
cu awor cu porfm ta bin cu 
e tipo di belasting indirecto, 
cu no ta cobra belasting di e 
salario, cu ta baha e peso di 
belasting, cu ta elimina al- 
gun belasting cu no ta con- 
tribui pero si ta molestia, cu 
e lider di MEP ta yama esaki 
un medida. Ta esaki su co- 
leganan experto di belast- 
ing ta recomenda. Ta esaki 
ta loke MEP mes a boga pe 
den y pafo di parlamento. E 
ta un tipo di belasting cu no 
ta acumulativo y cu ta causa 


inflacion manera e BBO cu 
MEP a introduci. Pero ainda 
e lider di MEP ta yama esaki 
un medida. Ta con un cam- 
bio cu ta beneficia tur hende 
por ta un medida? Mas ainda 
ora pueblo ta wak unda su 
placa ta bay awor, contrario 
na tempo di MEP. Segun mi 
MEP ta contra tur cambio cu 
ta bon pa nos pais." Durante 
di tratamento di presupuesto 
e tema aki lo wordo amplia- 
mente discuti. 

E intencion ta pa introduci 
e sistema di belasting nobo 
gradualmente. E fraccion di 
AVP ta boga pa haci esaki 
mas lihe posibel, pasobra di 
e bentaha nan pa nos econo- 
mia, creacion di trabou den 
sector priva y alivio pa tanto 
empresa como pa pueblo.Q 













DIAHUEBS 16 APRIL 2015 





,r f 

Xiomara Maduro (AVP) 

Gabinete Eman no a haci nada pa por a yega na fianza na interes reduci 


ORANJESTAD - Fin di maart 2015 a cumpli 
dos aña cu Minister Eman a firma e Acuerdo 
di Diahuebs Santo cu Hulanda den cual a 
crea e oportunidad pa Hulanda por fia Aruba 
placa na interes reduci. Pa yega na remarca 
pa e fianza Aruba mester cumpli cu condi- 
cionnan. 

Den e dos añanan cu a pasa Gabinete Eman no a 
percura pa por cumpli cu e condicionnan cu Min- 
isternan Eman y De Meza mes a firma pe cu Hu- 
landa. E consecuencia ta cu Aruba no por fia na 
interes reduci for di Hulanda y lo mester keda paga 
interesnan halto pa por fia placa riba Mercado in- 
ternacional. 

E Acuerdo di Diahuebs Santo a wordo firma dia28 
di maart 2013, un par di luna prome cu e eleccion 
na september 2013. Gabinete Eman a haci un pro- 
paganda grandi cu ne dunando speransa na e Pueb- 
lo cu Aruba lo haya e fianzanan aki cu lo yuda baha 
e debe di nos Pais. Cu e Acuerdo aki nan a gana e 
confiansa di Pueblo bisando cu nan tin e solucion 
pa nos problemanan fmanciero y di e manera aki 
Gabinete Eman por a keda na poder. Pero awe dos 



aña a pasa y nos Pais ta pagando un suma record na 
interes di fianza cu ta core den 200 miyon florin. Y 
den tur esaki e Gobierno aki no a move un dede pa 
yuda drecha e situacion fmanciero. 

En bes di drecha e situacion fmanciero, Gabinete 
Eman a fiesta cu e placa di Pueblo trahando debe 
nan gigantesco. Nan a hunga Sinterklaas cu placa di 
Pueblo haciendo fabornan politico pa por keda na 
poder, a inverti menos di 1% di placa di presupues- 


to den Pueblo, a biaha pa loco, cu placa di Pueblo 
a organisa green conference pa companianan di 
afo gana placa, a faborece sponsor di campana cu 
contracto lucrativo di huur, a firma PPP y MOU 
sin pensa con ta paga pa nan y a gasta miyones na 
propaganda pa manipula e mente di e Pueblo aki. 
En corto, a haci un desaster cu e fmancia publico 
di nos Pais. Riba dje, a logra pa IMF traha un mal 
rapport pa Aruba y pa Fitch y Standard &Poors 
down grade nos Pais cabando cu e confiansa cu in- 
versionista mester tin den nos Pais. Y pa caba di 
remata, Minister Eman a bay den welga di hamber 
yamando Hulanda pa abusado, causando daño na e 
relacion entre Aruba cu Hulanda. 

Ta bisto cu Gabinete Eman a mal uza e Acuerdo di 
Diahuebs Santo dies pa por a keda na poder y no a 
move un dede pa yuda Aruba sali for di e desaster 
fmanciero cu nan mes a hinca nos Pais aden. Un 
Gobierno cu tin e bienestar di su Pueblo berdad- 
eramente na pecho, nunca lo a perhudica su pro- 
pio Pais di e forma cu Gabinete Eman a haci. E 
Acuerdo ta brinda un oportunidad di un alivio pa 
e cartera di Pueblo, pero Gabinete Eman no a haci 
nada cu ne pa dos aña largo.Q 


Dangui Oduber (MEP) 


Cifranan prome kwartaal 2015 ta alarmante 


DETAILED CRUISÉ DATA 

ORANJESTAD - Na co- 
mienso di e aña aki nos a 
trece dilanti cu e aña aki 
lo bira un aña sumamente 
dificil pa turismo Cru- 
zero. Lo bay tin un caida 
drastico den cantidad di 
barconan cu ta bin nos 
pais y tambe caida den 
cantidad di pasaheronan. 
Lamentablemente loke 
nos a trece dilanti na co- 
mienso di aña awe ta bi- 
rando realidad. Nos ta 
sumamente preocupa cu 
e desaroyo aki mirando 
e caida nunca antes bisto 
den turismo Cruzero. 

Luna di maart 2015 tawata 
e luna di maart di mas malo 
den e ultimo decada. No sol- 
amente luna di maart 2015 
tawata tin resultado negativo 
y un caida nunca antes bisto 
den cantidad di call y canti- 
dad di pasahero pero e prome 
kwartaal 2015 comparando 
esaki cu prome kwartaal 2014 
a cay dramaticamente. Cada 
ken por husga pa nan mes 
si tawata tin caida si of no. 
Aki bou e tabel di APA N.V. 
Ta straña nos cu ni minister 
Oduber, ni ATA ni APA no a 


papia di e cifranan aki. 

Pa e prome kwartaal di aña 
2015 tawata tin un caida di 
14% den cantidad di callnan 
y di 17% den cantidad di pas- 
ahero Cruzero comparando 
esaki cu e prome kwartaal di 
aña 2014. Esaki a traduci su 
mes den un caida di 19 barco 
Cruzero menos durante e 
prome kwartaal di aña 2015 
y 43,417 pasahero Cruzero 
menos. Bo por imagina ki 
impacto e cifranan aki tin riba 
nos economia. Un economia 
stagna, un pais bancarota, un 
Valero cera y awor un tur- 
ismo Cruzero den crisis. Un 
turista Cruzero ta gasta av- 
erahe pa dia $135, teniendo 
cuenta cu esaki economia 
di Aruba a sufri un perdida 
10.5 miyon florin durante e 
prome kwartaal. Esaki ta un 
sla duro pa esunnan cu ta 
traha den e sector turistico. 
Nos a tuma nota di reaccion 
di minister Otmar Oduber 
caminda el a scoge pa no bay 
duna detaye pakico turismo 
Cruzero ta den crisis sino a 
bisa cu aña 2016 lo ta un aña 
record pa turismo Cruzero. 
Nos ta contento di tende cu 


aña 2016 lo tin mehoracion 
pero esey no ta kita afo e pre- 
ocupacion cu nos tin pa e cu 
e aña aki. No por ta asina cu 
e minister responsabel NO 
kier duna cuenta na pueblo 
kico ta pasando cu nos tur- 
ismo Cruzero cu ta pasando 
den su pio momentonan. 
Ta su deber y obligacion 
pa duna pueblo splicacion 
pakico luna di maart 2015 
tawata e luna di maart di mas 
malo den e ultimo decada. E 
mester splica pueblo pakico e 
prome kwartaal 2015 tawata 
tin un caida asina drastico. 
Kico a causa e caida aki? E 
caida aki no por a wordo 
premira? E caida aki no por a 
wordo evita? 

Dicon e ta sconde informa- 


cion pa pueblo y no ta trans- 
parente? Ta preguntanan 
cu minister Otmar Oduber 
debe pueblo un contesta riba 
nan. 

Comosifuera poco awor APA 
ta aumenta e fee di pasahero 
di crucero pa $8. Esaki ante- 
riormente tawata $3.50. Nos 
ta urgi minister pa duna clar- 
idad riba e asunto aki si e me- 
dida aki no lo afecta e bini di 
e barconan Cruzero mirando 
cu e companianan Cruzero 
lo no bay carga esaki y conse- 
cuentemente e ticket pa Aru- 
ba lo conoce un aumento di 
prijs. Hecho y realidad ta cu 
nos turismo Cruzero ta den 
un crisis y esaki ta preocupa 
nos enormemente. Mientras 
tur otro competidonan di 


Aruba den Caribe ta mustra 
un crecemento den turismo 
Cruzero Aruba ta mustra 
un caida drastico. Minis- 
ter Oduber a privatisa ATA 
N.V. pa e bira un entidad 
riba su mes sin cu politica 
mester infiltra den ATA pero 
awor ta parce ta e minister di 
turismo mes ta CEO di ATA 
N.V. E minister a manda 
CEO di ATA defende, direc- 
tor suplente di APA NV de- 
fende y saca dato cu e mes no 
por a substancia. Mi ta kere 
Otmar Oduber mester mas 
bien mester bringa contra e 
cifranan Cruzero cu ta asina 
malo cu bringa cu mi! Nos 
ta preocupa y ta expresa nos 
preocupacion y esey tampo- 
co ta bon pa OtmarQ 


ANUNCIO 

Cualkiera cu ta opina di por tin derecho den e propiedad menciona aki abao, ta ser 
suplica pa tuma contacto cu e notario suscrito prome cu dia 1 di augustus 2015: 

un tereno propiedad cu un grandura di 2.838 m 2 , situa na Papilon na Aruba, 
describi den meetdocument number 063/1 996 ariba 18 augustus 2014 realisa pa 
Surveying Unlimited Aruba N.V., cu por wordo usa como un bouwterrein, 
cu ta un parti di e tereno propiedad, describi den meetbrief number 266 di 1965 y 
meetbrief number 176 di 1966. 

Explicacion: herederonan di Sra. Trinita Vrolijk, naci na Aruba 02 juni 1912, ta haci un 
apelacion ariba VERJARING (caducacion) y ta informa cu e propiedad menciona pa 
mas cu 10 (diez) aña tabata den poder di herederonan menciona y nan tabata di buena 
fe. 

mr H.M. Rodriguez-Taekema 
Notario 

SUCU / De La Sallestraat 60 
Oranjestad, Aruba 
Telefon: 588-2400 
Fax: 588-2500 

E-mai I: j .decuba@notarisrodriguez.com 

TA BUSCA 

Pa huur, cas pabou di brug 3 
kamber. Te cu 1.500 florin. 
Pa mas informacion 

Tel: 7306445 


TA BENDE 

1 cashi di paña elegante bon 
prijs 1 lessenaar bon prijs. 
Pa mas informacion 

Tel: 567-6844 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


TA BENDE 

Un Toyota Camry 1999 
automatic den bon condicion 
Pa mas informacion yama 
Tel: 585-5324 / 562-7009 


TA BENDE 

Un Buggy geel 
completamente re-build pa 
Afl. 14.000,= 

Pa mas informacion 

Tel: 597-7803 


TA BENDE 

Un cashi paña y un 
lessenaar, y golf sticks. 

Tel: 561-7112/567-6844 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Tel: 594-9069 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Tel: 567-0479 


SERVIGIO 

PUBLICO 

Ta skrika paña, hasi cas 
limpi, por verf bo cas y chapi 

tambe.Tel: 566-1720/ 
742-8705 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 5.500,- Pa mas 
informacion yama 

Tel: 731-8695/ 
600-8714 


SERVICIO 

PUBLICO 

Ta corta mata chiquito y 
grandi y ta benta sushi afo y 
ta bende santo graniet y 
piedra. Pa mas informacion 

Tel: 562-2532 


SERVICIO 

PUBLIGO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informcion 

Tel: 593-7784 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


BO TA BENDE, HUUB OF BUSCA 
CUAIKIER ARTICUIO, NOS TA 
OFRESE UN SERUICIO UNICO Y 


TA BUSCA 


Nos ta piki tur sorto di 
auto bieuw 

completamente GRATIS 

Tambe nos ta piki airco, 
bateria, stoof, wasmashin, 
frigidaire etc 

GRATIS. 


TA BENDE 

Un Camaro Chevrolet Geel 
aña 2010 cu 63.000km cori 
pa Afl. 35.000 Bin cu un bon 
contra oferta. 

Pa mas informacion 
Tel: 593-1184 


TA BENDE 

Un Mazda CX-7 aña 2007 
Automatic bon condicion ful 
equipped,automatic. 

Prijs special Afl. 20.000,- 
Pa mas informacion 

Tel: 594-2263 

TA HUUR 

Un Apartment na Noord pa 
dos persona. Pa mas 

informacion yama 

Tel: 744-4854 

TA BENDE 

Gordura pa mata Afl. 7,50 pa 
saco. Tin mata di sorsaca, 
mispel, lamunchi, 
papaya,enano, coco enano, 
tin cayena cora y geel, 
trinitaria. Tel: 564-4456 

TA BENDE 

Patriot Mag Drive NOBO! 
MD1200-1200GPH 

Koi Pond & Waterfall 
Pump. Awg. 295 o.b.o. 

Tel: 732-1104 

SERIVICIO 

PUBLICO 

Señora ta ofrese pa cuida 
hende grandi y ta haci cas 
limpi y cuida mucha. 

Tel: 600-6502 

TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- pa mas info. 

Tel: 593-8182 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 

Tel: 592-5090 / 583-7381 

SERVICIO 

PUBLICO 

Nos ta fura turtipo di 
muebles y nos lo laga 
nan manera nobo back. 

Tel: 5621199/5921252. 

SERVIGIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion corchon 
queen size. 

Tel: 594-9069 

SERVICIO PUBLICO 

Señora Peruana ta ofrece pa 
hasi cas limpi of pa strika 
paña. Tel: 567-0479 

TA BUSCA 

Dama mester trabao pa hasi 
cas limpi y wak pa hende 
grandi pa dia. 

Tel: 567-9668/746-0101 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 

SERVICIO 

PUBLICO 

Ta duna servicio pa baña y 
cuida hende grandi nas cas 
y tambe laba herida. 

Pa mas informacion 

Tel: 748-3306 

Clasifica 

12.500 florin napremio 

Lotto su wega Zodiac Merdia ta 
cambia bida di otro hungado 


ORANJESTAD - Cu e 
combinacion 0326, Sr. 
Rufo K. a gana un bunita 
suma cu Zodiac Merdia. 
E1 a cumpra e ticket gana- 
do na Lucky Cher-ann y 
a haya un check gordo cu 
e combinacion di e num- 
ber 0326. Aunke el a hera 
e signo - e strea di Libra a 
briya e merdia ey - asina 


mes el a gana e premio 
bunita di 12.500 florin! 

Lotto ta felicita Sr. Rufo K 
cu e premio aki, y ta sigur e 
lo haci algun di su soñonan 
realidad. 

Lotto, e loteria di Aruba tin 8 
diferente wega; Catochi, Big 
4, Zodiac, Wega di Number 
Korsou di Lotto, Lotto di 


Dia, Lotto 5, Mini Mega, y 
Raspa y Gana. Cumprando 
Lotto bo ta contribui na de- 
porte riba nos isla. 

Meta di e fundacion ta pa 
organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. □ 

^Aurora^ 

Tel: 593^0967 / 589-6699 / 560-1409 
Fa*: 5B8-669S 

Revelation 21: 3-4 

3 And I heard a great voice out of heaven saying, Be- 
hold, the tabernacle of God is with men, and he will 
dwell with them, and they shall be his people, and God 
himself shall be with them, and be their God. 4 And 
God shall wipe away all tears from their eyes; and there 
shall be no more death, neither sorrow, nor crying, nei- 
ther shall there be any more pain: for the former things 
are passed away. 

With deep sympathy we announce the passing of: 



Jester Claudius Nicholas 
Alexander 

Better known as: “Nicky” 

Sunrise: 06-04-1964 
Sunset: 12-04-2015 

Left to mourn are his: 

Wife: Bernadette Loraine Alexander 

Children: Rickey Alexander 

Paul Richie Alexander 

Mother: Ann Mckie and Esmond Levenstone 

Father: Sonney Paris 

Brother & sisters: Steve Alexander in Greneda 

Sanchia Charles in Greneda 
Andrea Alexander in USA 
Morine Peterson in USA 

In laws: Rhonda Noel Alexander and fam. 

Kingsley Charles and fam. 

Families: Donna and Shorma Charles of the Charles, 

The Bermnerd family 
The Mckie family 

Marcilla, Christina, Nathalia, Margaret, 
Juan David and Ruben of the Yrausquin family 

The funeral will take place on Thursday 23 April, 2015 
at 4 pm at the Pro Catedral San Francisco di Asis, Oran- 
jestad, afterwards the burial will take place at the Cemen- 
tary at Sabana Basora. The deceased will be at the church 
from 2 pm 

Adress for condolences: Aurora Funeral Home on 
Wednesday 22 April, 2015 from 7:00 pm to 9:00 pm 

Tel: 593^0957 / 589-6699 / 560-1409 
Fax: 5B8-669S 


Señor ta mi wardador, mi’n tin falta di nada, den cunucu di yerba berde E ta pone mi 
sosega. E ta hiba mi na awa trankil, pa mi bolbe haya forza. 

Salmo: 23.1 

Cu profundo tristeza, pero conforme cu boluntad di Dios nos ta participa fayecimento 
di nos querido tata, abuelo, ruman y omo: 



JAN FAUSTINUS WERLEMAN 

Mihor conoci como Papa Janchi 
★06-07-1933 - fl 1-04-2015 
Ex-empleado di Lago y 

ex-collectant di Misa Inmaculada Concepcion Santa Cruz 

Su Esposa: fAugustina (Tina) Werleman-Geerman 

Na nomber di 

su yiunan: f Alfonso (Fonso) Werleman 

Ludwina (Wina) y Edgar Croes-Werleman 
Margarita (Rita) Werleman 
Juana (Anchi) Werleman 
Monica (Ica) y Maarten Gerretse-Werleman 
Lucia Werleman y Richard Frank 
Mescos cu yiu: Anghelic Croes 

Nicole y Cindy Croes 
di su rumannan: 

f Apolonio (Poy) y f Anghelica Ras-Werleman y famia 
f Rosario (Ro) y Margarita Werleman-Maduro y famia 
Maximilia (Chichi) y f Basilio Maduro-Werleman y famia 
f Cerilio y Maria Werleman-Geerman y famia 
Emiterio (Mito) y Maria Werleman-Kock y famia 
Zenovia (Noba) y f Guadalupe Geerman y famia 
Raymundo (Rey) y Sita Croes-Werleman 
Catharina (Tienchi) y Mario Croes-Werleman y famia 
Luisa (Wisa) y Augustin Yarzagaray-Werleman y famia 
f Fabiano Werleman y famia 

Martina (Ina) y Placido Geerman-Werleman y famia 
Lucio (Luca) Julian y Betty Werleman-Dirksz y famia 
y swa: Juana Semerel-Geerman y famia 
Diana Geerman y famia 
Filomena Geerman 
Jossy Geerman y famia 
Ihanan: Freddy Werleman, Frans Werleman, Jacinto Werleman, Frido Werleman, Elsa 
Rasmijn, Eddy Ras y Rito Geerman 
Su ayudante di tur dia: Lola Geerman 
Bon amigo di cas: Mario Dania 

Sobrino y sobrinanan, primo y primanan, comer y compernan, amigo y amiganan, ex- 
colleganan di Lago y colectant di Santa Cruz y demas famia: Werleman, Geerman, Croes, 
Gerretse, Frank, Ras, Maduro, Kock, Yarzagaray, Dirksz y Semerel. 

Ta invita pa asisti na e acto di entierro cual lo tuma lugar Diahuebs 16 April 2015, saliendo 
for di Misa Inmaculada Concepcion na Santa Cruz. 

For di 9’or di mainta e restonan mortal di nos defunto stima lo ta reposa den Misa. 

Pa ll’or tin un Sacrificio di Misa sigi despues pa Santana Catolico “Santa Maria” na Santa 
Cruz. 

Oportunidad pa condolencia ta Diaranson: 15 April 2015 di 7’or pa 9’or di anochi na Au- 
rora Funeral Home. 

Nos disculpa si den nos tristeza nos por a lubida di menciona algun famia. 


Nietanan: 
Na nomber 


Su cuñanan 

^IANUNCIO Dl MORTO 



^Aufçgrau 

Tel: 593^0957 / 680-6699 1 560-1403 
Fax.: 5B8-669S 

“Laga tur lo cual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa” 

Cu hopi tristesa pero conforme cu boluntad di Dios 
nos ta participa fayecimento di: 



sra.vda. Maxima 
Jarzagaray-Wernet 

Mihor conoci como “ Maki of Duduchi” 
★27-11-1925 -tl3-04-2015 

Nanomber di su: 

Esposo: fJ ac i nto (Chinto) Jarzagaray 

Juinan: Leo & Elmira Jarzagaray-Franken 

Jacobo (Cobito) 

EmiterioDubero& Elba Jarzagaray-Dubero 
Victor (Richi) 

Mescoscujui: ItalaLugo Mendoza 

Rumannan: Florencio Wernet y Esposa 
fjohanna Wernet y famia 
f Clara Wernet y famia 

Nietonan: Aldrick, Jasmine, Sergio, Emigene, Leomar, 
Leonel,Aitza, Victor Daniel, Jacinto y Elizabeth y bisani- 
etonan. 

Sobrino(a)nan: Humprey, Jacky, Isela Lucio, Maurits y 
Felipe 

Demas famianan: Croes, Dabian, Dubero, Franken, 
Hernandez, Lacle, Lugo Menoza, Bustillos, Lampe, 
Kock, Maduro, Manuela, Ras, Tromp, Valdez, Vrolijk, 
Werleman, Wernet, Jarzagaray, Britten 

Ta invita pa asisiti na e acto di entiero cu lo tuma lugar 
diabierna 17 april 2015pa 4'or di atardi na Aurora Funeral 
Home, despues lo sali pa Santana catolico na Sta. Cruz. 
E restonan mortal di nos defunto stima lo ta reposa for 
di 2 ? or di atardi na Aurora Funeral Home. 

Nos ta lamenta cu después di entiero nos lo no por ricibi 
bisita di condolencia na cas. 

Nos ta pidi nos disculpa si nos por a lubida un of otro 
famia den nos tristesa. 



Airnj nu 

Gradicimento 
y invitacion 

Na nomber di su Sra., 
yiunan, nietonan, 
rumannan ta gradici tur 
esnan cu di un manera 
of otro a mustra nan 
atencion durante 
fayecimento y entiero 
di nan ser keri 



Rowald 
de Mey 

“Walty” 

Nos ta gradici tur per- 
sona cu a manda flor 
y krans. Un danki es- 
pecial na su rumannan 
den masoneria, danki 
pa e bunita ceremo- 
nia, cu lo keda semper 
graba den nos memoria 
y e personanan cu a 
asisti e dia di condo- 
lencia y dia di entiero. 
Danki Max, Etienne y 
Jossy y e demas broth- 
ernan. Danki na Aurora 
Funeral Home; good 
job done. 

Alavez ta invita pa un 
santo sacrificio di misa 
diadomingo 19 di april 
2015 pa 10’or di mainta 
na Centro Caiquetio na 
Paradera. 

Boso presencia ta alta- 
mente aprecia. 
Famia de Mey-Croes 


Saba spanta di morto di 
studiante di scol medico 


THE BOTTOM (Ret Ka- 
ribense)- Polis na Saba 
ta investiga morto di un 
studiante femenino (23) 
di Saba University School 
of Medicine. Un amigo di 
e mucha muhe a haya su 
curpa sin bida awe mainta 
den su apartamento na 
The Bottom. 

Ainda polis no a duna un 
declaracion tocante e circun- 
stancianan di su morto. Ain- 
da no ta cla si el a fayece di un 
crimen, si el a muri un morto 
natural of si ta trata di suici- 
dio. Polis di Saba ta warda e 
inspector hefe di Boneiro cu 
ta yega e isla mañan. 

Amigonan di e stu- 
diante ta indica cu 
e no tabata com- 
porta otro for di 
normal e dianan cu 
a pasa. E1 a caba di 
pasa su examennan. 

E siman aki hopi 
studiante di e scol 
medico ta bandona 


e isla pa fragancia di april. 
Esaki ta trece hopi movecion 
na aeropuerto. Un rato taba- 
tin e rumor cu lo bay cancela 
e vuelonan pero ta solamente 
e vuelo cu tabatin planea net 
ora e noticia a plama riba e 
isla a haya poco retraso. 

Tin mas o menos 600 stu- 
diante na Saba University 
School of Medicine. Casi 
nunca no tabatin incidente 
na e scol, cu excepcion di 
e desaparicion di un stu- 
diante masculino na 2007. 
Ta supone cu e studiante a 
bay sambuya y cu el a hoga. 
Nunca no a haya su curpa.Q 



.^Aurora^. 

Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 


Cu Honda pena pero conforme cu boluntad di Dios 
nos ta participa cu a bay drumi den brasa di Señor nos 
mama stima 



Carmen Isabela 
Geerman-Dirksz 

*20-07-1932 - f15-04-2015 
Acto di entiero lo wordo anuncia despues. 

Oportunidad pa bishita avion special na Aeropuerto Flamingo 


KRALENDIJK - Diaranson awor 
22 di april tin un exposicion di e 
avion yama Hurricane Hunter 
den cua lo duna oportunidad 
pa un y tur por cera conoci cu 
e avion aki. Ta asina cu tur aña 
centro di horcan na Merca ta or- 
ganisa un bishita na algun pais 
den Caribe pa duna espacio pa 
cerca conoci cu primeramente e 
avion i tambe duna splicacion di 
e tecnologia cu ta uza pa detecta 
intensidad di un horcan pa asina 
por saca advertencianan optimal. 

E avion special aki ta yega Boneiro 
diamars 21 di april ta sigui pa Puerto 
Rico diaranson mainta. Ta prome bi- 
aha cu e avion aki ta bishita Boneiro. 
Banda di esaki gerente di BIA a habri 
espacio pa haci e dia aki a un mas in- 



teresante dor di permiti Cuerpo di 
Bombero, Warda Costa tambe duna 
nan exposicion. 

Diaranson 22 di april gezaghebber di 
Boneiro sr. Edison Rijna lo haci aper- 
tura oficial di e exposicion, mientras 
cu despues lo tene un rueda di prensa 
den cua prensa tambe ta haya e opor- 
tunidad pa cera conoci cu Hurricane 
Hunter y entre ll’or di mainta pa 
4’or di atardi e exposicion lo ta habri 
pa publico. 

Servicio di Comunicacion a manda 
invita scolnan basico i tambe alum- 
nonan cu ta bishita acogida despues 
di scol. Gezaghebber y gerencia di 
Bonaire Aeropuerto Internacional ta 
invita comunidad Boneriano pa haci 
uzo di e oportunidad aki dor di bishi- 
ta e exposicion. □ 


Histol Intercontinental a entrega proyecto fabrica di cas prefabrica 


KRALENDIJK - Recientemente diputado 
James Kroon encarga cu infrastructura y vivi- 
enda popular a reuni cu sr. Reinaldo Histol 
propietario di e fabrica “Histol Interconti- 
nental” cu ta bay produci vivienda prefabrica 
na Boneiro dentro di poco. 

Diputado Kroon den e reunion cu “Histol Inter- 
continental” a duna di conoce cu di parti gobierno 
ta bay duna tur cooperacion te caminda ta posibel 
pa e pueblo Boneriano por haya cas na un prijs 
abou. Como cu Boneiro ta carece di vivienda y cu 
binida di e proyecto di fabrica ta alivia scarsedad di 


cas na Boneiro segun Kroon a trece dilanti. 

Segun diputado Kroon, den maneho pa mas cas pa 
pueblo y miho prijs di costo di vivienda riba mer- 
cado Boneriano e ta duna su aportacion pa realisa- 
cion di e proyecto di Prefabrica. Pa prome biaha 
den historia di Boneiro ta bay haya e oportunidad 
pa traha cas prefabrica. 

E intencion ta pa laga e compania cu ta haci in- 
vestigacion di desaroyo riba diferente tereno na 
Hulanda y Boneiro esta Technisch Nederlands 
Onderzoek TNO cu recientemente a establece na 
Boneiro haci e investigacionnan necesario pa esta- 


blecimento di un fabrica di cas prefabrica. E com- 
pania “Histol Intercontinental” a scoge Boneiro 
como base pa exportacion den region. 

Potret ta ilustra momento cu sr. Reinaldo Histol 
propietario di “Histol Intercontinental” ta haci en- 
trega di e proyecto di Cas Prefabrica na diputado 
James Kroon encarga cu Infrastructura na ofici- 
na principal di gobernacion den presencia di sra. 
Marineli Sosa prome consul, consul general Yadira 
Pirela, Hans Els representantenan di e compania 
aki na Boneiro y hefe di R&O seccion di infra- 
structura Ing. Miguel Martis.Q 


Autopsia a determina causa 
morto hoben Vrutaal 


WILLEMSTAD - Autop- 
sia a determina cu hoben 
cu a yega Poli morto, a 
muri venena. Autori- 
dadnan di siman pasa ta 
investigando e caso den 
cual un persona lo mester 
a baha un hoben na Poli 
y bay laga esaki atras, pa 
despues resulta cu e ho- 
ben ya tabata morto. 


Riba ordo di fiscal a confisca 
e curpa pa por haci autopsia 
di ley, mientras cu autori- 
dadnan ta continua cu e in- 
vestigacion den e caso aki. 
Tabata dia 7 di april cu e caso 
aki a keda registra y autori- 
dadnan mientrastanto a laga 
haci autopsia di ley, den cual 
e patologo a determina cu 
e hoben Deveney Federico 


Vrutaal di 19 aña di edad a 
muri venena, muy probable- 
mente dor di bolita cu a kibra 
den su stoma y a causa su 
morto. 

Mirando resultado dje au- 
topsia, a laga haci algun otro 
test mas, pa asina por tin 
confirmacion di locual te na 
e momentonan aki ta e sos- 
pecho. Mientrastanto fiscal 



a duna permit pa entrega e manera cu nan por realisa 
curpa bek na famianan di entiero dje defunto.Q 


Tratado di aviacion entre Panama y Corsou ta firma 


WILLEMSTAD - Recientemente , dr. José 
Jardim, minister di Financia a biaha pa Pan- 
ama, caminda den su calidad di minister In- 
terino di Trafico, Transporte y Planificacion 
Urbano e a firma un tratado di aviacion entre 
Republica di Panama y Reino Hulandes pa 
loke ta trata Corsou. 

VII» 'V' 




Cu e tratado aki e cuadro di comunicacion aereo 
entre e dos paisnan a keda palabra. Di parti di Re- 
publica di Panama e tratado a keda firma pa su vice- 
presidente, señora Isabel Saint Malo de Alvarado. 
Na Panama minister Jardim, den su calidad di Min- 
ister di Financia y segundo Minister President di 



Corsou, a participa den e delegacion di Reino Hu- 
landes, cu tabata presente na Panama den cuadro 
di VII Cumbre de las America. Como miembro di 
e delegacion minister Jardim a forma parti di e en- 
cuentro bilateral entre Reino Hulandes y Cuba y 
tambe entre Reino Hulandes y Panama. □ 

Insel Alr cu vuelonan pa Puerto Ordaz 



WILLEMSTAD - Ayera 
mainta Insel Air a cum- 
insa su vuelonan pa Puer- 
to Rodaz na Venezuela. 
Ta di 22 destinacion di e 
compania. E prome vuelo 
a sali ayera mainta mita di 
8 y lo regresa ayera tardi 
4’or. 

Tabatin diferente ceremo- 
nia relaciona cu e vuelo aki. 
Puerto Ordaz tin den careda 
di 600 mil habitante y ta con- 
oci cu pa industria pisa, pero 
tin hopi di ofrece tambe riba 
tereno di naturalesa. □ 



Corsou ta sigui move riba tereno di turismo di homosexual 



WILLEMSTAD - Corsou 
ta sigui move pisa riba 
tereno di turismo di gay 
y hende di orientacion 
sexual diferente. Inves- 
tigacionnan a determina 
cu ta trata di un mercado 
potente. Den e cuadro aki 
diabierna ultimo Curaçao 
Gay Pro a lansa e Cura- 
çao Pride Magazine 2015 
“The Pride Villager”. 

E glossy Magazine ta conta cu 
52 pagina y tin informacion 
over di Curaçao Pride 2015, 
pero tambe ta conta over e 
Bida di Gay na Corsou. E 
Magazine aki ta na benta 
na Bruna y Albert Heijn y ta 


PrideVilager 



Costa solamente Naf. 10,-. 
E ganashi adkiri aki ta bay na 
beneficio pa e Organisacion 


di Curaçao Pride 2015. 

Marlous Molendijk di e re- 
vista a bisa, cu nan ta masha 
contento cu lansamento di e 
Magazine aki. “Casi cada Isla 
cu tin un Pride tin tambe nan 
mes Pride Magazine. Cor- 
sou netamente ta un di nan. 
Hopi negoshi na momento 
di a tende di e idea aki, di 
biaha a duna nan sosten den 
forma di aviso o como spon- 
sor. Algun di nan ta Vitamin 
Water, Barefoot Wine, TDS, 
Garnier, L’Oreal, Mundo 
Mio Bacardi, Curaloe, Haa- 
gen Dazs, Clinic Centro 
Dental Mahaai, Durex en 
Floris Suite Hotel”. 


A entrega e prome ehemplar 
di Pride Villager na Hugo 
Clarinda, director interino di 


Oficina di Turismo di Cor- 
sou den Rainbow Lounge na 
Floris Suite Hotel.Q 


Investigacion di Universidad di Corsou: 


Gordura y peso abou cerca hobennan ta preocupante 


WILLEMSTAD - Universidad di Corsou 
Dr. Moises da Costa Gomez (UoC) a haci 
un investigacion cuantitativo pa saca afo te 
na unda por papia di problema di peso y di 
problema di comemento bou di e hobennan 
cu ta biba na Corsou. E prueba aki a consisti 
di 418 alumno di scol secundario, di cua 28.9 
% mucha homber y 71.1 % mucha muhe, cu 
un edad promedio di 16 aña. E investigacion 
a tuma luga bou di guia di drs. Odette van 
Brummen-Girigori, colaborado cientifico na 
UoC. 

A señala tres forma di problema di comemento 
esta: 1) problema di comemento emocional (es- 
timulo; miedo, rabiamentoy tristesa); 2) problema 
di comemento basa riba factornan externo (cum- 
inda na bista of holo di cuminda): 3) problema di 
comemento dirigi riba peso (come di mas despues 
di un periodo cu a baha peso). 

For di e investigacion aki a sali cu mester dedica 
tension tanto na e hobennan bou di peso como 
na esunnan cu sobrepeso. Casi 1 di cada 3 mucha 
homber y muhe cu a participa na e investigacion 
ta pertenece na e categoria di sobrepeso (0:22.4%, 
Q: 17.2%) - obesidad ([]: 9.3%, 0 : 10%). Ademas 
algo mas cu 1 di kadalO mucha homber (13.1%) 
y casi 1 di cada 5 mucha muhe (19.4%) ta bou di 
peso. Finalmente 55.1% di e muchanan homber y 
53.3% di e muchanan muhe ta cay den e categoria 
di peso normal. 

A haya evidencia di un relacion positivo entre e 

score di BMI y e diferente forma di problema di 
comemento. Esaki ta nifica cu sobrepeso of obesi- 
tas ta cana pareu cu mas problema di comemento. 
For di e investigacion a resulta cu por ehempel 
alumnonan cu sobrepeso/obesidad ta bay come 
mas excesivo/regular den caso cu nan ta ferfela 
nan mes, sinti nan so y sinti nan bandona of sinti 
nan intrankil. Generalmente e muchanan muhe 
a resulta di ta score mas halto riba problemanan 
di comemento, den comparacion cu e muchanan 
homber. 

E problema di comemento cu ta presenta mas tanto 
bou di e alumnonan ta e comemento pa motibo di 
factornan externo. Riba comemento pa motibo di 
factornan externo no tabatin un diferencia consid- 
erabel entre mucha homber y mucha muhe. Mas 
cu 40% di e personanan cu a contesta a indica di ta 
bay come mas tanto ora: e cuminda ta smaak bon, 
ta hole dushi, ta mustra bon, ta come algo cu ta 
dushi mesora, ora pasa banda di un panaderia/ pas- 


teleria, snack of cantinanan ta haya gana di cumpra 
algun di smaak. 

Mas aleu a resulta di e investigacion cu menos di 
1 riba cada 10 alumno ta come pa motibo di prob- 
lemanan emocional specifico. Pues mas tanto nan 
ta bay come ora nan ta ansioso, rabia of tristo. Di 
otro parti e resultadonan a laga mira cu tin un rela- 
cion entre e ocupacion di e mama (trahado of de- 
semplea) y e diferente problemanan di comemen- 
to. Alumnonan di cua nan mama ta ama di cas, a 
score generalmente mas abou riba problemanan di 
comemento (emocional, of comemento pa motibo 
di factor externo) compara cu alumnonan di cua 
nan mama ta traha. Cu otro palabra, ama di cas 
generalmente ta soru pa mas structura den e com- 
portacion di comemento di nan yiunan. 

Por conclui cu mester traha plannan pa interven- 
cion cu urgencia. Ta necesario pa amplia e pro- 
gramanan di nutricion existente pa por haci un 
miho trabou di conscientisacion tanto pa e alum- 
nonan como nan mayornan. 

Ademas scolnan mester implementa riba base 
structural, un maneho di cantina caminda ta 
desconseha alimentonan cu no ta saludabel y stim- 
ula consumo di alimentonan saludabel. Mester 
pone mayornan tambe na altura tocante e impor- 
tancia di bon nutricion y principalmente e efecto 
riba e resultadonan escolar di nan yiunan (mester 
carga responsabilidad hunto). Finalmente, mester 
tene cuenta cu cada problema di comemento mes- 
ter wordo trata diferente. □ 

Caso contra “dr. Phil” relaciona cu reporte di Natalee Holloway no ta sigui 



Na Jamaica: 


LOS ANGELES (AP) - Un caso di difama- 
cion contra e presentado di television “Dr. 
Phil” McGraw cu e ruman hombernan, cu ta- 
bata sospechoso den e caso di desaparicion di 
e adolescente di Alabama Natalee Holloway, 
a wordo rechasa. 

Recordnan di corte ta mustra cu e caso entama pa 
Deepak y Satish Kalpoe a wordo rechasa dialuna, 
un siman prome cu e huicio tabata programa pa 
cuminsa. 

E rumannan Kalpoe a lanta un caso contra Mc- 
Graw y CBS, relaciona cu un reporte di 2005, cual 
tabata contene un combersacion entre Deepak 
Kalpoe y un investigado priva, graba secretamente. 
E rumannan Kalpoe ta acusa e show di a altera e 
imagen, pa pon’e mustra manera e rumannan ta- 
batin algo di haber cu e desaparicion di Holloway. 

McGraw y CBS ta nenga di a haci algo malo rela- 
ciona cu a reporte. Nan abogado Charles Babcock 
a nenga di duna comentario.Q 





Un cantidad chikito di marihuana no ta un crimen 



KINGSTON, Jamaica 
(AP) - Un ley di droga 
cu parcialmente ta haci 
cu un cantidad chikito di 
marihuana no ta un cri- 
men, ta habri caminda pa 
e sector di marihuana me- 
dicinal bira legal, a drenta 
na vigor diaranson na Ja- 
maica, un pais caminda e 
droga ta parti di cultura. 

Minister di husticia Mark 
Golding a describi e reforma 
como uno cu mester a sos- 
ode hopi tempo pasa na e isla 


di Caribe, caminda e droga 
ta parti di e religion Rastafari 
na Jamaica, y ta wordo uza pa 
cualkier Jamaiquino regular 
tambe. Parlamento di Jamai- 
ca a duna e aprobacion fmal 
na februari ultimo. 

E ley ta haci cu posesion di 
te cu 2 ons di marihuana, of 
‘ganja’ manera nan ta yam’e 
na Jamaica, ta un ofensa 
chikito, pa cual bo por haya 
un boet di mas o menos $5, 
pero cu lo no resulta den un 
aresto of un record criminal. 
Cultivacion di 5 mata of me- 



nos, ta permiti pa cualkier 
hogar. Y adultonan cu ta Ras- 
tafari, ta wordo permiti pa 
uza marihuana pa metanan 
sacramental, pa prome biaha 
desde cu e movecion spiritu- 
al a wordo funda na Jamaica 
den añanan 1930. 

Nature 

Den e bario di e defunto ley- 
enda di reggae Bob Marley, 
Trench Town, un Rastaman 
conoci como Nature, tabata 
disfruta di un pipa yena cu 
“wisdom weed” durante un 
sesion di humamento di- 
aranson mainta. E1 a bisa cu 
polis Jamaiquino, cu fre- 
cuentemente ta wordo critica 
pa nan man pisa ora di anda 
cu hombernan jong cu ta 
huma marihuana, lo mester 
siña pa restringi nan mes. 

“E polisnan di Babylon taba- 
ta comete abuso contra Ras- 


taman pa huma yerba. Pero 
tempo ta cambiando y e agi- 
tacion a stop”, Nature a bisa 
den Trench Town Culture 
Yard, caminda tronconnan 
di mata ta pinta preto, geel, 
cora y berde di Rastafari, un 
movecion cu ta referi na Em- 
perador di Ethiopia, Haile 
Selassi, como un dios, y cu ta 
wordo considera hendenan 
color scur cu ta biba pafo di 
Africa como captiva. 
Autoridadnan J amaiquino 

a bira inspira pa e cambi- 
onan den ley di marihuana 
na Merca y varios otro pais, 
y nan ta spera cu e isla por 
hunga un rol importante 
den e industria di marihuana 
medicinal, turismo medico 
y desaroyo di productonan 
deriva di marihuana. E ley 
nobo lo permiti posesion di 
marihuana pa investigacion 
cientifico certifica. 


Un autoridad pa licencia can- 
nabis nobo lo mester regula e 
cultivacion y distribucion di 
marihuana pa metanan legal. 
Pero, no ta conoci ki tempo 
lo cuminsa cu un sector re- 
gula di marihuana medicinal 
lo cuminsa na Jamaica. 

Cambio pa turista 

E cambionan tambe lo afecta 
algun turista. Stranheronan 
cu tin prescripcion di mari- 
huana na otro paisnan, lo 
por paga pa permisonan di 
Ministerio di Salud, cual lo 
autorisa nan pa cumpra te 
cu 2 ons legalmente, pa uzo 
medicinal of terapeutico du- 
rante nan estadia na Jamaica. 
Peter Bunting, minister di 
siguridad nacional di e isla, 
a sigura cu e ley nobo lo no 
crea un “free for all” den cul- 
tivacion, transportacion y ex- 
portacion di ganja.Q 

Ex hungado di futbol Mericano Aaron Hernandez 
condena pa asesinato den prome grado 




FALL RIVER, Massachu- 
setts (AP) - Ex strea di 
New England Patriots, 
Aaron Hernandez a wor- 
do haya culpabel di ases- 
inato den prome grado 
diaranson, y el a wordo 
sentencia na bida largo 
den prizon, esaki a seya e 
caida di un atleta cu taba- 
tin un contract di $40 mi- 
yon, y un tremendo carera 
su dilanti. 

Hernandez di 25 aña a mira 
na su banda drechi, a move 
su lipnan y a sinta mientras 
cu e lider di hurado a anun- 
cia cu e tabata culpabel di e 
asesinato di Odin Lloyd di 
27 aña, kende tabata un land- 
scaper y hungado amateur 
di futbol Mericano, cu taba- 
tin un relacion cu e ruman 
muhe di e comprometida di 
Hernandez. E conviccion pa 


asesinato den prome grado, 
ta hiba un sentencia man- 
datorio di bida largo den 
prizon, sin posibilidad di por 
sali y ta motibo pa un apela- 
cion automatico den corte di 
mas halto di Massachuesetts. 

Hernandez su mama, Terri y 
su comprometida Shayanna 
Jenkins, a yora ora cu nan a 
scucha e veredicto. Shayanna 
Jenkins a yora riba e schoud- 
er di Hernandez su mama. 
Despues cu su wowonan 
cora, Hernandez a bisa nan 
pa ta fuerte. 

Lloyd su mama tambe a yora. 
E ex hungado di futbol 
Mericano profesional tambe 
a wordo haya culpabel di 
acusacionnan relaciona cu 
arma di candela y amuni- 
cion. E hurado a delibera pa 
mas cu 7 dia, prome cu nan a 


entrega nan veredicto. 

Hurado 

“E hurado a haya cu e tabata 
djis un homber cu a comete 
un asesinato brutal”, asina 
fiscal di districto Thomas 
Quinn a bisa. “E echo cu e 
tabata un atleta profesional 
no tabata kiermen nada na 
final.” 

Pa motibonan cu nunca a 
bira cla pa hurado, Lloyd a 
wordo tira 6 biaha memey di 
anochi, dia 17 di juni 2013, 
na un parke industrial cerca 
di Hernandez su cas. 

Casi di biaha polis a enfoca 
riba Hernandez, pasobra 
nan a haya yabi di un auto 
cu Hernandez a huur, den 
Lloyd su saco. Algun ora 
despues di a aresta Hernan- 
dez, Patriots a lag’e bay. 

Fiscalnana presenta masha 
hopi evidencia cu Hernan- 
dez tabata cu Lloyd na mo- 
mento cu el a wordo asesina, 
incluyendo su video di sigur- 
idad di su mansion, testimo- 
nio di testigo y recordnan di 
celular cu ta indica tur unda 
Lloyd tabata. 

Hernandez su abogado James 
Sultan, a admiti pa prome bi- 
aha durante e fase fmal di e 
huicio, cu Hernandez tabata 
cu Lloyd na momento cu el 
a muri. 

Pero e abogado a culpa 2 
amigo di Hernandez di a 
tira Lloyd, Ernest Wallace y 
Carlos Ortiz. E1 a bisa cu su 
cliente tabata un hoben di 23 
aña cu a presencia un crimen 
cu a shock e, y e no tabata sa 
kico pa haci. Wallace y Ortiz 


lo wordo husga despues. 

Tur 12 miembro di hurado y 
3 di reserva a papia cu report- 
eronan diaranson, bisando cu 
nan tabata den shock despues 
di a scucha defensa admiti cu 
Hernandez tabata na e luga 
di crimen, un admision cu 
nan a bisa a yuda confirma 
cu e tabata culpabel. 

Motibo 

Fiscalnan a sugeri cu Lloyd 
lo por a wordo asesina, pa- 
sobra e tabata sa demasiado 
di Hernandez su envolvim- 
ento den un tiramento fatal 
na 2012, na Boston. Pero nan 
no tabata permiti pa bisa e 
cuerpo di hurado esey, paso- 
bra e hues a bisa cu esey ta- 
bata speculacion. 

Como resultado, nunca nan 
a haya un motibo pa e ases- 
inato, cu no tabata cu Her- 
nandez tabata mustra rabia 


cu Lloyd na un club 2 anochi 
prome cu e asesinato. 
Hernandez tin mas problema 
legal, e ta wardando un hu- 
icio pa asesinato den e caso 
di 2012 tambe. E ta acusa di 
tira 2 homber, pasobra nan a 
basha un bebida na un club. 
Den e asesinato di Lloyd, de- 
fensa a argumenta cu inves- 
tigadonan a keda pega riba 
Hernandez, pasobra e ta un 
celebridad y a conduci un 
investigacion mediocre, den 
nan entusiasmo pa confirma 
nan sospechonan. 

Fiscalnan a bisa Hernandez 
a organisa e asesinato, a haya 
su 2 amigonan pa ehecuf e, y 
a hiba Lloyd y e otronan pa e 
luga isola na e parke industri- 
al. Durante e fase final, fiscal 
a acusa Hernandez di a tira 
tambe, pero bou di ley, no ta 
necesario pa proba cu el a tira 
pa conden’e.Q 

Brazil Taekwondo best team di 6 
Ultimate Taekwondo Cup 2015 

Lesa B3 



Escritora 

Jerseline 

Granviel- 

Ansano 



Dia 1 di mei lo tin Conferencia 


“Dare to make it work” 

Lesa B3 



Mucha famoso riba internet 
ta pidi ayudo 

Lesa B16 



Biblioteca Naclonal cu otro acthndad 

pa persona di tercera edad 



Biblioteca Nacional Aruba ta invita 
tur 60-plus pa un Tabletcafe, dia-' 
mars mainta dia 21 di april. Durante 
Tabletcafe bishitante riba 60 aña cu 
tin pregunta riba nan smartphone, 
Ipad of Internet y Social media por 
sinta un rato cu un mentor pa haci 
pregunta. 

Lesa B13 


Ban cana diasabra awor 


Ya pa 2 aña consecu- 
tivo e caminata a re- 
sulta un gran exito, 
esey mes ta e motibo 
cu e aña aki a dicidi pa 
cumpli cu demanda 
popular y un bes mas 
organisa e caminata. 
E aña aki ta bolbe uni 
forsa cu IBISA pa re- 
alisa e evento dedica 
na salud. 

Lesa B6 



Aruba Nacional Bola 10 


Gunnar Leonardo lo 
ta defendiendo su ti- 
tulo di 2014 y alabes 
buscando un puesto 
den Panamericano 
Bola 10. 

P’esey mes e fin di 
siman aki cuminsan- 
do dia 17 te cu dia 19 
di april lo tuma luga 
e Nacional Bola 10. 

Lesa B2 















































Eric Barry y Jose Chaco Cornelio a bay sigui 

curso na Peru 


ORANJESTAD - Tur 
aña tin crecemento den 
e mundo di Taekwon- 
do, mirando cu e tecno- 
logia di Taekwondo ta 
avansando hopi, pero pa e 
refereenan tambe y esaki 
ta nifica cu nan mester ta 
na altura di e cambionan 
cu tin na nivel Mundial. 

E luna aki tin e curso di me- 
horacion di referee na Peru, 
unda cu e Grand Master 
Jose Chaco Cornelio y Mas- 
ter Eric Barry a bay asisti na 
esaki pa asina nan tambe ta t j n c[ en Taekwondo. Pa e tremendo. 
na altura di e cambionan cu Taekwondo di Aruba esaki ta Na Aruba no tin solamente 



5 referee internacional, pero 
tambe nos tin atletanan cu 
ta bringando na nivel mun- 
dial pa añanan caba y Aruba 
como un isla chikito mester 
ta orguyoso di por conta cu 
5 referee internacional. Tur 
cos cu nos refereenan siña 
den nan curso lo wordo apli- 
ca na nos campeonatonan. 
Dia 11 di mei lo tuma luga e 
di 6 Gold Coast Taekwondo 
Cup 2015 organisa pa Brazil 
Taekwondo Stichting y e dos 
refereenan lo aplica e regla- 
mentonan nobo cu nan siña 
na e campeonato. □ 



Big League 2015 

ATCO North Indians ta pone otro titulo di campeon riba nan nomber 


Den fin di siman taba- 
tin e final di baseball di 
Big League entre Red 
Machine y Atco Indians 
Blue Fins. Atco pa di 4 
aña consecutivo ta titula 
campeon di Big League 
despues cu diasabra nan 
ta pica dilanti den e play- 
off cu un victoria di 7-3 
riba Red Machine. 

E hobencito Emon Webb a 
cubri henter e ruta pa pone su 
ekipo na un paso di e titulo. 


E hoben Dijendrick Croes a 
demostra su poder un biaha 
mas batiendo di 3-2 entre 
cual un tremendo tablazo di 
home run den right field pa 
pone Atco ariba despues cu 
Red Machine bay ariba 3-0. 
Jose Taveras atrobe a con- 
tribui na grandi cu su team 
pushando 2 careda pa pone e 
score fmal na 7-3. 

Pitcher ganado tabata Emon 
Webb, mientras cu Pelayo 
a bay cas cu e derota. Red 
Machine ta anota 3 careda, 


ta dal 4 hit y ta comete 3 
eror, mientras cu Atco Indi- 
ans Blue Fins a logra anota 7 
careda, dal 8 hit y tambe ta 
comete 3 eror. 

Diadomingo Atco a bin por 
la goma pa mantene su ti- 
tulo y ta anota 2 careda den 
cabes di prome inning , pero 
Red Machine ta reacciona 
cu 3 careda y core cu An- 
ton Bruin riba monticulo 
y Jason Orman ta trece e 
robesou Kevin Simileer pa 
domina Red Machine pa 


resto di e wega te ultimo in- 
ning caminda cu el a mustra 
cansancio y Rocky Donker 
ta bin y fria e wega pa otro 
titulo den Big League. 
Dijendrick Croes tabata 
grandi un biaha mas cu e bat 
bayendo di 4-3. Hunto cu 
Rocky Donker y Aigel Brete 
a carga Atco blue Fins pa e 
victoria.Atco a logra anota 12 
careda, dal 12 hit y ta comete 
2 eror, mientras cu Red Ma- 
chine ta logra anota 6 careda, 
bati 6 hit pero ta comete 3 


eror durante e wega. Miho 
batiadonan pa Atco tabata: 
Dijendrick Croes 4-3 Aigel 
Brete y Rocky Donker 4-2. 
Miho batiado pa Red Ma- 
chine e hobencito Pelayo 
3-1. Directiva di North In- 
dians baseball Organisation 
kier a felicita Atco Indians 
Blue Fins cu nan titulo den 
Big League bon mereci y cu 
tambe nan tabata sa di tene 
nomber di sponsor Atco 
Concrete un biaha mas na 
laira. Pabien! o 


Febiar 


E fin di siman aki lo tin Aruba su Nacional Bola 10 



ORANJESTAD - Gunnar 
Leonardo lo ta defendi- 
endo su titulo di 2014 y al- 
abes buscando un puesto 
den Panamericano Bola 
10. P’esey mes e fin di si- 
man aki cuminsando dia 
17 te cu dia 19 di april lo 
tuma luga e Nacional 
Bola 10. 

Tambe tin number nan gran- 
di cu a inscribi caba buscando 
e titulo grandi aki manera: 
Ditto Acosta Sub Campeon 
2014, Colin Nobrega, Aaron 
Franken, Jorzhino Everon, 
Martin Appeldoor, Rensley 
Tromp y mucho mas. 


Esaki lo ta tumando luga na 
Classic Billiards. Inscripcion 
lo ta pa hungadonan APT A 
50 florin, miembronan di Fe- 
biar lo ta 35 florin. 

Lo seat e prome 8 hunga- 
donan di APT A. Febiar lo 
tene e torneo aki na un max- 
imo di 32 hungado. Weganan 
lo ta eliminacion dobel te na 
final. Diabierna lo ta e rond 
di ganado, diasabra rond di 
perdedo y diadomingo final. 
Diabierna lo cuminsa pa 6:30 
di atardi, diasabra 3’or di at- 
ardi, diadomingo pa 3’or di 
atardi. 

Ganado lo clasifica pa bay Pa- 
namericano 2015: 


#1 Luga ticket & placa di in- 
scripcion paga pa Panameri- 
cano, 

#2 Luga premio di 500 florin 


#3 Luga premio di 250 florin 

APT A Players mester hunga 
Nacional sino no por bay Pa- 


namericano si bo gana. 

Reglanan pa 2015: 

1. Wega nan lo start na 
ora si bo yega 5 minuut laat 
bo ta perde. 

2. Mester bisti jeans of 
carson / polo of camisa / keds 
of sapato. 

3. Ta permiti break 
solamente pa bay baño. 

4. No ta permiti alcohol 
na mesa of ora di hunga. 

5. Hungado no mag 

stroba su oponente of otro 
hungado nan hungando. 

6. No ta permiti uzo 
di celular durante bo ta 
hungando.Q 

Brazil Taekwondo best team di 6 Ultimate Taekwondo Cup 2015 




Brazil Taekwondo su 
team di Train Hard Fight 
Smart a bolbe hacie . Esa- 
ki ta e palabra cu ta wor- 
do menciona den pueblo. 


Diasabra ultimo a tuma 
luga e di 6 Ultimate Tae- 
kwondo Cup 2015 y Clif- 
ford Rasmijn a scoge su 
best team cu ta consisti di 


7 atleta cu lo a bringa pa e 
Copa di Best Team. 

Nunca bo no sa di antemano 
contra ken nan lo bringa te cu 


e dia di pisamento y despues 
ora cu e pool wordo traha y 
controla pa Grand Master 
Jose Chaco Cornelio cu sem- 
per sa tin e ultimo palabra 
den e particion di pool. 

Diasabra mainta manera cu 
Grand Master Jose Chaco 
Cornelio a yega Centro di 
Bario Brazil, Alberto Klabér 
a entrega Grand Master Jose 
Chaco Cornelio e prome 
concepto di e pool y tabata tin 
2 cambio cu a wordo haci pa 
asina por a traha copia pa e 7 
coachnan haya e lista pa asina 
e campeonato por a cuminsa. 

Danon Delamore y Joshua 


Klabér a cay den e mesun pool 
na unda cu Danon Delamore 
a gana Joshua Klabér den fi- 
nal. Rasheed Lowe, Hakeem 
Lowe, Adam Liendo, Záhyon 
Klabér y Jourdé Klabér a sali 
na prome luga. 

Grand Master Jose Chaco 
Cornelio a haya cu e mester 
a entrega e premio aki y asina 
Grand Master Jose Chaco 
Cornelio a entrega esaki na 
e team di Train Hard Fight 
Smart. Pabien ta bay na e 
team y Clifford Rasmijn di 
Brazil Taekwondo Stichting 
cu nan di 4 Best Team Cup 
te cu awor pa e aña aki.Q 

Delegacion ta formapalBiSA y 
Campeonnan di Deporte Escolar 

Clausura di Weganan 
Interinsular ta na Corsou 

Dianan 17 pa 19 di april di delegacion ta biaha pa 
2015 ta tuma luga na Cor- Ibisa sra. Jacqueline Pon- 
sou e clausura di ‘Wega- son van Putten hunto cu 
nan Interinsular’ pa e aña coordinadornan Edward 
aki. E delegacion di Aruba Robles y Mildred Wever. 
ta sali diabierna merdia 

cu Insel Air. Como hefe Durante fin di siman tin 



Campeonato AVB 2014/2015 



competencia den e deport- 
enan di volleyball y futbol 
pa mucha muhe. E weganan 
di volleyball ta riba nivel di 
Enseñansa Avansa y Aruba ta 
wordo representa pa su team 
campeon di e competencia 
escolar, esta Colegio San 
Nicolas. 

E competencia di futbol ta 
riba nivel di Enseñansa Ba- 



Play off semi final junioren 


DIA 

FECHA 

ORA 

WEGA 



SCORE 

LUGAR 

Diaranzon 

15APR2015 

7.50 PM 

m rca 

vs 

Riverplate 

- 

CDGT 

Diaranzon 

15APR2015 

7.50 PM 

j*. Britannia 

vs 

@ Dakota 

- 

CDFB 

Diaranzon 

22APR2015 

7.50 PM 

IV* RCA 

vs 

@ Dakota 

- 

CDGT 

Diaranzon 

22APR2015 

7.50 PM 

m, Britannia 

vs 

Riverplate 

- 

CDFB 

Diaranzon 

29APR2015 

7.50 PM 

■ RCA 

vs 

jf Britannia 

- 

CDGT 

Diaranzon 

29APR2015 

7.50 PM 

@ Dakota 

vs 

£* Riverplate 

- 

CDFB 

Diaranzon 

06 MEI 2015 

7.50 PM 

£? Riverplate 

vs 

m RCA 

- 

CDGT 

Diaranzon 

06 MEI 2015 

7.50 PM 

| Dakota 

vs 

4P Britannia 

- 

CDFB 

Diaranzon 

15 MEI 2015 

7.50 PM 

@ Dakota 

vs 

EV RCA 

- 

CDGT 

Diaranzon 

15 MEI 2015 

7.50 PM 

£* Riverplate 

vs 

jp, Britannia 

- 

CDFB 

Diaranzon 

20 MEI 2015 

7.50 PM 

iV- Britannia 

vs 

IV RCA 

- 

CDFB 

Diaranzon 

20MEI 2015 

7.50 PM 

£3 Riverplate 

vs 

@ Dakota 

- 

CDGT 


CAMPEONATOAVB 2014/2015 PLAYOFF FINALS 


DIA 

FECHA 

ORA 

WEGA 



SCORE 

LUGAR 

Diaranzon 

27MEI 2015 

7.50 PM 

Nr.01 

vs 

Nr. 02 

- 

CDGT 

Diasabra 

50 MEI 2015 

7.50 PM 

Nr.02 

vs 

Nr.01 

- 

CDFB 

Diaranzon 

05JUN 2015 

7.50 PM 

Nr.01 

vs 

Nr.02 

- 

CDGT 



CDGT= Complejo Deportivo Guillermo Prospero Trinidad 
CDFB= Centro Deportivo Franklyn bareño / Britannia 

sico y e campeon escolar ta 
representa Aruba, cu ta e 
team di mucha muhe di In- 
ternational School of Aruba. 

Ibisa ta pidi pa tur esunnan 
cu ta forma parti di e delega- 
cion cu ta biaha pa Corsou, 
pa nan ta no mas tarda cu 
9’or di mainta na aeropuerto 


pa regla tur rekisito di e bia- 
he, mirando cu ta biaha den 
grupo. E vuelo di Insel Air ta 
sali pa 12:05 diabierna mer- 
dia. Na Corsou, e delegacion 
di Aruba ta keda na hotel 
Trupial Inn. Mientras cu re- 
greso di e delegacion ta riba 
diadomingo 19 di april 2015 
pa 7:30 di anochi.Q 



























Escritora Jerseline Granviel-Ansano: 

Dia 1 di mei lo tin Conferencia 
“Dare to make it work” 


ORANJESTAD - Dia 1 di 
mei na Renaissance Con- 
ference Center lo tin un 
Conferencia titula “Dare 
to make it work” di e es- 
critora Jerseline “Jessy” 
Granviel-Ansano. Tur 
hende por asisti na e Con- 
ferencia aki, ya cu a yega 
di pasa cu e Conferencia 
tabata pa hende muhe so. 

E nomber por ta na Ingles, 
pero segun sra. Granviel- 
Ansano na Bon Dia Aruba, 
tur cos cu lo wordo trata lo 
ta na Papiamento. E persona 
principal di e dia aki lo ta 
sra. Granviel-Ansano, pero 
tambe lo tin dos persona di 
Corsou, esta Sylvia Varlack y 
Calvin Varlack. E escritora a 
bisa cu durante e Conferen- 
cia aki, e sala lo wordo parti 
den dos parti. Un parti lo ta 
pa e hende muhe so y e otro 
banda pa hende homber. Pa 
e hende hombernan sr. Cal- 
vin Varlack lo ta papiando 
riba diferente tema, mientras 
cu sra. Varlack lo ta haciendo 


esaki pa e banda di hende 
muhe. Mientrastanto sra. 
Granviel-Ansano lo ta papi- 
ando den ambos sala. 

E personanan cu lo ta papian- 
do lo ta tumando tempo riba 
e temanan; relacion personal 
di hende, con pa mehora 
relacion cu Dios, incluso na 
trabou y hopi hende no ta 
biba satisfecho. “E Conferen- 
cia aki no lo bay ta enfocando 
riba relacion sexual,” segun 
e escritora. E Conferencia 
lo ta entre 9’or di mainta te 
cu 2:30 di atardi, y di 4’or pa 
6’or di atardi lo sigui e di dos 
parti. E di dos parti ta encera 
un drama cu lo wordo haci pa 
Sylvia Varlack y Calvin Var- 
lack. Nan lo tin mas hende 
cu nan cu lo ta haciendo un 
actuacion riba e topiconan. 
Tur esunnan cu ta presente 
lo ricibi lunch durante e parti 
di mainta, segun e escritora. 
Tur esunnan cu lo ta pre- 
sente tambe lo por disfruta 
di un muestra di massage 
cu lo wordo teni pa Uni Spa 
bou encargo di Nancy Croes. 


Tambe Sandra van der Linde 
di Dreams Wall Painting lo 
ta presente pa mustra su pin- 
turanan. 

No a ricibi sponsor 

Manera a indica caba sra. 
Granviel-Ansano a cubri 
mayoria di e gastonan, pero 
un persona so a cubri Renais- 
sance Conference Center, cu 
ta haci e ta e unico sponsor pa 
e Conferencia aki. “Mi mes a 
cuminsa laat p’esey mi no a 
haya sponsor,” e ta indica. 

“Pa por organisa un Confer- 
encia esaki ta costa hopi, y casi 
tur e gastonan mi mes a cubri 
nan,” e ta sigui bisa Bon Dia 
Aruba. “Mi a bay hopi Con- 
ferencia cu ta costa riba 150 
florin, y pa esey mi a purba di 
wanta di mi mas abou cu ta 
50 dollar prome cu e evento 
of 100 florin na porta. E prijs 
ta pa persona. Nos tin un pri- 
js pa grupo tambe,” e ta sigui 
indica. 

E escritora a bisa cu el a pone 
e prijs aki pasobra e kier pa 



“Pa di 2 aña 
consecutivor 

Ford nombra 
como ‘best 
overall truck 
brand 2015’ 

ORANJESTAD - Ford 
orguyosamente ta anun- 
cia cu pa di dos aña con- 
secutivo y pa di 6 biaha 
den ultimo 7 aña, cu nan 
modelo F-150 ta ricibi e 
premio di ‘Best Overall 
Truck Brand’ di Kelley 
Blue Book. 

E F-150 y e Super Duty 
F-250 y F-350 a yuda e fabri- 
cante di Ford gana e recono- 
cemento di 2015 caminda 
cu amantenan di truck a cla- 
sifica e marca di esun di mas 
halto den su categoria. Ford 
F-150 ta e truck di mas bendi 
na Merca pa mas cu 30 aña, 
pues e hecho cu el a wordo 
eligi un biaha mas como e 
‘Best Overall Truck Brand’ 
no a bin como sorpresa. 
Ingenieronan di Ford F-150 
tawata tin e tarea pa baha e 
peso di e truck teniendo na 
cuenta cu mester mantene e 
calidad y reputacion. Asina 


aki Ford a cambia e body y 
frame pa uno di calidad mas 
halto. E body ta di resisten- 
cia halto, calidad militar di 
aluminum-alloy y e frame 
di hero di resistencia halto. 
Esaki a logra baha e peso di 
e truck cu aproximadamente 
450 liber. Ademas ingeniero- 


nan a logra baha e peso cu 
250 liber mas door di cambia 
e sientanan y bumper. Tur e 
ahustacionnan aki a haci cu e 
F-150 un biaha mas ta logra 
di ta miho den su clase di car- 
ga (3,300 liber) y miho den su 
clase di towing (12,200 liber) 
y kedando esun mas eficiente 


SOCIALR 

tur hende bin, bisando es- 
aki e ta referi na esunnan di 
menos recurso. Hopi biaha 
tin Conferencia cu temanan 
sumamente interesante, pero 
tin hende no por bay pa mo- 
tibo cu nan ta haya esaki ta 
costa hopi. Algo cu mester 
comprende ta cu ora ta trata 
di un Conferencia, e per- 
sona of personanan cu lo ta 
papiando e dia ey, nan tambe 
ta cobra ya cu nan ta biba di 
esey. Den exterior e “spoke 
person” ta cobra 17.000 dol- 


lar bay ariba. Pa e motibo ey 
Conferencianan ta costa, y 
p’esey esunnan cu ta organisa 
esaki ta busca sponsor. 

Ken ta Jerselin Granviel- 
Ansano? 

Jerseline Granviel-Ansano 
a nace na Curaçao y ta biba 
na Aruba desde 1989. Hunto 
cu su esposo pastoor Edsel 
Granviel, nan a dirigi Cen- 
tro Juvenil Washington den 
campamento y eventonan 
social. Tambe na Radio Vic- 
toria como host di programa 
di mucha y mas despues 
como co anfitrion di e pro- 
grama “dos placa di palabra.” 
Pa mas cu 30 aña, Jessy a fun- 
ciona como orador special na 
conferencia di hende muhe 
na Aruba, Antia y internacio- 
nal. 

Na Aruba e la papia tambe 
na scolnan y simposionan 
nacional, pa hoben y may- 
ornan. Su charlanan ta cu- 
bri temanan di famia, social, 
bida cristian y relacionnan. 

Pa mas informacion riba e 
Conferencia aki por yama 
sra. Granviel-Ansano na 
565-7678 of 585-7090. Tam- 
be por yama pastoor Edsel 
Granviel na 569-0191 of sra. 
Prisca Winterdaal na 593- 
6441.□ 



riba caminda. 

Fin di siman pasa e barco cu 
e prome Ford F-150 2015 
a yega Aruba y awor ta na 
Yrausquin pa admira. 

“Nos ta sumamente or- 
guyoso cu e reconocemento 
cu Ford a ricibi”, Christina 
Yrausquin, Ford Brand Man- 
ager y Gerente di Benta di 
Yrausquin a cuminsa ta bisa. 
“E premio aki ta duna nos 
como Yrausquin pero tambe 
nos clientenan e siguransa 
cu e trucknan F-150 y e Su- 
per Duty F-Series ta man- 
tene nan status di ‘Built Ford 
Tough’. Importante pa men- 
ciona tambe ta cu nos Body 
Shop ta den proceso di reno- 
bacion conhuntamente cu 


e edificio di Yrausquin y lo 
ta ful ekipa pa reparacion di 
vehiculonan cu ‘aluminium 
body parts’. Interesadonan 
por pasa Yrausquin pa mira 
e modelo nobo nobo di Ford 
F-150 e siman aki prome cu 
e wordo entrega na su doño 
nobo. 

Pa mas informacion tocante e 
trucknan nobo di Ford como 
tambe di autonan Mitsubishi, 
Mercedes-Benz, Lincoln y 
Brilliance por bishita Yraus- 
quin su website na www. 
yrausquin.com. Subi Face- 
book y like nan pagina na 
www.facebook.com/yraus- 
quinandsons. Ademas por 
pasa libremente na Yraus- 
quin situa na L.G. Smith 
Boulevard 112 of yama na 
524-4444. □ 

Embahador di Reino na Panama Wiebe 
de Boer ta satisfecho cu resultado 


ORANJESTAD- Emba- 
hador di Reino na Pana- 
ma sr. Wiebe de Boer ta 
masha satisfecho con cos- 
nan a bay te awor durante 
e ‘Cumbre de las Ameri- 
cas’ y awor e Mision Com- 
ercial na Panama. 

Su embahada a traha duro 
ultimo tempo percurando pa 
e delegacion di Reino por a 
asisti den bon forma na tanto 
e cumbre como na e Mision 
Comercial. 

E trabou tras di cortina den 
casonan asina ta di esencial 
importancia. Embahada Hu- 
landes por mira bek riba un 
trabou bon haci. 

Wiebe de Boer: “Nos tin 
algun dia excelente tras di 
lomba. Ya for di diabierna 
a cuminsa cu e ‘Cumbre de 
Las Americas’ na unda tur 
e lidernan di Norte y Sur 
America tabata presente. 
Prome Ministernan Mark 
Rutte y Mike Eman tabata 
invitadonan special di e Pres- 
idente di Panama sr. Varela. 

Nos a participa den tur e 
desaroyonan sensacional 
riba tereno politico, manera 
e acercamento di Merca cu 
Cuba. Algo historico y ex- 
citante cu nos a presencia di 
cerca.” 

E embahador a enfatisa un 
bes mas cu e dos Premiernan 
a papia cu tur lider cu tabata 
presente. “Asina tabatin bon 
encuentronan cu entre otro 
Brazil, Mexico, Bolivia, cu 
Merca y tambe nan a papia 
en extenso cu Raul Castro, 
Presidente Cubano mescos 



tambe cu e anfitrion di e 
cumbre aki, Presidente Va- 
rela. Tambe tabatin contac- 
tonan fructifero cu Jamaica y 
otro paisnan. 

Mi por cualifica e cumbre aki 
como uno masha excitante 
cu hopi desaroyonan polit- 
ico. Finalmente nos a logra 
nos metanan.” □ 






Director Jan Hoegee: 

E oportunidadnan den 


e region 

PANAMA CITY- Den 
un entrevista cortico cu 
Jan Hoegee, director di 
TNO, kende ta presente 
na Panama na e Mision 
Comercial, a splica cu 
nan ta na Panama paso- 
bra cu TNO tin un ofi- 
cina na Aruba. Banda di 
esaki TNO ta activo den 
actividadnan Maritimo y 
Offshore cu nan kier ex- 
pande den e region. 

“Algun aña pasa nos a hab- 
ri nos kantoor na Aruba 
cu mientrastanto e crece 
grandemente. Nos tin 12 
empleado den servicio y 
mayoria di nan ta hoben- 
nan procedente di Aruba 
cu educacion halto. Nos 
kier sostene tambe den gran 
forma e empresanan Hu- 
landes cu ta trahando caba 
na Panama. TNO ta un in- 
stituto di investigacion cu 
ta duna sosten riba tereno 
tecnologico y e tecnologia 
ey nos kier aplica na Aruba, 
pero tambe den e region. 
Panama sin duda ta un luga 
excelente pa haci esey. Aki 
tin companianan grandi 
manera Van Oord, IHC, 
Boskalis. Nan tin un posi- 
cion aki y nan ta compani- 


ta grandi 

anan cu ya caba nos ta tra- 
hando cu nan na Hulanda.” 
Hoegee a splica cu e mision 
di TNO na Panama ta uno 
di exploracion pa asina por 
amplia su actividadnan den 
mundo. TNO tabata pre- 
sente tambe na algun en- 
cuentro hunto cu Rutte y 
Eman. “Nos ta kere cu pa 
nan dos ta hunto aki ta un 
muestra di bon cooperacion 
den Reino. Lidernan mun- 
dial ta topa otro despues di 
tanto aña. Importante ta cu 
ta topa cu otro. Nos ta kere 
den sinergia y cooperacion. 
Nos ta haci esaki tambe na 
Hulanda den e concepto cu 
nos ta yama ‘Triple Helix’ 
, cu ta encera cooperacion 
entre industria, gobierno y 
institucionnan di conoce- 
mento. Na fmal Hoegee a 
bisa di ta mira oportunidad- 
nan grandi pa TNO den e 
region. “E oportunidadnan 
ta grandi. 

E crecemento economico 
tabata den e ultimo añanan 
riba 10% y aña pasa 6,5%. 
Si bo mira e actividadnan 
di TNO riba tereno di en- 
ergia duradero y sigur riba 
tereno maritimo, anto nos 
ta mira oportunidadnan na 
cantidad”. □ 


Ban cana diasabra awor den e Fun Walk 



ORANJESTAD- Diasabra 
awo ta e dia! Ban cana y 
tene curpa den condicion; 
na mes momento celebra 
luna di servicio na comu- 
nidad hunto cu Starbucks. 
Durante e luna aki, tur 
Starbucks rond mundo ta 
pone atencion na ‘Global 
Month of Services’. E aña 
aki un bes mas a pone 
enfasis riba e importan- 
cia di un bida saludabel 
y e movecion fisico cu ta 
rekeri pa mantene e curpa 
‘op en top’. 

Ya pa 2 aña consecutivo e 
caminata a resulta un gran 
exito, esey mes ta e motibo 


cu e aña aki a dicidi pa cumpli 
cu demanda popular y un bes 
mas organisa e caminata. E 
aña aki ta bolbe uni forsa cu 
IBISA pa realisa e evento 
dedica na salud y ta yama bon 
bini na un otro organisacion 


cu ta join e Tun walk’, esta I 
Love Aruba. Pa participa na e 
caminata diasabra awor por 
registra na Starbucks Renais- 
sance Marketplace pagando 
solamente Afl. 10.00. Tur 
entrada di registracion lo bay 


pa Aruba Animal Shelter. E 
caminata lo sali 5:30PM for 
di Fishermen’s Hut rumbo 
pa Arashi. Tur participante 
tin chens di gana premionan 
atractivo despues di e cami- 
nata. Esunnan cu ta desea di 


participa na e caminata aki 
cu nan T-shirt por cumpra 
esaki na Starbucks Renais- 
sance Marketplace; ideal pa 
un grupo di amigo(a), famia, 
colega. Durante di e camina- 
ta lo tin animacion y musica 
pa DJ Oscar Booy. 

Starbucks ta invita pueblo di 
Aruba pa forma na e cami- 
nata diasabra awor y celebra 
nan ‘Global Month of Ser- 
vices’. Forma bo team y par- 
ticipa! Registra trempan pa e 
caminata, ademas di ta Tun’ 
e lo ta pa un bon causa. Bisti 
bo keds y algo comodo, pre- 
para pa bo tambe cana hunto 
cu Starbucks diasabra awo. □ 

Exportacion di cocaina 


ORANJESTAD - Ultimo 
tempo por constata cu 
mas y mas sospechosonan 
ta presenta dilanti Hues 
pa exportacion di droga. 
Hopi biaha ta trata di per- 
sonanan cu a bay di acuer- 


do pa hiba droga. Nan ta 
wordo yama “mula”. 

Segun e maneho di Ministe- 
rio Publico, pa un cierto can- 
tidad e sospechoso lo keda 
encarcela. Si e cantidad con- 


Polis ta detene chauffeur 
burachi coriendo 
iresponsabel 

SANTA CRUZ — Polisnan riba patruya ta mira un auto 
Nissan Frontier color shinishi riba caminda di Tanki Flip 
pa Kibaima, y a sigui esaki te na haltura di Bright Bakery. 
Polis a nota cu e auto tabata core zwaai riba caminda. Dado 
momento e chauffeur a tuma un lorada skerpi y a bay riba 
e caminda bayendo pa Piedra Plat. Relaciona cu esey, Polis 
a para e auto na haltura di John Pizza. Na prome contacto 
cu e chauffeur, polis a nota cu e ta fuertemente bou di 
influencia di alcohol. Polis a detene e chauffeur A.T. naci 
na Aruba di 58 aña y a pidi auto di transportacion pa hiba 
e chauffeur warda di Santa Cruz. 

Choller ta drenta cas 
coy awa 

CASHERO — Central a manda Polis na Cashero pa un 
choller cu sin permit di e doño a drenta horta awa den un 
cas. Na e cas Polis topa cu e choller M.L., cu a wordo ges- 
cual riba su comportacion y a core for di e sitio. 

Persona ta drenta den 
supermarket bay cu boter 
di rom 

CASIBARI — Central a manda Polis na Casibari na 
ChengXing Carniceria y Supermarket pa problema. Na e 
sitio, Polis a papia cu e homber L, kende ta bisa cu e per- 
sona C.L. a bolbe bay na e supermarket y a coy dos boter 
di rom sin permit. E no kier duna keho pero no kier pa L. 
bay mas den e negoshi. Despues Polisnan a bay Casibari, 
unda Polisnan a topa cu L. pafo cu e dos boternan di rom. 
Polis a papia cu L. y el a compronde. Mirando cu L. ta un 
pashent psikiatrico por spera mas problema. 

Sospechoso a bira victima 
cu a keda herida 

SAN FUEGO — E homber C.L. a bay warda di Polis y 
a bisa cu un Colombiano O.S. cu ta biba na San Fuego a 
caba di bin su cas y busca problema cu su yiu homber S.L. 
O.S. a dal su yiu. E tata C.L. tabata kier pa Polisnan bay 
papia cu O.S. pa evita mas problema. Polisnan a bay San 
Fuego y a papia cu un famia. O.S a bisa cu S.L. a menasa su 
casa, y pa e motibo ey el a rabia. Mirando esey el a bay na 
Jan Flemming, unda S.L. ta biba. Eynan el a papia cu S.L.. 
E1 a bisa cu eynan el a wordo maltrata pa S.L. y dos otro 
homber. Pa e motibo ey el a keda herida. O.S. tabatin un 
bolobonchi na frenta y su lip tabata hincha. O.S. a wordo 
bisa pe bay poli pa tratamento y despues bay duna keho na 
Recherche na Santa Cruz.Q 


fisca ta menos cu 100 gram, 
hopi biaha e sospechoso ta 
wordo laga liber pendiente 
e caso penal. Sinembargo 
esaki ta mara na cierto condi- 
cion. Si e persona a yega di 
cay cera caba pa droga, e ta 
wordo considera recidivista 
y e ora ey e no ta wordo laga 
liber. Tambe si ta teme cu e 
persona lo por huy of si tin 
investigacion andando ainda, 
e persona no lo wordo laga 
liber. 

Ayera mainta e persona 
H.J. lo mester a presenta di- 
lanti Hues pa e caso penal cu 
Ministerio Publico a cuminsa 


contra dje. H.J. ta wordo so- 
specha cu riba 29 di Maart 
2013, el a exporta cocaina. 

Un otro caso di exportacion 
di droga ta contra e persona 
K.M., kende ta wordo acusa 
cu riba 18 di Juni 2011, hunto 
cu otro a exporta cocaina. 

Ta asina cu segun ley, ora cu 
autoridad a gara e persona cu 
e droga den su posesion, esta 
den maleta, na su curpa y su 
intencion ta pa biaha pa exte- 
rior, esaki ta wordo considera 
exportacion. 

Ta depende e cantidad di 
droga cu a keda confisca, lo 
determina e castigo cu Fiscal 


lo exigi y hopi biaha lo tene 
cuenta tambe cu e circun- 
stancianan bou di cual esaki 
a sosode. 

Masha hopi biaha sospecho- 
sonan ta bisa cu nan a acepta 
pa transporta droga pa moti- 
bo di nan situacion financie- 
ro dificil. Ni Fiscal y ni Hues 
no ta acepta esaki como ex- 
cuus. Tin otro ta bisa cu nan 
a wordo obliga. Esey ta algo 
cu mester convence Fiscal y 
Hues pa e ora ey, esaki lo por 
wordo teni na cuenta. 

E caso specifico aki lo wordo 
publica despues riba e pagina 
di corte di Bon Dia Aruba. □ 





Accidente 
entre un auto 
y truck 

SERO BLANCO - Dia- 
mars den careda di 3’or 
di atardi riba e brug di 
Rooi Manoonchi pa bay 
Sero Blanco ta sucede un 
accidente. Esaki ta bolbe 
sosode den e birada skerpi 
entre un truck y un auto. 

Unidad policial di trafico ta 
acudi na e sitio. Na e sitio 
Polis por a bin compronde 
cu un Hyundai ilO a dal con- 
tra di un truck di sushi. E im- 
pacto tabata asina fuerte cu el 
a laga e ilO basta kibra na e 
banda robes dilanti. Afortu- 
nadamente ningun persona a 
resulta herida. Daño material 
tabata considerabel. □ 

PANORAMA 


Melania Alcantara Tadea van der Veen ta celebra 35 aña den farandula 


Melania a nace dia 2 di no- 
vember 1965. E ta mama 
di dos yiu di 24 y 29 aña. 
E tabata un mucha muhe 
lanta den un famia humil- 
de y e di 8 for di 9 ruman. 

For di su 7 aña di edad ya 
caba su mayornan a cuminsa 
descubri cu e tabatin talento 
artistico. Na scol semper 
e tabata haya 8, 9 of 10 pa 
cantamento. E tabata gusta 
colecciona poster di cantan- 
tenan y tur poster cu e tabata 
haya den su caminda, e tabata 
coy nan y pega na muraya. 

Mainta ora cu e lanta, prome 
cos cu e tabata haci ta cende 
radio den cas y merdia ora cu 
e yega for di scol e tabata gus- 
ta toca riba hemchi y bati riba 
tur artefacto cu e haya den su 
caminda pa e saca zonido, 
segun e tabata canta y ta tin 
momentonan cu bisiñanan 
mester a pidi pordon pa nan 
por a drumi merdia. 

Ora e tata di Melania tabata 
train canta ranchera na cas, 
e tabata canta hunto cu su 
tata Boebuchi van der Veen, 
un di e miho cantantenan di 
musica Mexicano na Corsou. 
Cu 14 aña di edad su mama a 
laga Melania bay participa na 
un festival di musica Mexi- 
cano caminda el a bay cu casi 
tur premio y for di aki su 
interes a lanta mas y mas pa 
canta. 

Bayendo St. Ignatius College 
a bin sali oportunidad pa Me- 
lania representa su scol den 
Festival Bos escolar caminda 
el a sali di dos fmalista. 
Despues di ey e diferente 
hobennan cu a participa na 
e festival a keda acerca pa e 
organisado pa forma parti di 
un grupo cu nan a lanta pa 
asina conserva e talentonan 
y no laga nan bay perdi. E1 a 
sigui canta como miembro 
di e grupo aki cu a conta cu 
diferente talentonan grandi 
di awendia. 

Melania pa un aña a bishita 
e instituto di musica FIM 
caminda el a ricibi un base, 
pero asina mes el a bin sinti 
cu su sintimento no ta pa toca 
ningun tipo di instrumento, 
sino canta. Actualmente su 
trabou di bida diario ta como 
periodista na e matutino Ul- 
timo Noticia. E tin 13 aña ta 
haciendo esaki. 

Toro Colina y Oswald 
Specht parti dje bon 
fundeshi 

Un dia el a keda acerca pa 
Humberto Nivi pa participa 
den un festival bos di oro ca- 
minda el a duna masha bon 
presentacion y tabata fabori- 


to grandi di e publico, pero 
e no a cay den e tres prome 
premionan y aki e propio 
Humberto Nivi a ofrece Me- 
lania pa bay Puerto Rico y te 
hasta el a prepara Melania cu 
diferente les di actuacion y 
articulacion. 

E tempo ey bou di guia di 
Humberto Nivi, Ced Ride 
kende a traha su cancion pa e 
por a participa hunto cu Toro 
Colina y Oswald Specht. 
Melania a sali Corsou cu ap- 



enas 17 aña bon prepara y a 
cay den e fmalistanan Puerto 
Rico. 

Na su regreso e la keda 
acerca pa E1 Toro Colina pa 
bay forma parti di un revista 
Dominicano na Plaza Ho- 
tel cantando hunto cu Ced 
Ride caminda Melania a bin 
madura y haya masha hopi 
experiencia como interprete. 
E siguiente aña el a participa 
na Festival Bos do Oro ca- 
minda el a sa di conkista su 
derecho pa representa Cor- 
sou un biaha mas na Puerto 
Rico caminda el a bin cay 
den e miho 5 fmalistanan pa 
bos. 

Na su regreso el a bolbe haya 
oportunidad pa canta den un 
otro revista na Plaza Hotel 
hunto cu Toro Colina y su 
Orkesta pero tambe cu Er- 


nest Willems. 

For di aki portanan a sigui 
habri y exitonan a keda bini 
tras di otro pa Melania. E 
aña ey tambe el a participa pa 
prome biaha den festival di 
Tumba cu e Tumba “Torié 
Holé” cu a cay den e miho 8 
tumbanan y a bira e tumba di 
mas popular e aña ey. 

E1 a yega di participa den 
Festival di tumba cu e Orke- 
sta di FIM, Doble R, Carib- 
bean Band, ERA Autentico, 
GIO. 

Melania nunca a para keto e 
te hasta na momento cu e no 



tabata cantando di un forma 
activo pa motibo di su re- 
sponsabilidad como mama, 
el a keda move den farandula 
cu su revista semanal Ki-Tin 
e tempo ey y e tabata dedica 
su mes na yuda diferente 
mucha y hobennan cu tabata 
participa den festival y cu ta- 
bata acerca su persona pa yu- 
dansa. 

E1 a canta muscanan cultural 
cu tipico y te hasta el a biaha 
pa Argentina hunto cu Gru- 
po Dushi Corsou caminda el 
a canta nos dushi ritmonan 
crioyo. 

Ganado di diferente 
Festival 


Melania a gana Festival di 
OTI Antias, Caribbean 
Broadcasting Union Festi- 
val na Trinidad, na diferente 
ocasion el a gana Tarima 
Award. 

E ta domina tur tipo di 
musica 

Melania a cuminsa su carera 
cantando Ranchera, despues 
el a concentra den balada y 
bolero, el a canta musica gos- 
pel, reflection, salsa, mon- 
tuno merengue, tumba y te 
hasta el a tribi di canta y graba 
tambu. 

Recientemente Melania a 
canta un cancion na idioma 
Hindu pa yiu homber di un 
famia Hindu prominente su 
matrimonio na Punta Cana y 
aki Melania a demostra cu e 
no tin miedo di canta ningun 
clase di musica ni idioma pa- 
sobra musica ta un idioma e 
ta y e ta haci tur hende con- 
tento, pero pesar di tur e tipo 
di muscanan cu el a yega di 
canta, su tipo di musica cu e 
ta gusta canta y scucha ta ban- 
danan estilo soul (reflection). 

Su propio novela musical 

Tambe Melania yega di 
skirbi un mini novela musi- 
cal di Pasco, unda cu a conta 
cu participacion di diferente 
personahe conoci den faran- 
dula na Corsou. 

E1 a yega di presenta na Aru- 
ba, Boneiro, Corsou, Hulan- 
da, Sint Maarten, Venezuela, 
Puerto Rico, Spaña, Miami, 
Trinidad, Sto. Domingo y 
Argentina. 

Despues di tabata algun aña 
cantando pa entretene na 
diferente sitio, Melania a di- 
cidi di wanta un rato ya como 
e tabata activo cu programa 
na radio y pagina den corant y 
trabounan a bira demasiado. 
E1 a keda acerca pa Perfecta 
Son na aña 2002 pa bira un 
di nan cantante y sin tabatin 
ningun clase di experiencia 
cantando den banda na fies- 
tanan bailabel el a sa di adapta 
su mes na e genero di mu- 
sica y e publico aki di cua el 
a gara nan curason tambe y 
na luna di november Melania 
ta cumpli 2 aña cantando cu 
Perfecta Son. 

Contracto cu Sonografica 
y Sonotone 

Melania su logronan mas 
grandi tabata realisacion di su 
propio produccion cu a keda 
graba na New York y Santo 
Domingo hunto cu e popular 
areglistanan Sergio George y 
Manuel Tejada y Uti Gre- 
gorio y tambe Toro Colina. 
Hunto cu esaki el a firma un 
contracto cu e seyo diskero 
Sonografica y Sonotone. 


Na 1993, pero lamentable- 
mente, fayecimento di su 
pareha a pone cu su bida a 
coy otro rumbo y el a scoge 
pa pone su soñonan un banda 
y carga e responsabilidad di 
mama y tata, dedicando su 
bida na su dos yiu muhenan 
Melissa y Tabitha y a haci 
cantamento un hobby. 
Sinembargo cancionnan 
manera “Es que te ame” y 
“cosas diferente” a pega bon 
tanto na Cuba, como na Ven- 
ezuela y esakinan a hiba Me- 
lania na presentacionnan na e 
canalnan Venezolano RCTV 
den show di Gullermo Gon- 
zales, Sabado Sensasional y 
canal 7. 

Na Venezuela el a realisa 
un tour na 43 radio emisora 
rond Venezuela y presenta 
den show hunto cu Los Me- 
lodicos e tempo compaña pa 
musiconan Venezolano. 

Pa tres aña sigui cantante 
femenino di aña 

Pa tres aña sigui Melania 
tabata e unico cantante fe- 
menino na Corsou cu tin 
exito tras di exito pega na ra- 
dio emisoranan. 

E cantante cada biaha cu el 
a saca grabacion cu Perfecta 
Son, el a sa di pega un hit, 
loke a haci su persona masha 
solicita y cu un agenda hopi 
druk. Pa tres aña sigui, practi- 
camente tur medio di comu- 
nicacion a bin ta saca Melania 
cantante femenino di aña. 

Na 2005 el a gana premio 
Edgar Supriano como can- 
tante femenino di aña y e 
aña siguiente, esta 2006 y el 
a bolbe gana premio Edgar 
Supriano como un dje figu- 
ranan di farandula mas popu- 
lar di 2006. 

Su hit e aña ey na Corsou ta- 
bata e cancion “Te na Fin di 
mundo”, sinembargo mester 
bisa cu e cancion “Tene mi 
bibo den Amor” for di su 
compacto “Melania Bibo den 
Amor” tabata hit grandi na 
Boneiro y Aruba. 

Algo masha curioso, pero 
great cu Melania a bin ta rip- 
ara den su carera e añanan ey 
tabata e echo cu no obstante 
e ta canta cancionnan fuerte 
contra di hende homber, 
asina mes ta haci su persona 
masha gusta y admira cerca 
e sexo masculino, ya como 
practicamente tur siman Me- 
lania riba su agenda mester 
tin un presentacion priva y 
hopi biaha sea ta casa o futuro 
casa nan ta invita Melania pa 
canta pa nan partner na re- 
cepcionnan di matrimonio o 
cumpleaños cu e comentario 


Continua ribapagina 9 

“ Mi casa o mi frei ta admira 
bo y gusta bo canta hopi y mi 
kier sorpresa e cu abo cantan- 
do”. Aki Melania a bin ripara 
cu e mensahenan ta yega di 
un forma positivo den cu- 
rason di e sexo masculino. 

Melania a conkista 
curason di Arubianonan 
tambe 

Durante aña 2006 Melania 
tabata artista invita riba e pro- 
duccion musical di Shurby 
Maria y riba e produccion aki 
sigur e cantante a demostra di 
ta posee un tremendo bos. 
Na luna di mei Melania a sa 
di conkista curason di hopi 
hende na Aruba durante di 
su presentacion cu Perfecta 
Son na e gran celebracion 
di e team di futbol campeon 
Estrellas di Aruba,unda el a 
yama Claudius Phillips subi 
stage y interpreta un cancion 
hunto cu ne na un forma es- 
pontaneo. 

E aña aki diferente di Me- 
lania su cancionnan a pega 
formal na Aruba, principal- 
mente e number “Tene mi 


Durante e anochi di 10 
april 2015 pa e marduga di 
11 di april 2015 a tuma luga 
pa di 23 biaha e Ronde van 
Aruba. Guardian Group 
Fatum no solamente ta- 
bata un di e sponsornan di 
e exitoso evento deportivo 
aki, pero tambe a cosecha 
exito cu e team ganado 
masculino den e categoria 
di bou 120 aña. 

Pa e motibo aki Guardian 
Group Fatum kier felicita su 
organisadonan y e team mas- 
culino ganado. E team aki a 
consisti di Lucien Dirksz , 
Michaello Benjamin Martilia 
, Dillon Willems y Justice 
Dreischor , hunto nan ta cera 
110 aña y naturalmente nan 
coach Glennon Eights. 

Pa 10:45’pm e prome partici- 
pante a sali y esaki a continua 
cada2 minuut. Tabatin core- 
do cu a participa nan so, otro 
den duo y esun mas comun 


Melania 

bibo den Amor”. E cancion 
aki a hiba Melania na tres 
diferente presentacion tras di 
otro y el a sa di demostra su 
talento como cantante, artista 
y su bon dominio riba publi- 
co semper. 

Concierto acustico na Cas 
di Cultura Aruba 

Tambe memey di e aña ey 
Melania a presenta den un 
concierto acustico na Cas di 
Cultura na Aruba y aki un 
biaha mas esunnan cu tabata 
t’ey a keda sumamente en- 
canta cu su bos. 

Debi na compromiso cu su 
trabou diario, Melania a tuma 
e decision di bandona filanan 
di Perfecta Son, pa asina e 
por cumpli cu su compro- 
misonan como solista tanto 
priva como publico, pero 
keto bay e ta keda haya peti- 
cion pa presenta como artista 
invita na fiestanan, aunke cu 
el a wanta hopi pa no cay den 
e tentacion. 

Bek cantando pa pueblo baila 
cu exito 


ta esun di 4 persona. En to- 
tal e participantenan mester a 
core 75 KM. 

E team ganado masculino 
bou 120 aa a sali pa exacta- 
mente l’or di marduga y a 
logra di termina e careda den 
menos di 5 ora (4:59:21). E 
team aki a conta cu e vision 
y perseverancia di nan coach 
Glennon, e experiencia di 
Lucien, e energia hubenil di 
Michaello, Dillon y Justice 
y sigur cu e apoyo 100% di 
Guardian Group Fatum. 
Lucien no ta un deportista 
desconoci den nos comuni- 
dad, e tin un gran experiencia 
den diferente area deportivo, 
unda cu e la yega di gana hopi 
premio nacional y interna- 
cional. E resto di e miembro- 
nan tambe ta deportistanan 
activo den nos comunidad. 
Nan ta di edadnan mas jongy 
sigur nos por spera hopi mas 
di nan. Justice cu ta esun di 
mas jong ta preparando caba 
pa su siguiente prestacion 



Pa motibonan personal Me- 
lania a scoge pa un bida mas 
trankil un aña largo, aña den 
cua el a keda acerca pa dife- 
rente agrupacion, pero el a 
prefera na keda canta como 
solista pa un tempo y reci- 
entemente el a keda conven- 
ci pa Orkesta Diesel pa bira 
nan cantante y despues di 
drenta den apenas dos siman 
el a pega un hit compone pa 
Ageo Basilio, indicando cu 
“Cos bon fey bira miho”, 
loke a sosode tambe. 

Na e mes un aña aki Mela- 
nia a tuma otro reto pa canta 


den exterior. Tur e atletanan 
y coach ta miembro di Aru- 
ba Triatlon Association cual 
Guardian Group Fatum ta 
sponsor henter aña. 

Guardian Group Fatum 
semper ta cla pa apoya nos 
deportistanan local. Duran- 
te e evento aki nan a mira e 
necesidad di mira nos atleta- 
nan cumpli nan metanan y 
triunfa, y sigur nan no kier a 
keda afo. 

Un apoyo grandi tambe ta e 
coach, e chauffeur y su co- 
piloto como tambe e mama 
di Justice. Tur tabata apoya 
e atletanan durante henter e 
ruta. 

E coach Glennon tabata tin 
un vision y strategia claro pa 
e atletanan. Yega fmal bou di 
5 ora. Cada vehiculo nan di- 
lanti tabata un meta individ- 
ual. Cada biaha cu nan a pasa 
un vehiculo nan a cumpli 
un meta. Sigur cu e ultimo 
10 minuut tabata esunnan di 
mas duro, pero esun di mas 
premio. 

Guardian Group Fatum ta 
hopi orguyoso di team di 
hoben masculino aki y ta de- 
sea nan tur exito pa cualkier 
meta cu nan pone den nan 
caminda. Tambe Guard- 
ian Group ta felicita tur e 
otro participantenan y gana- 
donan den nan categoria di 
participacion. □ 


un cancion na Idioma Hindu 
durante di matrimonio di un 
famia Hindu prominente cu 
a tuma luga na Punta Cana 
(Republica Dominicana). 
Esaki tabata un exito grandi y 
e remarcanan di tur e Hindu- 
nan tabata cu ta manera ta un 
cantante cu ta papia e idioma 
ey tabata cantando. 

Aña 2009 tambe tabata un 
aña hopi bon pa Melania 
Bon presentacion den Festi- 
val di Tumba. Diferente pre- 
sentacion exitoso na Aruba, 
Boneiro, Corsou y Hulanda. 
Un hit grandi “Mi no kier 
niun homber manda riba mi” 
cu a pega formal na Aruba 
Boneiro, Hulanda y Corsou. 
E cancion ey a figura riba tur 
e topnan di fin di aña. Na 
radio Mas y radio Hoyer a 
scoge Melania como cantante 
femenino di aña. Na comien- 
so luna di december Melania 
a tuma su retiro for di Orkes- 
ta Diesel ya cu el a scochi pa e 
bay canta riba un profiel mas 
abou no den fiestanan mas. 

E kier pasa mas tempo hunto 
cu su dos yiunan cu por cier- 
to ta mayor di edad, pero cu 
keto bay ta bibando cerca dje. 

Melania na fin di aña 2009 a 
traha un CD cu cancionnan 
di Pasco y ta e intencion pa 
esaki bira un proyecto cu ta 
continua cada dos aña. 
Durante di Melania su carera 


artistico ta hopi ta e artista y 
bandanan local cu el a yega 
di graba un of mas cancion 
cu ne manera Explisivos, 
Forsa Dos, Diesel, Perfecta 
Son, No Game (Reinier Li- 
jfrock) Boy Thode, Rafe- 
lin Hernandez,yi di Aruba 
Sherby Maria, 

di Hulanda Q- Sign, Succes. 

Melania a canta den hopi 
show cu artistanan Inter- 
nacional di renombre cu a 
bishita Corsou. Aparte di 
balada, bolero, montuno, 
salsa, bachata y musica Soul 
R&B, Melania ta domina 
musica ranchera y Trio per- 
fectamente. E ultimo añanan 
aki e tipo di musica cu mas e 
ta canta ta Gospel. 
Recientemente Melania a 
canta como artista invita di 
Agrupacion SO den un cru- 
cero di un siman riba e barco 
crucero Pollmantur Mon- 
arch caminda Melania a sa di 
pone masha bon ambiente pa 
turistanan. 

Actualmente Melania ta 
dedica hopi di su tempo liber 
pa yuda organisacionnan cu 
ta traha na beneficio di esun- 
nan menos prudente cu su 
conocemento organisatorio y 
su talento. 

Tambe Melania ta Co pre- 
sentado di e programa di 
Television “Bo Trai merdia” 
hunto cu Hubert Hoogvliets. 


Pabien 

RNC5ELICO TRQIV1P 



Aw& upril 16, nosjiu, mi prel'i wOwOy nOS Oryuyu. 
EfslEi Drs. Irtg. Angelirto TecumsEfh Tromp tii 
celehrfl su 27 añs. Feliçilpcipn I? bini di lnr 
ciJ ta s(ime y en especiat tii su om& Cometia. 
Awor cu e cuminza su estudio pe su PhD, 
nos iLi pitli Soñor Cre-udor pa sigui 
pmtehe Lambf. yu cu 
Angefiro su tlediçpçipn pa haci 
envisligacion riba e MñSA. 

Guardian Group Fatum ta felicita 
e team masculino #1 

Adiccion contra prostitucion 


Un feliz diahuebs ta deseo 
di boso pastoornan Mar- 
cel y Soraida Balootje, y 
di parti di Mount Horeb 
Ministries/ Fortaleza pa 
Famia. Cu Dios drama su 
bendicion riba tur famia 
for di Sero Colorado te 
cu Westpunt. E siman aki 
nos ta bolbe recorda riba e 
ofrenda/ donacion cu nos 
kier ricibi segun bo forsa 
pa asina yega na Fondo 
suficiente pa por cumpra 
e Tent cual bo ta mira su 
potret riba nos pagina. 

Segun Dios guia bo, bo 
por haci un donacion riba 
cuenta di Stichting Mount 
Horeb Ministries sav acct 
101.601.809 na Caribbean 
Mercantile Bank y nos ta 
gradici Dios pa bo gesto di 
amor y pa un bon causa, cor- 
da cu tur locual bo duna na 
nos Ministerio ta deducibel 
for di bo belast- 
ing. 

Adiccion 
contra prosti- 
tucion 

Ta dos bicio, cu 
ta casi mesun 
cos y si un por 
wordo libra e 
otro tambe por 
wordo libra. 

Hopi biaha nos 
ta tende cu un 
persona a bay 

rehabilitacion 
keda 3, 4 of 5 
aña y mas limpi 
y liber di droga 
pero despues e a 
cay bek. 

Pero tambe nos 
tin casonan di hendenan cu a 
Sali for di droga y nunca mas 
a cay den dje. Y di tur trata- 
mento y programa cu ta wor- 
do duna ta obvio cu e persona 
mes mester pone di su ban- 
da, su boluntad ta hunga un 
gran rol den su libertad for di 
droga. Su cooperacion ta un 
mester, su Fe den Dios ta mas 
cu necesario, su debilidad por 
wordo venci ora e haya sufi- 
ciente dominio propio cual 
ta un fruta di Spirito Santo, 
ta p’esey hopi hende ta bisa 
cu nan no ta comprende con 
un hende mester tin Cristo 
den su curason pa e sali for 
di droga, hopi ta bisa bo, nan 
mes a sali sin bay ningun ca- 
minda, pero nan ta lubida cu 
ta Dios a yuda nan. Si no ta 
pa e Spirito Santo di Dios no 
tin Dominio Propio, pasobra 
esey bo no por haya via reme- 
di di dokter, pasobra ningun 
seguro no ta cubri esey, no 
tin recept, no ta existi recept, 


e ta wordo duna na esunnan 
cu coopera, cu nan disciplina 
Spiritual, no disciplina hu- 
mano, no ley di hende, pero 
ta un bendicion di Dios cu bo 
ta ricibi ora bo somete na Su 
disciplina. Ta Dominio Pro- 
pio ta esun cu ta Evita cu bo 
ta cay bek den droga, pero pa 
esey sosode bo mester keda 
den contacto firme y estrecho 
cu Dios , esey ta nifica, keda 
cana den su caminda. Hopi 
kier libertad pero ta poco kier 
somete 

Adiccion 

Ta un bicio cu ta hiba na 
morto. Na prome luga Spiri- 
tual y despues Fisico, dicon 
pasobra un uzado di droga 
ta drenta den un fase di pone 
como idolo, cual e ta haci tur 
cos basta e haya droga, nos 
sa di casonan asina tristo ca- 
minda un adicto por cambia 
di sexo basta e haya droga, 



FORTALEZA 
PA FAMIA 


miyonario. Ora un hende ta Aruba no sa cuanto persona 
uza droga e ta perde forsa tur tin cu fisicamente y mental- 





* 

of tene relacion cu un ho- 
mosexual of lesbiana, basta 
e satisface e uzado di droga. 
Asina un hende cay den bicio 
di droga su bida spiritual ta 
morto, hopi ta bisa bo cu tur 
dia nan ta haci oracion, pero 
ta mescos cu carga awa hiba 
lama, pasobra e cos di mas 
grandi cu bo tin cu haci ta di 
demostra Dios cu bo stima E 
mas cu e droga. Ta p’esey bo 
no ta uza droga, y Dios mes 
lo duna bo dominio propio 
pa bo no uza droga. Pasobra 
hopi biaha promesanan ta 
wordo haci na ser humano, 
p.e. casa, mama, ruman, di- 
lanti hues, etc., etc., pero ta 
promesanan cu ta keda sola- 
mente na promesa. 

Dicon adiccion ta hiba na 
morto 

Si nos wak bon, y tur hende 
sa cu e adicto lo muri di al- 
gun malesa of di overdosis 
mientras cu e bendedo lo bira 


dia, y su curpa ta bira vulner- 
able pa hopi malesa, pa cum- 
insa e ta daña su pulmon, 
nier, cerebro, y poco, poco 
su mente ta bay atras. Den su 
uzo e por topa cu personanan 
cu tin AIDS, TBC, y e ta keda 
contagia, con un riesgo hopi 
grandi di termina morto. Den 
cumpramento di droga por 
resulta cu e ta cumpra droga 
malo, of mal mescla, cu por 
causa so morto di biaha. Si no 
tabata pa Dios su misericor- 
dia tur dia nos lo lanta cu un 
morto pa via di adiccion den 
Playa, manera den ciudad- 
nan manera Caracas, Bogota, 
New York, Mexico City, 
Amsterdam y Rotterdam. 
Hopi ta kere ta wega pero es- 
aki ta puro berdad. Tin biaha 
nos ta kere cu e bendedonan 
no tin consenshi, pasobra nan 
sa cu locual cu nan ta bende 
ta mortal, y e uzadonan tam- 
be sa cu na bida y nan salud ta 
na peliger. Hopi hende aki na 


mente no por funciona mas 
pa motibo di droga, si nos 
hubentud por a yega na e 
conocemento aki, hopi mu- 
cha lo aleha nan mes for di 
e sitionan caminda ta bende 
droga, tanto mucha homber 
como mucha muhe. 

Mescos cu den trafico sem- 
per ta wordo menciona ora 
morto cay, pero bo sa cuanto 
hende aki na Aruba ta handi- 
cap pa motibo di accidente di 
auto esey no ta algo cu nin- 
gun hende ta relata. Paso- 
bra a yega e momento pa no 
solamente nos publica tipo di 
droga, mustra con un adicto 
ta huma su pipa, hala coca, 
huma base, pero tambe bishi- 
ta esunnan cu door di uza 
substancianan prohibi awe 
no por funciona den socie- 
dad, pa asina e hubentud cu 
ta na caminda, por cuminsa 
no ta cu no ta wega, nan ta cu 
mira e resultado di esunnan 
cu no a tende, y asina bo por 


haci nan e pregunta, abo tam- 
be kier termina mesun cos. 

Wak e prostituta 

Un prostituta tambe su bida 
spiritual ta morto, pasobra 
e tin placa como idolo, y ta 
haci tur cos pa placa, aunke 
hopi di nan ta bisa bo cu nan 
ta biba cu Dios, cu santo nan 
cu La Virgen, tur esey ta his- 
toria, pasobra si di berdad bo 
ta cu Dios, e mes lo duna bo 
dominio propio pa asina bo 
banda e bicio ey. Siglo aden, 
siglo afo, nos a tende e cuenta 
di haci prostitucion pa cria yi- 
unan den exterior, y awor nos 
isla tin “call girls” tanto local 
como stranhero, hendenan cu 
ta bay gym tur siman pa nan 
ta den bon forma pa atrae cli- 
ente, y nan no tin ningun yiu, 
solamente ta bicia pa placa 
y mas placa, y no ta importa 
kico mester haci, ni cu ken 
mester drumi, basta wordo 
paga. Pero coriendo e 
risico tur dia di pega 
cu malesa, di wordo 
maltrata,viola y hasta 
mata. 

Wak esaki bon 

Hopi prostituta a topa 
cu un homber den 
nan bida cu a stima 
nan asina tanto, cu 
a hiba nan na matri- 
monio, y cu awe ta 
ama di cas, cu bo no 
por recorda nan cu 
un tempo nan tabata 
prostituta. Awe nan 
ta negociante y hopi 
a arepenti, a entrega 
nan bida na Dios. 
Awe ta sirbi Señor 
den Iglesia, y hibando 
un bida decente, cu un famia 
respeta. Kico nan a haci? Den 
e buki di Romanonan Capi- 
tulo 12 versiculo 2 e palabra 
di Dios ta papia cla di un 
mente renoba, y asina nos ta 
haya sa loke ta agradabel y e 
boluntad perfecto di Dios. 
Mescos cu un prostituta por 
renoba su mente un adicto 
tambe por, pasobra tur dos 
adiccion ta hiba na morto 
spiritual y morto fisico. Pero 
nos bin nota cu ora un prosti- 
tuta laga e bicio ey para y casa 
y bira un persona serio, e no 
ta bolbe bek na dje, pero ta 
keda wanta su standard nobo 
di bida, pa asina tur hende 
por respeta e persona. Awel 
nos tin firme confiansa cu un 
adicto den droga tambe por. 
Dios bendiciona boso corda 
pa oracion manda un men- 
sahe na telefon 567-7234 of 
e-mail horebrhema@gmail. 
com. Cu Dios bendiciona 
boso den abundancia. □ 

Hayando balansa traves di naturalesa 



f 


Dr Carlos Viana 

Imagina un remedi cu por 
normalisa bo presion di 
sanger door di baha of hisa 
e presion di bo sanger. Con 
grandioso lo ta si bo por tuma 
e pildo mainta cu ta duna bo e 
energia pa m y e mesun cu bo 
tuma anochi lo laga bo drumi 
bon anochi. Imagina bo un 
pildo cu ta aumenta bo capa- 
cidad di procesa mental, pero 
na mes un momento lo relaha 
bo y lo pone bo mente na pas. 

Bo curpa saludabel tin e ha- 
bilidad di balansa su mes 
mientras cu e condicionnan 
ta cambia. Un ehempel lo ta e 
regulacion di un camber dor 
di airco of sistema di keinta pa 
medio di e thermostaat. Den 
e curpa , un sistema controla 
pa e cerebro, ta regula hala- 
mento di rosea, metabolismo, 
size di e adernan, y nivelnan 
di sucu den sanger, den con- 
testa na cambionan di tem- 
peratura, hormona, malesa y 
otro factor nan. E habilidad di 
cual e curpa ta haya su balansa 
ta yama “home balance.” 

Sin e habilidad pa mantene e 
balansa di e curpa, nos ta haya 
stress, nos resistencia ta faya, 
soño no ta yega, y invariable- 
mente nos ta slip den malesa. 
Hopi hende ta cuminsa cu 
remedi pa baha colesterol, 
despues ta cuminsa cu pildo 
pa baha presion, y despues 
cu pildo pa drumi. E persona 
nan den e averahe di 60 aña ta 
tumando 9 diferente remedi 
pa dia. 

Interesante ta, awendia reme- 
di nan farmaceutico tin nan 
origen di remedinan herbal. 


Mas di ochenta porciento 
di remedi nan awe ta replica 
sintetico di parti nan di planta 
nan medicinal. Di e hopi tipo 
nan di remedi, yerbanan ta un 
categoria cu nos, herbalista 
nan ta yama adaptogeno. 

E palabra adaptogeno ta wordo 
uza den Medicina Tradicional 
Chines (TCM) den refer- 
encia na tratamento manera 
acupunctura, of un producto 
herbal cu ta crece e resistencia 
di e curpa contra stress manera 
trauma, ansiedad, of cansan- 
cio. Tur adaptogeno herbal 
ta contene antioxidante, pero 
no tur antioxidante ta contene 
adaptogeno. antioxidantenan 
ta yuda na retarda e oxidacion 
of e embeyecemento di e ce- 
lulanan. 

Pesar di e skepticismo di me- 
dicina moderno, dokternan di 
TCM tin tratamento nan di 
acupunctura cu ta un adap- 
togeno. Por ehemplo, e me- 
sun tratamento di acupunctu- 
ra por wordo uza pa bien sea 
subi of baha presion di sanger. 
Similarmente, un tratamento 
por wordo uza pa ansiedad of 
pa super confiansa, depresion 
of super exsuberancia. Bo ta 
compronde awo. Un trata- 
mento di adaptogeno of yerba 
ta yuda e curpa regula su mes. 
E conocemento di adaptogeno 
nan ta conoci pa miles di aña 
caba na India y na China. E es- 
tudionan cientifico a cuminsa 
den añanan cuarenta ora Dr. 
Nikolai Lazarev a defmi un 
adaptogeno como un agente 
cu ta permiti e curpa combati 
stress fisico, kimico, of bio- 
logico dor di lanta e resisten- 
cia contra e stress. Pa motibo 
di lanta e resistencia contra e 
stress ta permiti e organismo 
“adapta” na e circunstancian- 
an cu ta causa stress. 

Manera cu tratamento di acu- 
punctura, azeta di conoflok 
por hisa presion di sanger ora 
e ta abou of baha presion hal- 
to, haciendo e riesgo pa male- 


sa di curason menos. Algun 
hende ta preocupa cu aliento 
di conoflok. Peterselie ta yuda 
kita mal aliento di conoflok y 
ta hopi bon salud di weso y 
tambe ta un diuretico suave 
pa esunnan cu tin mester di 
dje. 

Nos por uza te Chines main- 
ta pa yena nos di energia y 
despues bebe anochi pa yuda 
nos drumi bon. Te Chines ta 
contene vitamina C, E, y B 
complex, cu ta haci esey un 
antioxidenate poderoso cu ta 
yuda blokia kimico nan cu ta 
causa cancer, y ta reduci tu- 
mornan. Te Chines tambe a 
demostra den estudionan haci 
di hisa e metabolismo y ta 
yuda cu perdemento di peso. 
Te Chines awo ta bin den 
capsula pa esunnan cu ta hopi 
druk. 

Locual ta haci cu e te Chines 
ta traha asina bon ta un amino 
acido cu e ta contene cu ta 
yama L theanine. Pasobra e tin 
e habilidad di traspasa e barera 
di cerebro - sanger. Theanine 
tin propiedadnan spico activo. 
Theanine a demostra di por 
reduci stress mental y fisico, y 
ta yuda cu cognitvidad y beis. 
E Chines nan ta e prome nan 
den uza zoethout (drop) pa 
tratamento di higra pasobra e 
ta neutralisa e toxina nan den 
e higra. Tambe e ta stimula e 
produccion di e hormona cor- 
tin, cu e curpa ta uza ora e ta 
bou di stress emocional y fisi- 
co, drop ta contene propiedad 
nan parecido na cortisona cu 
ta ser considera beneficioso y 
nutritivo pa e glandulanan ad- 
renal. 

Historicamente e unico des- 
bentaha di uza drop ta cu 
den algun persona e por subi 
e presion di sanger. Un di e 
sucu nan cu ta wordo haya 
den drop, glycyrrhizin, a 
wordo reporta cu den algun 
persona e ta subi e presion di 
sanger of causa retencion di 


fluho den e curpa. Awendia, 
suplementonan di calidad ta 
saca e glycyrhizin y ta wordo 
identifica como deglycyrhi- 
zin, tambe conoci como “de- 
glyryhirzinated Licorice”, of 
comunmente conoci como 
drop DGL. Drop DGL ta 
yuda repara e tehido di e sto- 
ma y tripa significativamente 
reduciendo e tamaño di ulcera 
gastrico, reduciendo e posibil- 
idad cu e herida ta reaparece y 
acelerando e curamento. Den 
nos clinica, DGL a demostra 
di ta efectivo den e tratamento 
di ulcera den e duodeno. 

Otro yerba conoci pa soporta 
adrenal ta reis Rhodiola cu 
ta aumenta e disponibilidad 
di energia durante dia, pero 
tambe ta reduci e sensacion 
di stress. E ta aumenta resis- 
tencia, pero tambe ta provee 
mas alerta mental, y soño pro- 
fundo y reponedor. E gran- 
dioso adaptogeno significati- 
vamente ta acelera e proceso 
di recuperacion despues di 
malesa. Pa esunnan cu ta biba 
“maximalmente” ta haya hopi 
ayudo cu siplentacion cu e 
yerba aki. 

Podise e adaptogeno miho 
conoci pa su cualidadnan 
como medicina Chines ta 
reis di ginseng. E stimulante 
di e sistema inmunologico 
tambe ta aumenta capacidad 
di traha. Medicina Occiden- 
tal ta reconoce cu ginseng ta 
aumenta e resistencia contra 
stress, aumenta stamina, y 
specialmente e ta conoci pa 
su cualidad nan afrodisiaco 
cu ta lanta e libido y perfor- 
mance di hende homber. Tin 
hopi calidad y tipo di ginseng. 
Pasobra yerba sa varia, ora di 
scoge un suplemento herbal 
sigura bo mes pa busca e pal- 
abra “standarized” riba e label, 
manera “standarized, full Po- 
tency, Korean Ginseng,” esaki 
kiermen cu abo ta sigur di 
haya e cantidad di ingrediente 


activo cu bo ta bebe. 

Get The Point! Terapia adap- 
togeno manera acupunctura y 
remedi herbal ta unico com- 
para cu otro substancianan. 
Adaptogeno nan tin un efecto 
normalizante riba e curpa y 
tin e capacidad di baha activi- 
dad di organo hiperactivo of 
subi e actividad di sistemanan. 
Tin substancia nan natural cu 
e habilidad di yuda e curpa 
mantene homeostasis of ba- 
lansa natural. Ora nos uza e 
adatogenonan aki hunto nos 
ta mira hopi bon resultado. 
Bo curpa, mente, of spirito 
por uza balansa? Yama nos pa 
un cita. 

Carlos Viana ta un Docter 
(Ph D) den Antropologia 
Medico, e ta un Doctor den 
Medicina Tradicional Orien- 
tal studia na Shanghai, China; 
nutricionista clinico certifica. 
Tambe miembro di directiva 
di e Asociacion di Profesion- 
alnan den tratamento di adic- 
cion y toxicologia, Presidente 
di e comite pa America Latino 
di e Academia Internacional 
di Medicina Oral y Toxico- 
logia (LAOMT, tambe un 
Cell Rejuvination Therapist. 
Dr. Viana tin un programa 
di radio tur siman, ta skirbi 
y duna lecturanan extensam- 
ente. Pa mas informacion di 
e servicionan na Viana Natu- 
ral Healing Center, Kibaima 
7, telefon 585-1270, website: 
www.vianaheal.com of e-mail 
info@vianaheal.com 

“Prescriptions from Paradise” 
ta obtenibel na Aruba na Vi- 
ana Healing Center, tur libre- 
ria, Gift shops y centro nan 
di salud di calidad. “Prescrip- 
tions from Paradise” tambe ta 
disponibel den forma do print 
y pa Kindle download pa nos 
amigo nan pafo di Aruba na 
www.amazon.com. Pa anun- 
cio nan acerca di mas evento 
nan y firmamento di buki 
check.Q 

Conseho di Muchanan lo wordo lansa na 2015 


den klasnan y hunto ta yega 
na solucionnan y ideanan 
importante pa desaroyo di 
nos turismo. 

“E intencion ta pa tin mucho 
mas compania cu ta para tras 
di e concepto. Na 2011 nos 
a inicia cu 10 compania y ta 
mira e interes grandi ya cu 
hobennan tin un perspectiva 
y ta mira solucionnan den 
nan punto di bista cu ta sim- 
pel pero hopi efectivo, tanten 
cu adultonan ta pensa den 
cifranan y metodo di buki y 
ciencia”, e Prinses cu convic- 


ORANJESTAD - “Miss- 
ing Chapter Foundation” 
bao direccion di Su Altesa 
Real, Prinses Laurentien, 
hunto cu representante 
di Unicef a presenta e 
programa delinea pa uni 
studiantenan na comer- 
cio a base di un programa 
innovativo cu a trece hopi 
reaccionnan positivo na 
Hulanda den e ultimo dos 
añanan. 





A base di forma un Hunta di 
Directiva cu ta consisti di ho- 
bennan cu ideanan fresco y 
dunando esaki un problema 
pa soluciona durante un aña 
di tempo, e companianan lo 
por haya un aportacion total- 
mente diferente. Lo cuminsa 
cu e iniciativa aki den sector 
turistico. 

“Hopi biaha companianan 
ta keda pega, pa no por mira 
e solucionnan mas y pa en- 
volve mentenan creativo cu 


tin un bista completamente 
diferente pa loke ta solucion, 
ideanan y solucionnan hopi 
importante cu ta cambia cur- 
so di bida di hopi nan”, asina 
SAR Prinses Laurentien di 
Missing Chapter Founda- 
tion a splica na cabesantenan 
di scolnan cu a participa y 
tambe na ehecutivonan di 
Ahata y ATA. 

Pa Aruba esaki ta un formula 
fantastico na unda ta trece e 
importancia di nos Turismo 


cion a sigui splica. 

E concepto lo ta pa instala e 
Conseho di Muchanan pa 
medio di un programa di 6 
diferente paso cu ta wordo 
duna na scol durante un aña 
y ta forma parti di e curricu- 
lum pa trece ideanan con pa 
yega na un turismo sosteni- 
bel. 

Na Aruba companianan cu 
ya a demostra interes ta Divi 
Resorts, Renaissance Ho- 
tels, Amsterdam Manor, La 
Cabana Resorts y hunto cu 
Aruba Tourism Authority 
y Ahata lo yega na comple- 
mentacion di e programa 
envolviendo hobennan entre 
12 pa 14 aña di edad. 

“E lo ta un metodo y un reto 
pa cualkier sistema escolar y 
lo priminti di crea momen- 
tonan fantastico pa loke ta 
innovacion den educacion y 
mas ainda, un instrumento 
necesario pa prepara nos stu- 
diantenan pa e realidad nan 
di awendia ”, asina Minister 
Michelle Hooyboer-Wink- 
laar a splica invitadonan. 

Den sala por a nota presen- 
cia di dos alumno, Jerrylin 
Arends y Monica Quintero 
cu a core stage na “Missing 
Chapter Foundation” y con- 
oce e programa y su inten- 
cionnan. 

“Un di e momentonan mas 
bunita di e programa ta e 
momento cu nos como adul- 


to mester scucha e hoben sin 
forma opinion y sin contes- 
ta, e ta e momentonan mas 
bunita den mi bida na unda 
mi a siña masha hopi mes. 
E ta e momento pa scucha, 
dialoga y no debati y tur dife- 
rente pensamento ta yega na 
su luga y su solucion”, asina 
SAR Prinses Laurentien a fi- 
nalisa su presentacion. 

“Mi ta kere den mente cre- 
ativo di e hoben y si nos tra- 


duci esaki y crea e link cu e 
adulto y e compania, lo crea 
un experiencia rico y sig- 
nificativo, no lubidando cu e 
mesun hoben ey ta e futuro 
di bo nacion”, Minister Mi- 
chelle Hooyboer-Winklaar 
a enfatisa. Aruba lo crea un 
plataforma pa introduccion 
di e programa exitoso aki. 
Den transcurso di siman lo 
sigui mas splicacion di e fab- 
uloso programa aki. Q 


Ministerio di Turismo cu 
strategianan nobo pa 
Turismo Crucero pa 2016 
en adelante 



Minister di Turismo Ot- 
mar Oduber ta splica riba 
e strategianan cu ta tra- 
hando riba dje na e mo- 
mentonan aki pa loke tur- 
ismo crucero. 

E mandatario a indica cu ta 
trahando riba dos strategia. E 
prome ta pa bishita barconan 
cu ta mas chikito, pero cu 
ta di un entrada mas grandi 
y ta barconan mas luhoso. 
Por pensa riba barconan mas 
chikito pero cu ta haci trip- 
nan mas largo y purba wak si 
nan por haci 2 pa 3 call aki na 
Aruba pa aña. E di dos strate- 
gia ta pa atrae e barconan Eu- 
ropeo cu lo por haci call na 
Aruba. 

Tambe Minister Oduber a 
splica un tiki riba e bishitan- 
an cu a wordo haci na Disney 
Cruiselines, caminda na 2017 
lo por nota sigur un crece- 
mento di e barconan aki pa 
Aruba. Ta trata aki di nego- 
ciacionnan cu ta andando pa 
mas o menos un aña. No por 
a wordo confirma pa 2016, 
pero lo mira nan pa 2017 den 
nos wafnan. 

Di e forma aki continu- 
amente e comite di crucero 


ta bishita e linea nan crucero 
pa mira posibilidad nan cu 
por wordo crea, manera bar- 
conan mas grandi cu nos lo 
mira drenta tambe den 2016, 
e mandatario ta bisa. 

Minister di Turismo a splica 
tambe cu manera cu e area 
di carga muda bay Barcadera 
lo crea e espacio pa barconan 
mas grandi, mirando cu awor 
aki ta core cu perdida ora nos 
waf ta yen y asina lo keda 
perde posibilidad nan. Pa 
evita esaki ta purba combina 
mas cu ta posibel cu tanto 
Corsou y Boneiro cu ta subi- 
endo mas y mas cabes tambe 
den esaki. Ora no por tin es- 
pacio na Corsou mester crea 
e posibilidad pa por manda e 
barconan aki Boneiro pa logra 
ainda pa no perde,pasobra un 
di e otro islanan no tin ca- 
minda di para e barconan aki. 

E mandatario a mustra riba 
e hecho cu sigur lo bay mira 
un trendo positivo y esey ta 
un di e metanan tambe di bay 
cu e waf di carga Barcadera 
pa por crea mas oportunidad 
y mehora e experiencia ainda 
mas di e bishitante unabes cu 
e yega Aruba.Q 

























L0CALI5J? 


DIAHUEBS 16 APRIL 2015 


Biblioteca Nacional cu otro actividad pa persona di tercera edad 


Biblioteca Nacional Aru- 
ba ta invita tur 60-plus pa 
un Tabletcafe, diamars 
mainta dia 21 di april. 
Durante Tabletcafe bishi- 
tante riba 60 aña cu tin 
pregunta riba nan smart- 
phone, Ipad of Internet y 
Social media por sinta un 
rato cu un mentor pa haci 
pregunta. E Tabletcafe ta 
mainta di 9or pa 12or. En- 
trada ta gratis. Un team 
di biblioteca ta warda tur 


bishitante di 60-plus. 

Diamars dia 21 di april ta 
duna atencion special na e 
grupo vital aki, pa percura cu 
e grupo 60plus no ta keda ex- 
clui di e metodonan moder- 
no di pasa informacion. Tin 
diferente mentor cu ta atende 
cada bishitante personal- 
mente. Por haci pregunta 
tambe riba Social Media 
manera FaceBook, YouTube, 
Blogs, Pinterest, Twitter y 


Skype. 

Bishitante 60-plus ta bay bib- 
lioteca cu nan propio tablet, 
Iphone of otro aparato elec- 
tronico. Biblioteca ta ofrece 
acceso na Internet y WIFI 
gratis na publico, danki na 
SETAR. 

Bishitantenan por scoge pa 
bay un demostracion tambe. 
Lo tin 3 presentacion di ser- 
vicionan online, paralelo na e 
Tabletcafe. Ta trata servicio 


di SETAR, Aruba Bank y e 
otro topico ta ‘Siguridad riba 
Internef. Tur ta gratis. 

Cable TV y Celular 

SETAR ta duna un demos- 
tracion di su servicio di Cable 
TV y Celular. Esaki lo ta di 
9or pa lOor. 

Online banking 

Aruba Bank ta duna un pre- 
sentacion di Online banking 
pa 60-plus. Esaki ta di 10 pa 


llor. Bishitantenan ta siña 
con pa haci diferente transac- 
cion fmanciero via Internet. 

Nabega sigur 

Sr. Remigio Rasmijn, docen- 
te ICT na EPI ta duna tip con 
pa nabega riba Internet sin 
core peliger pa perde privaci- 
dad. E ultimo presentacion ta 
di llor pa 12or.Q 


Team Aruba Bank activo y contento un biaha mas 




ORANJESTAD- Un bi- 
aha mas dos ekipo di 
Aruba Bank a participa 
na Ronde van Aruba, un 
evento anual di coremen- 
to organisa pa Marinier- 
skazerne. E di 23 edicion 
di e competencia a inclui 
diferente categoria, tanto 
individual como di ekipo. 

Aruba Bank ta orguyoso di su 
dos ekiponan cu a participa 
na e careda cu a cuminsa na 
Marinierskazerne na Sava- 
neta pa mey anochi diabierna 
pa diasabra. 

Nan tabata Team 1: Rocila 
Acosta, Inoira Maduro, Ra- 
chel Vieira - Maduro, Jo- 
urainne Wever y Team 2: 
Chantell de Palm, Murielle 


Brown, Patrick Brown y 
Atan Lee jr. E teamnan tabata 
bon organisa, cu nan ekipo di 
sosten compañando nan den 


auto. 

E teamnan a conta cu apoyo 
completo di nan coleganan 
pa e careda cu ta exigi hopi 


di cada miembro individu- 
almente tanto den energia 
como condicion fisico di e 
participantenan. 


Aruba Bank ta felicita e dos 
teamnan cu a participa na 
Ronde van Aruba.Q 


Lucia White: 

Aruba ta un excelente partner comercial pa companianan Hulandes 



ORANJESTAD/PANA- 
MA CITY - Free Zone NV 
Aruba a biaha den e del- 
egacion di Reino pe Con- 
ferencianan Maritimo 
na Panama, cu a finalisa 
ayera diaranson y esun di 
Miami cu ta sigui inmedi- 
atamente despues. 

Formando parti di e del- 
egacion den cual tin compa- 
nianan Hulandes ta un gran 
oportunidad, cu kisas e resul- 
tadonan lo no ta visibel me- 
sora pero lo bini sigur. Esaki a 
wordo splica pa Lucia White, 
di Free Zone Aruba NV. 
Formando parti di e delega- 
cion di Reino ta algo grandi 
pa FZANV, ya cu nan ta sinti 
cu di e forma aki portanan ta 
habri mas facil pa posibel rel- 
acionnan den futuro. E ta un 
delegacion cu ta consisti di 
diferente compania di Reino 
Hulandes. 

Den e dos conferencianan, 
segun White a splica, ta bay 
promove Aruba como un 
Puerto y cu Free Zone ta ‘e 


vehiculo cu e companianan 
por uza pa haci uzo di Aruba 
como puerto.” FZANV ta 
ofrece un modelo pa e com- 
panianan inicia nan negoshi 
riba e isla pero tambe e facili- 
dadnan fiscal cu Zona Liber 
ta ofrece. 

FZANV a reuni cu tur esun- 
nan di Aruba cu ta participa 
den e delegacion y a bay cu 
brochure informativo cu lo 
yuda e companianan cera 
conoci cu tur loke Aruba tin 
di ofrece. 

oke a yuda hopi, White a bisa, 
ta cu a haya un lista di e com- 
panianan cu ta forma parti di 
e delegacion Hulandes y di e 
forma aki a haci un investiga- 
cion di tur e empresanan aki, 
cual ta e servicionan cu nan 
por desaroya na Aruba y cual 
ta e servicionan cu FZANV 
lo por brinda nan. FZANV 
no ta en busca di un tipo di 
compania specifico, sino tur 
compania cu por uza Aruba 
como trampolin pa plama 
nan producto/servicio den 
region. Den e caso di e con- 


ferencianan den cual nan ta 
bay participa den nan, esaki- 
nan ta relaciona cu e sector 
maritimo. 

E1 a señala cu un bentaha pa 
un compania establece su 
mes den Zona Liber ta cu es- 
aki por ta un compania stran- 
hero totalmente, no mester di 
un partner local pa establece 
su mes. 

E negoshinan den e area aki 
no ta pa mercado local sino 
pa e region, treciendo aden 
un 2% di belasting den caha 


di Gobierno. Otro bentaha 
ta cu Aruba ta hopi “safe”, 
cu ta algo masha importante 
pa e companianan cu kier 
establece nan mes den Zona 
Liber, ademas cu e pueblo 
ta domina varios idioma y ta 
compronde e cultura Latino/ 
Caribense. “Nos ta un ex- 
celente partner comercial pa 
companianan Hulandes cu 
kier expande nan negoshi den 
e region aki,” White a duna di 
conoce. Esaki ta hustamente 
loke Aruba a bin ta promovi- 
endo pa medio di e conferen- 


cianan “Europe Meets The 
Americas”. 

Tambe Free Zone Aruba ta 
sumamente orguyoso di por 
participa den e delegacion di 
Reino, “ya cu e ta pone Aruba 
den un spotlight special. E ta 
mas facil ora cu bo ta biaha 
cu e Prome Minister pasobra 
portanan ta habri cu bou di 
otro circunstancianan ta difi- 
cil pa logra habri nan.” 

Sinembargo e señora White 
a señala cu ta dificil pa duna 
un tempo den cual lo por 
mira e resultadonan di nan 
participacion den conferenci- 
anan asina. Companianan cu 
ta haci tipo di inversionnan 
asina, no ta tuma un decision 
den 24 ora. 

“Nan ta traha riba strategia y 
e por tuma dos of tres aña pa 
tuma un decision. Pero mes- 
ter cuminsa cu un relacion 
comercial awo, y haci contin- 
uacion, pone bo mes den nan 
posicion, habri e caminda pa 
nan haci negoshi den forma 
facil den region.” Q 

Sudoku BON DIA, 
train bo mente 


Bon bini na Sudoku Bon Dia. Riba e pagina aki 
nos ta brinda bo tur dia 1 sudoku. 

Pa resolve bo ta pone number den cada cuadra 
di tal forma cu cada rij crusa of bay abou tin e 
number un solo biaha. 

Tambe den cada cuadra chikito compara cu 
esun mas grandi tambe tin e numbernan 1 te 
cu 9. 

E number tampoco no por ripiti den e cuadra 
chikito. Trahando cu e numbernan cu tin poni 
caba ta yuda bo yega na e solucion.Q 

NA WARDA 

Oranjestad 

Dr. Samuels 


EMERGENCIA 

911 





POLIS 

POLIS 

ORANJESTAD 
NOORD 
STA. CRUZ 
SAVANETA 
SAN NICOLAS 
BRANDWEER 
BRANDWEER 
POLIS TIPLINE 
HOSPITAL 
AMBULANCE 
SAN NICOLAS 
AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
115 

582-1108 

11141 

527-4000 

582-1234 

584-5050 


BOTICA 

Oranjestad: Sta. Anna Tel: 586-8181 

San Nicolas: Centro Medico Tel: 584-5794 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP^ 



April 16 

Adventure of the Seas 
Serenade of the Seas 


MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

JFADA) Te_[: 583^2999_ 

FUNDACION 
Respetami 
Tel^5 82-44 33 

Diabetic Foundation 
Arubano 
Je\_583-3808 _ 

Narcotics Anonymous 
Tel: 583-8989 

Foundation Amor 
pa Prohimo 

_Tel:_583-3345/586-6976_ 

Women in Difficulties 
Foundation 
Tel: 583-5400 


Caribbean 
Cinemas 



■•••II 0SB ■■■ ■ ■■■■■■! 

MEGAPLEX8 

caribbeancinemas.com/aruba 


LIKE OUR NEW FACEBOOK PAGE 

| (Caribbean Cinemas Aruba 1 Q 



ClLllAU 


ur^ 

Mpnt?gpKIn^dom= 

WITH SPANISH SUBTITLES \ g \ 

MON-THURS 4:30 | 6:30 | 8:30 
FRI 4:30 | 6:30 | 8:30 | 10:30 
SAT 2:30 | 4:30 | 6:30 | 8:30 | 10:30 
SUN & HOL 2:30 | 4:30 | 6:30 | 8:30 


KEVIN JAMES | RAINI RODRIGUEZ 


PAIIL BLART 
IHALLCaP-2 

WITH SPANISH SUBTITLES |PG| 

MON-THURS 4:40 | 6:50 | 9:10 
FRI 4:40 | 6:50 | 9:10 | 11:20 
SAT 2:30 | 4:40 | 6:50 | 9:10 | 11:20 
SUN & HOL 2:30 | 4:40 | 6:50 | 9:10 



SCOTT EASTWOOD I BRITT ROBERTSON 


THE 

LONGEST 
RIDE ^ 

MON-THURS 6:00 | 8:45 1 - 1 

FRI 6:00 | 8:45 | 11:30 
SAT 3:15 | 6:00 | 8:45 | 11:30 
SUN &HOL 3:15 | 6:00 | 8:45 


SHAILENE WOODLEY | ANSEL ELGORT 


INSUftOENT 


MON-THURS 9:30 
FRI 9:30 | 12:05 
SAT 9:30 | 12:05 
SUN & HOL 9:30 


| PG-131 


WILL FERRELL | KEVIN HART 


GETHARD 

MON-THURS 5:05 | 7:20 | 9:35 ® 
FRI 5:05 | 7:20 | 9:35 | 11:50 
SAT 2:50 | 5:05 | 7:20 | 9:35 | 11:50 
SUN & HOL 2:50 | 5:05 | 7:20 | 9:35 


VIN DIESEL | PAUL WALKER f| JIM PARSONS | RIHANNA 


ON TWO SCREENS 


WITH SPANISH SUBTITLES 

3D VERSION ___ 

MON-THURS 5:15 | 8:15 
FRI 5:15 | 8:15 | 11:15 
SAT 2:15 | 5:15 | 8:15 | 11:15 
SUN&HOL 2:15 | 5:15 | 8:15 

WITH SPANISH SUBTITLES 
2D VERSION 

MON-THURS 4:30 | 7:30 
FRI 4:30 | 7:30 | 10:30 
SAT 1:30 | 4:30 | 7:30 | 10:30 
SUN & HOL 1:30 | 4:30 | 7:30 


WITH SPANISH SUBTITLES H§] 

3D VERSION 

MON-THURS 4:20 | 6:30 | 8:40 
FRI 4:20 | 6:30 | 8:40 | 10:50 
SAT 2:10 | 4:20 | 6:30 | 8:40 | 10:50 
SUN & HOL 2:10 | 4:20 | 6:30 | 8:40 

WITH SPANISH SUBTITLES 
2D VERSION 

MON-FRI 5:10 | 7:20 
SAT, SUN & HOL 3:00 | 5:10 | 7:20 


f 


STARTING NEXT WEEK | DESERT DANCER 
LOS PARAC Al DISTAS 


J 


Download our NEW APP é AppStore 1 [^C 


Palm Beach Plaza | Aruba | 586-0074 




Bo ta ricibiendo inspiracion profundo e dia 
aki. Atende nan. Bo ta dilanti un escenario 
nobo den bo bida en general. Lo bo bay tin 
un oportunidad di cambia di trabao. Num- 
ber: 3, 12, 22y31. 


Hries 


Lo bo tende di un confesion sentimental cu 
realmente bo no a spera di scucha. Tempo 
di encuentro, incluyendo bruid y union, ta 
acercando. Si bo tin un relacion stabiel, e 
lo bira mas solido. Number; 8, 17, 28 y 46. 



Tauro 


Algo of un hende nobo lo drenta bo bida 
y lo cambia totalmente bo manera di mira 
realidad. Lo bo resolve bo dificultadnan di 
un manera concreto y bo decisionnan lo ta 
exacto. Number: 18, 20, 32 y 36 



Gemlnls 


Cambionan den bo manera di considera 
un relacion ta acercando. No pleita ni 
drenta den argumento riba temanan fei sla 
cu hendenan descabeya, ya cu nan no por 
yega na nada bon. Number: 5, 17, 22 y 26. 



Cancer 


Bo economia lo ricibi un impulso fuerte. 
Un asunto cu tabata parce basta confuso 
den bo bida amoroso lo cuminsa aclaria y 
lo bo haya sa cu bo a exagera ora bo a tuma 
un decision. Number: 9, 17, 25 y 36. 



Leo 


Ta acercando un fin di siman espectacu- 
lar. Esaki ta un dia pa bo analisa hopi cos. 
Por surgi un inconveniente den figura di 
un hende cu miho e keda caminda e ta. 
Number: 27, 38, 43y51. 



lfirgo 



it 


Bo ta den un tono altamente excitabel y 
pret. Por ta bo lubida un cumpleaños of 
aniversario importante y esey por causa bo 
trastornonan sentimental. Number: 7, 19, 
37 y 41. 


E impacto di luna ta crea un paisahe sen- 
timental unico. Bo ta den un etapa ideal 
pa sali di compras pasobra bo sentido di 
economia ta bon balansa. Number: 7, 14, 
19y 26. 



Scorpio 



Prepara bo mes pa un biba sentimen- 
tal nobo. Aki lo bo wordo forsa pa tuma 
decisionnan cu te awor aki bo no a con- 
sidera. Pone bo inteligencia y experiencia 
funciona. Number: 6, 15, 34 y 50. 

Sagitario 

Bo ta yena cu ideanan nobo y fantasianan 
sexual. Lo surgi ideanan cu si bo probecha 
di nan y ehecuta nan, lo trece placa, pros- 
peridad y lo yuda bo compronde miho loke 
ta pasa cu bo. Number: 8, 18, 21 y 30. 

Capricornio 

Ta ora pa distrae bo y dedica mas tempo pa 
bo mes. Si bo no cuminsa cu bo mes, con 
bo kier yuda es nan cu bo stima? Algo pos- 
itivo lo bay sosode den bo bida economico. 
Number: 12, 22, 33 y 47. 




nquario 


Bo facultad di simpatia lo yuda bo resolve 
situacionnan dificil. No ta existi cosnan 
imposibel, aunke cu ta parce bo dificil, 
semper por conkista y logra, si bo tin e 
empeño. Number: 11, 14, 25 y 34. 



Plsces 

Muhe di Nebraska a come 363 hala 
di galiña den tempo record 



Molly Schuyler di Ne- 
braska a wordo yama e 
“mashin di come” despu- 
es cu Guinness record a 
reconoce su hazaña como 
e persona cu a logra come 
363 hala di galiña den 30 


minuut so. 

Ademas di e reconocimento 
internacional aki, Schuyler 
a haya un premio di 22.000 
dollar. Sinembargo esaki no 
ta e unico momento his- 



torico di Schuyler. Aña pasa, 
Schuyler a gana e prome luga 
den e lista di hende muhe 
mas competitivo den come- 
mento, e premio a wordo 
entrega pa e organisacion All 
Pro Eating. 

Ademas di esaki, Schuyler a 
logra di come 8 hamburger 
den 1 minuut y 46 seconde 
y na 2013 a bati un record 
mundial di come 9 kilogram 



di “setas”, cu ta un tipo di e continente Europeo, den 
champignon hopi famoso na solamente 8 minuut.Q 


Sammy Grinner, un di 
e mucha mas famoso di 
red social pa e gran can- 
tidad di “mem” traha cu 
su imagen, utilisa pa hopi 
usuarionan pa celebra of 
expresa su sentimentonan 
riba diferente situacion di 
bida, awo ta pidi ayudo 
pa un causa hopi special. 

Su tata, Justin Grinner, di 
39 aña, mester pasa cuatro 
ora pa dia, durante tres dia 
pa siman na hospital pa haya 
tratamento di dialisis mien- 
tras cu e ta warda un dona- 
cion di riñon pa soluciona 
su problemanan di salud. Pa 
e motibo aki, Sammy ta pidi 


Mucha famoso riba internet ta pidi ayudo 



e colaboracion di un y tur pa 
paga e tratamento costoso. 

Laney Grinner, mama di 
Sammy, a comenta cu na 
principio e famia no kier uza 
e fama di Sammy pa pidi co- 
laboracion pero despues cu 



nan a pasa den hopi dificul- 
tad nan a pensa cu esaki ta- 
bata un mensahe positivo y 
cu e hecho di cu publico lo 
sa di e situacion tabata algo 
importante pa nan. 

Famia Grinner a crea un 
campaña na GoFundMe. 
com, un website hopi recon- 
oci pa recauda fondo pa so- 


luciona e problema di salud 
di tata di Sammy. Afortun- 
adamente, danki na e fama 
di Sammy hopi hende a co- 
labora. Tanto asina, cu den 


e ultimo siman nan a logra 
recauda 82.850 dollar, un 
suma cu a supera e suma cu a 
wordo proponi inicialmente 
di 75.000 dollarO 


Justin's kfdney transplant 



1.8K OES m lÁJi 


Clientenan di Digicel ta demanda mas espacio pa parkeer 


ORANJESTAD- : Como 
resultado di un encuesta 
haci bou di su clientenan 
y teniendo na cuenta e 
realidad di cantidad di 
transaccionnan, Digi- 
cel Aruba a opta pa in- 
verti den su tienda situa 
na Tanki Leendert, pa 
cambia su “look” pa por 
maneha mas cliente y na 
otro banda a opta pa cera 
e tienda situa den Caya 
Betico Croes. 

Un di e kehonan principal cu 
ta bini for di clientenan ta e 
scarsedad di luga pa parkeer 
ora di bay cumpra un celu- 
lar nobo, paga cuenta of so- 
licita pa cualkier servicio di e 
compania di celular cu mas ta 
creciendo na Aruba, den Ca- 
ribe, Centro America y hasta 
den Ocean Pacifico. 


Digicel lo sigui concentra 
su servicio den cuater dife- 
rente localidad na Aruba, cu 
ta e Digishop na San Nicolas, 


Digicel Boulevard (banda di 
Wendy’s), na e oficina prin- 
cipal den Marisol Building 
situa riba L.G. Smith Boule- 


vard y na nan tienda situa na 
Tanki Leendert. 

Digicel ta brinda oportuni- 


dad pa por solicita servicio 
of haci cualkier pregunta riba 
nan website of via riba nan 
pagina di Facebook cu sem- 
per tin un hende atento cla 
pa responde. 

Digicel a cuminsa opera na 
Aruba desde juli 2003 y for di 
e momento ey a sa di innova 
henter e industria di teleco- 
municacion riba nos isla. Pa 
casi 12 aña nan ta percura pa 
comunica nos isla, tanto na 
cas mes como cu e mundo 
eyfo, na un tarifa pagabel y 
cu opcionnan tecnologico 
moderno y eficiente. 

Bishita nos website www. 
digicelaruba.com of nos 
pagina di Facebook y keda 
informa di e diferente op- 
cionnan pa clientenan satis- 
fecho di Digicel of via red- 
nan social. Q 



















